
PREFATA 


Lucrarea este destinată studenților din primul ciclu de studii superioare (şi, 
într-o oarecare măsură, cursanților de la masterat) de la facultăţile de Muzică. De 
aceea, întreaga tematică va avea, în mod evident, o tentă specifică unor pagini cu 
destinaţie accentuat didactică. 

Lucrarea este structurată în două părți, aşa cum, de altfel, arată şi titlul 
disciplinei: Teoria instrumentelor şi Orchestratie. Pe scurt, in prima parte se va 
instrumentelor orchestrei simfonice, iar în a doua parte se va urmări îndrumarea 
studentului/studentei astfel încât să poată orchestra o pagină muzicală oarecare. 

Scopul acestei lucrări îl reprezintă, aşadar, pregătirea cursantului pentru a 
se putea adresa cu profesionalism orchestrei simfonice. În acest sens, elementele 
de natură pragmatică din curs sunt extrem de prezente — în special în partea a 
doua a cursului, nu se va insista pe descrieri şi pe definiții, pe terminologie şi/sau 
pe diferenţe specifice, ci pe „conducerea de mână” a cititorului în aşa fel, încât, în 
mod concret, acesta să poată scrie o pagină valabilă pentru orchestra simfonică, în 
diversele ei alcătuiri. 

Mai este necesar, în secolul al XXI-lea, studiul Teoriei instrumentelor şi al 
Orchestratiei, având în vedere extraordinara proliferare a mijloacelor digitale de 
producere a sunetelor?!? Mai exact, atunci când un calculator, o placă de sunet cu 
performanțe medii şi un soft simplu de scriere-redare a sunetelor sunt accesibile 
financiar pentru aproape oricine, atunci când folosirea acestora permite „scrierea” 
unor pagini „orchestrale” complexe din punct de vedere sintactic şi timbral şi 
ascultarea lor în timp real, ce sens mai are să ne concentrăm în direcția studiului 
unui ansamblu orchestral care şi-a avut perioada de glorie la finele secolului al 
XIX-lea şi la începutul secolului al XX-lea? Răspunsul — cu finalitate pragmatică 
— la această reală problemă vine la sfârşitul parcurgerii paginilor de fata. Din 
motive evidente, îl rezumăm însă pe scurt aici. Astfel, studiul orchestratiei nu se 
limitează la о înşiruire de factualitati; din acestea se desprind principii de 
orchestrație, iar necunoaşterea acestora duce la ineficienta sonoră a unor pagini 
muzicale, destinate fie unei orchestre simfonice alcătuite din instrumentişti reali, 
fie uneia alcătuite dintr-o selecţie de timbre şi ,,instrumente” din paleta de opțiuni 
a programului de computer folosit. O altă utilitate a parcurgerii atente a paginilor 

prezentului curs sta indiscutabil in particularitatile perioadei prezente, cu referire 
exacta la muzica — sunt frecvente cazurile in care unor absolventi ai unei facultati 
de muzica li se cere, conform unor competențe prezumate, să scrie şi sa 
orchestreze о muzică de scenă, о „cortină” pentru un post de radio şi/sau de 
televiziune, un fond muzical pentru o lansare de produs într-un supermarket sau 
pentru o expoziţie de pictură etc. În fine, pentru absolvenţii care se vor dedica 
unei cariere didactice, este un fapt de notorietate acela că, practic, în orice şcoală 
există manifestări unde elevii se organizează în formaţii muzicale diverse — 
acestea vor avea nevoie de o îndrumare de specialitate, iar această îndrumare nu 
poate fi competentă în afara stăpânirii unor noţiuni elementare de Teoria 
instrumentelor şi orchestrație. Iată, aşadar, câteva argumente pentru necesitatea 
unei abordări atente şi profesioniste a studiului acestei spectaculoase discipline 
muzicale. 

Cu privire la prezenţa temelor şi a exerciţiilor în acest curs, acestea au fost 
introduse într-o proporție minoră. Astfel, am lăsat studenților de la cursurile de zi 
„grija” de a primi şi rezolva teme şi exerciţii la cursuri sau la seminarii, bine-inteles, 
bucurându-se de îndrumările unui cadru didactic, studenților de la forma de studiu 
fără frecvenţă şi studenţilor de la forma de învățământ la distanță fiindu-le la 
dispoziție, de asemenea, o varietate de teme şi exerciții (multe dintre ele cu 
rezolvari şi diverse comentarii) pe site-ul specializat al Universităţii Spiru Haret. 

În ceea ce priveşte bibliografia, este necesară următoarea observaţie: în 
limba română, s-au scris şi tradus puţine lucrări în această frumoasă specialitate, 
din motive justificate însă — modalitatea de studiu adecvată aici nu este prezen- 
tarea teoretică aridă, ci studiul partiturii, însoțită, de preferință simultan, de auditia 
muzicală a acesteia. Marii orchestratori nu au excelat prin teoretizări, ci prin 
exemplificări. Din aceste motive, bibliografia este redusă în aceste pagini, fiind 
însoțită totodată de recomandarea de a se studia cu atenţie creaţiile importante, 
simfonice şi vocal-simfonice, ale muzicii secolului al XIX-lea. Studentul şi/sau 
masterandul la orchestrație are nevoie de o cunoaştere potrivită a unora dintre 
cele mai bogate — din punctul de vedere al varietatii paletei timbrale orchestrale — 
pagini cu multe portative. Ca o precizare cu privire la bibliografie, cele mai 
importante traduceri în limba română sunt cele ale cărților semnate de A. Casella 
şi V. Mortari, respectiv de N. A. Rimski-Korsakov, pe care se întemeiază, mai 
mult sau mai putin mărturisit, cea mai mare parte dintre lucrările, relativ puţine, 
ale autorilor români. Bineînţeles, le vom regăsi şi aici în bibliografie şi, bineîn- 
teles, pe ele se sprijină, mărturisit, şi prezentul curs. 

Şi pe această cale, aducem calde mulțumiri compozitorilor şi editorilor de 
partituri de orchestră (şi nu numai) pentru permisiunea de a folosi exemplificări 
muzicale în vederea unui scop nobil — acela al formării de noi generaţii de 
muzicieni. 


Viorel Creţu 


Partea їтїйї 

Specificul Teoriei instrumentelor, astazi, este legat de extraordi- 
narul avant al tehnologiilor noi de dezvoltare a producerii sunetului pe 
cale electronica şi digitală. Dacă, in urmă cu mai putin de o generaţie, am 
fi putut vorbi, pur şi simplu, despre teoria instrumentelor ca fiind un 
ansamblu de cunoştinţe, teoretice bineînţeles, avându-şi întemeierea, în 
principal, pe datele practice ale măiestriei instrumentale — instrumentele 
fiind alese din colecţia de instrumente care s-au născut, s-au maturizat şi 
s-au impus, de-a lungul anilor, în acel select mediu de competiţie care 
este reprezentat de orchestra simfonică — astăzi, întâlnind, la fiecare pas, 
computere şi sintetizatoare, studiouri de înregistrare muzicală şi soft-uri 
(aplicaţii) dintre cele mai diverse şi mai performante, auzind, în orice 
moment, la radio sau la televizor, noi şi noi sonorități şi timbruri muzicale 
generate artificial, devine neapărat necesară о anumită delimitare, о 
anumită rigoare necesară procesului de învățământ. 

Vom conveni aşadar că, prin studiul Teoriei instrumentelor, înţe- 
legem aici acea disciplină al cărei fond principal de cunoştinţe se sprijină 
în primul rând pe realităţile orchestrei simfonice mari, astfel cum a fost 
aceasta constituită şi întrebuințată în creaţia vocal-simfonică a unor im- 
portanti compozitori romantici şi post-romantici, impresionisti, expresio- 
nisti şi/sau aparținând şcolilor nationale, aceasta perioadă fiind, nu întâm- 
plător, considerată perioadă de apogeu în acest sens. Şi într-adevăr, nume 
precum Hector Berlioz, N. A. Rimski-Korsakov, Richard Wagner, 
Gustav Mahler, Maurice Ravel, Igor Stravinski, George Enescu repre- 
zinta puncte de reper în creaţia muzicală, printre altele şi datorită culorilor 
timbrale ale ansamblurilor instrumentale, intens exploatate estetic, dato- 
rită spectaculozitatii şi ingeniozității în a explora posibilitățile expresive — 
cu totul deosebite — ale orchestrei simfonice mari (disciplina Teoria ins- 
trumentelor nu este rigidă; viitoare dezvoltări vor putea impune intere- 
sante şi importante deplasări ale frontierelor acestei discipline în funcție 
de o multitudine de realități muzicale şi social-culturale). 

Să folosim două exemple simple pentru a limpezi această situare 
terminologică şi pentru a putea delimita mai îngrijit teritoriul în care 
dorim să înscriem disciplinele muzicale pe care le prezentăm aici. 

Este, îndeobşte, un lucru bine cunoscut acela că, pe un sintetizator, 
întâlnim, printre multe altele, timbrurile instrumentelor de bază din or- 
chestra simfonică. Să selectăm aici timbrul flautului; vom vedea, imediat, 
că putem scrie — şi auzi — o melodie pentru flaut care: а) să dureze câteva 
minute, fără nici o pauză (са şi cum ipoteticul instrumentist, care аг 
interpreta acea melodie, ar fi o ființă anaerobă) şi b) să coboare, în grav şi 

subgrav, mult dincolo de limitele pe care orice flautist le va consisdera са 
fiind limitele flautului din orchestra simfonică. Уа suna respectiva 
melodie, atunci când aceasta coboară sub do central, ca fiind scrisă pentru 
alt instrument decât flautul (nu luăm aici în considerare alte instrumente 
din familia flautului)? Răspunsul este, evident, negativ. Întrebarea cea 
mai interesantă vine însă în continuare — care este disciplina care se va 
ocupa cu studiul acestor (cvasi)instrumente? Este aceasta Teoria instru- 
mentelor sau o altă disciplină care ar privi fenomenalitatile, aplicabile 
aici, pentru generarea electroacustică a acelor timbruri pe care le putem 
găsi deschizând cartea tehnică a oricărui sintetizator cât de cât perfor- 
mant? Răspunsul îl vom da după examinarea celui de al doilea exemplu. 

Să examinăm acum о pagină orchestrală semnată de Maurice 
Ravel, de exemplu. Nu ne este deloc dificil să distingem imediat anumite 
procedee orchestrale, procedee pe care le putem studia folosind elemen- 
tele de orchestrație din orice manual de gen. Să revenim acum în secolul 
XXI şi să folosim structura instrumentală din pagina lui Maurice Ravel, 
de exemplu, adăugând anumite linii muzicale produse de un sintetizator, 
acestora nefiindu-le asociat niciun instrument real din orchestra simfonică 
mare; totodată, putem elimina unele instrumente din pagina semnată de 
Maurice Ravel sau le putem înlocui cu instrumente artificiale al căror 
timbru poartă semnătura Korg sau Yamaha. În acest ultim caz, atât de des 
întâlnit în orice mediu unde sintetizatoarele nu sunt o raritate, principiile 
de orchestrație pe care le-am desprins din tratatul de orchestrație la care 
am făcut referire mai sus, se aplică sau nu? Răspunsul este, evident, 
pozitiv, deoarece respectivele principii — sau reguli — nu privesc datele de 
identificare ale timbrurilor sonore ci pe acelea de echilibrare şi/sau func- 
tionalitate în vederea, de pildă, a scoaterii în evidenţă a unei cantilene 
atunci când aceasta este expusă într-un registru median, iar, în cazul 
nostru ipotetic, țesătura orchestrală este complexă şi densă. 

Aşadar, vom observa, în primul rând, că atât Teoria instrumentelor 
cât şi orchestratia se întemeiază, poate mai mult decât orice alte 
discipline muzicale, pe practică. Cu alte cuvinte, fără un studiu îndelung 
şi amănunțit al partiturilor muzicale (vocal-)instrumentale şi orchestrale, 
aceste două ramuri ale disciplinei — pe care vom conveni să o denumim 
teoria instrumentelor şi orchestratia — pur şi simplu îşi pierd orice 
funcționalitate. 

Pe de altă parte, însă, vom conveni că feoria instrumentelor se va 
apleca cu precădere asupra datelor de identificare sonoră a unor instru- 
mente reale, impuse de practica orchestrală (lăsând în grija inginerilor de 

sunet şi/sau a programatorilor de soft timbrurile extranee acestui fenomen 
muzical şi sociologic care este orchestra simfonică mare) ре când 
orchestratia, dat fiind că se ocupă de procedee, tehnici şi elemente de 
măiestrie, va putea aborda orice tip de conglomerat sonor deoarece se 
întemeiază în principal pe fenomenalitati care îşi au locul nu pe scena de 
concert ci în mecanismele complexe ale auditiei; cu alte cuvinte, locul 
ultim unde se apreciază eficiența unui procedeu de înveşmântare muzi- 
cală se găseşte în complexele mecanisme ale auditiei muzicale şi ale 
aprecierii reuşitei unui procedeu de înveşmântare muzicală. 

În privinţa realitatilor conform cărora geniul folcloric al diverselor 
popoare şi civilizaţii a creat şi dezvoltat felurite instrumente muzicale de- 
a lungul timpurilor, vom conveni ca studiul acestora să fie lăsat în grija 
diferitelor ramuri şi subramuri ale etnomuzicologiei (organologiei popu- 
lare), acelaşi lucru fiind deopotrivă valabil şi în legătură cu instrumentele 
care au cunoscut o înflorire în epoci trecute, progresul tehnologic făcân- 
du-le să devină desuete (această observaţie poate fi pusă însă sub semnul 
întrebării observând, iată, extraordinara revenire, de pildă, a diferitelor 
specii de flaut vechi utilizate în muzica barocă — pentru o mai mare co- 
moditate vom păstra, totuşi, convenţia enunțată mai sus); cu alte cuvinte, 
date amănunțite despre ocarină, nai, spineta sau blockflote, de exemplu, 
vor fi lăsate în grija altor discipline. Tot aici este locul să punem în 
discuţie aspectele de artă interpretativă desprinse din evoluţia, cu totul 
aparte, a unor genuri şi specii muzicale cum ar fi jazzul. Nu vom descrie 
în timpul cursului de Teoria instrumentelor posibilităţile de virtuozitate 
pe care le-a deschis, de exemplu, traiectul interpretativ al lui Louis 
Armstrong ci vom face referire la performanţele medii ale unui instru- 
mentist dintr-o orchestră simfonică abstractă. 

În fine, la sfârşitul acestor rânduri introductive, trebuie amintit 
faptul că nu întâmplător îşi are loc cursul de Teoria instrumentelor şi 
orchestrație la sfârşitul anilor de studiu. Numeroase elemente învăţate şi 
deprinse de-a lungul anilor şi în timpul studiului altor discipline îşi găsesc 
acum о binemeritata utilitate. De exemplu, exerciţiile de citire în chei din 
timpul anilor de studiu ai teoriei muzicii reprezintă un excelent „antre- 
nament” pentru citirea unor partituri de instrumente transpozitorii; notiu- 
nile despre armonicele naturale vor fi, de asemenea, fundamentale pentru 
înțelegerea particularitatilor de emisie în privinţa instrumentelor de suflat 
(de aceea, în aceste pagini nu vom reveni asupra lor); regulile deprinse la 
cursul de armonie se aplică depotrivă la orchestrarea unor pagini de pian, 
de exemplu, pentru orchestră simfonică (nici aici, de pildă, cvintele 

paralele nu îşi au locul), elementele de istoria muzicii şi de stilistică 
muzicală ne vor ajuta, de exemplu, la alegerea unor figuratii orchestrale 
„consonante” din punct de vedere stilistic atunci când se vor orchestra, de 
pildă, pagini ale unor clasici vienezi etc. 

Clasificarea instrumentelor muzicale. Instrumentele muzicale ale 
orchestrei simfonice se pot împărți după natura vibratiei (cordofone, 
aerofone, membranofone, electrofone etc.), după modalităţile de emisie 
sonoră şi/sau atac (instrumente de suflat, cu corzi şi arcuş, cu corzi unde 
sunetul este produs prin ciupirea corzilor, de percuție, instrumente cu 
de a fi acordate etc. Deşi toate aceste clasificări pot fi deosebit de inte- 
resante dintr-o perspectivă metodologică, noi vom imbratisa aici pers- 
pectiva clasică — respectiv ordinea din pagina cu portative — la care s-a 
ajuns printr-o practică susținută, deoarece Teoria instrumentelor, la fel ca 
şi multe alte discipline muzicale, are rolul de a sistematiza datele prac- 
ticii muzicale. 

Astfel, instrumentele muzicale ale orchestrei simfonice se împart în 
patru grupe: grupul instrumentelor de suflat din lemn, grupul instrumen- 
telor de suflat din alamă, grupul instrumentelor de percuție şi grupul ins- 
trumentelor cu coarde şi arcus. 

GRUPUL INSTRUMENTELOR DE SUFLAT DIN LEMN 


1. Flautul 


Flautul, cunoscut si sub denumirea de flaut lateral (sau traversier), 
este un instrument având о considerabilă vechime în istoria muzicii uni- 
versale. Flautul modern, al cărui sistem de găuri şi clape şi de configurare 
cilindrică a tubului a fost conceput de Theobald Bohm, este un instrument 
care nu mai cunoaşte nici un fel de dificultate în a intona, cu maximă pre- 
cizie, sunetele scării temperate, fiind unul dintre cele mai agile instrumen- 
te ale orchestrei simfonice mari. 

Întinderea flautului este cea descrisă în ex. 1 (în exemplele unde 
sunt arătate întinderea sau registrele instrumentelor respective, notele 
întregi sunt acelea care încadrează întinderile/registrele standard în timp 
sebite valenţe de virtuozitate) cu mențiunea că limita superioară poate fi 
depăşită, lucru care a fost frecvent solicitat, din motive expresive, în unele 
partituri (ne reamintim aici că, din motive practice, în temele scrise ne 
vom limita la a observa în exclusivitate întinderea standard a instrumen- 
telor respective). De asemenea, se poate cobori cu un semiton sub limita 
gravă deoarece există instrumente care au o clapetă specială în acest sens. 
Notatia flautului este în cheia sol şi este reală — cu alte cuvinte, sunetele 
vor suna exact acolo unde sunt plasate notele pe un portativ având cheia 
sol. 


ex. 1 


Flaut 

Registrele flautului, evidentiate in ex. 2, sunt interesante din punct 
de vedere timbral deoarece modul de emisie al sunetelor determina in 
acelaşi timp şi culoarea timbrala. 

Timbrul flautului în registrul grav, unde toate sunetele se produc ca 
sunete fundamentale, este mai cald decât timbrul celorlalte registre, având 
o expresivitate deosebită, în timp ce, în registrele mediu, acut şi 
supraacut, unde sunetele se obţin ca armonice ale sunetelor fundamentale, 
timbrul devine mai deschis, mai strălucitor, mai luminos, mergând până 
la o anumită stridenta şi chiar opacitate în registrul supraacut. 


ex. 2 
reg. mediu reg с 
Flaut ía = 


O anumită atenţie trebuie acordată aici sunetelor armonice: deoa- 
rece obținerea unor sunete înalte nu se poate face altfel decât prin folo- 
sirea armonicelor, atunci când în partitură se specifică dorința compo- 
zitorului de a auzi aşa-numitele sunete armonice (prin scrierea unor 
cerculete deasupra notelor, la fel ca la scrierea flajeoletelor pentru vioară), 
instrumentistul va obţine înălțimile respective folosind alt armonic decât 
cel folosit în mod obişnuit (de exemplu, so/ din octava a doua, care in 
mod obişnuit se intonează ca armonic 2 pentru sol din octava întâi, va fi 
aici obţinut ca armonic 3 pentru do central). În anumite momente, aceste 
sunete armonice au o culoare timbrală diferită față de sunetele normale — 
fapt sesizat şi utilizat de către compozitori — obținându-se un timbru mai 
sec, mai inexpresiv, mai ireal parcă decât în cazul folosirii procedeelor 
obişnuite de producere a sunetului. 

Fiind un instrument de o deosebită agilitate, aproape toate proce- 
deele tehnice, de producere şi conducere a sunetelor, îi sunt fireşti şi 
accesibile instrumentistului. Legato de expresie este un procedeu uzual — 
la fel ca la majoritatea instrumentelor de suflat, este mai uşoară legarea 
unor sunete în ordine ascendentă decât legarea lor în ordine descendentă; 
cel mai uşor de legat sunt, bineînţeles, sunetele care diferă numai prin 
octava în care sunt aşezate — modalitatea lor de execuţie, prin folosirea 
armonicelor, ne oferă aici o explicaţie lesnicioasă. 


reg.supraacut 

Staccato este, de asemenea, un procedeu usor de executat. Articu- 
latia simpla, obtinuta prin pronuntarea consoanei ¢ in ambusura instru- 
mentului, nu poate depăşi, conform părerilor instrumentistilor, viteza de 
450 articulaţii pe minut (aproximativ o mişcare de saisprezecimi într-un 
tempo de 112-120 bătăi/pătrimi pe minut). Articulația dublă, obţinută 
prin rapida pronunțare a consoanelor t $1 k, articulație mai putin clara 
decât articulaţia simplă însă deosebit de utilă în cazul unor repetiţii de 
sunete, două câte două, poate urca până la o viteză de 600 articulaţii pe 
minut (corespunzând unei mişcări în şaisprezecimi într-un tempo de până 
la 160 de bătăi pe minut). Articulația triplă, obţinută prin rostirea rapidă a 
unui grup de consoane t-k-t, t-k-t..., de asemenea, deosebit de utilă atunci 
când avem de a face cu repetarea unor sunete în grupuri de câte trei şi 
unde este de observat tendința de a scoate în evidenţă prima notă din acel 
grup, este ceva mai puţin rapidă decât articulaţia dublă. 

Este important de reținut faptul că aceste valori nu sunt absolute ci 
ele suferă modificări în funcție de registrul unde se găsesc sunetele into- 
nate şi de intensitatea cerută de compozitor. Pentru o mai bună înţelegere, 
să ne reamintim faptul că un sunet grav necesită punerea în vibraţie a unei 
coloane de aer mai mari din tubul intrumentului; de asemenea, o nuanță 
mai ridicată cere un efort mai mare din partea instrumentistului, toate 
acestea influențând nemijlocit viteza cu care se produc sunetele. 

Frullato (cunoscut şi sub denumirea de tremolo dental sau 
Flatterzunge) este un mod de emisie de efect, uşor de obținut de către 
instrumentişti prin folosirea limbii în pronunția unui fonem аууғ şi in 
oscilarea rapidă a acesteia. 

In privința folosirii surdinei, notăm unele experimente izolate 
observând totodată faptul că acest mod de emisie a sunetelor nu s-a 
impus, el existând aşadar numai cu titlu de experiment. 

Respirația instrumentistului, cuantificată în secunde, este un factor 
important de care trebuie să se țină seama atunci când se compune o par- 
айша pentru flaut. Din cauza specificitatii modului de obţinere a sunetu- 
lui, prin suflarea aerului într-un orificiu astfel încât, inevitabil, o parte din 
cantitatea de aer înmagazinată în plămânii instrumentistului va fi irosită, 
valorile, măsurate în secunde, vor fi diferite în funcţie de registru şi de 
nuanță. Astfel, practica ne obligă să ținem seama de faptul că în registrul 
grav, în forte, un, să zicem, do central va dura aproximativ 8 secunde în 
forte şi 15 secunde în piano. Pe măsură ce sunetele sunt mai înalte, 
deoarece prin jocul clapetelor coloana de aer ce trebuie pusă în mişcare іп 
tubul instrumentului se micşorează, valorile de mai sus vor creşte până 
spre 12 secunde în forte şi, respectiv, 20 secunde în piano. 

16 


lată un exemple muzical care ne arată cât de complexă poate fi 
partitura acestui instrument (у. ex. 3); am ales un fragment din Variatiuni 
şi fugă pe o temă de Mozart op. 132 de Max Reger (tipărită în ed. Peters, 
p.76), un fragment în mezzopiano la primul flaut, în solo, unde tempo este 
sostenuto (80 de bătăi pe minut, unde unitatea este egală cu optimea). 

Picola (flautul piccolo) este un instrument din familia flautului, 
construit, de asemenea, după mecanica introdusă de Theobald Bohm. De- 
a lungul paginilor de faţă vom observa faptul că, îndeosebi în privinţa 
instrumentelor de suflat, vom vorbi despre familii (familia flautului, 
familia clarinetului etc. — terminologia poate varia, însă ideea surprinsă 
este aceeaşi), aceasta este o realitate a orchestrei simfonice mari impusă 
de necesităţile de întindere şi de expresie care au dus la perfecționarea 
unor instrumente foarte înrudite, bineînţeles, ca timbru cu instrumentul de 
bază al respectivei familii însă având posibilităţi — într-o anumită direcţie 
expresivă sau într-un anumit registru — pe care ,,instrumentul-tata” nu le 
putea avea (de multe ori, aceste instrumente dezvoltate concomitent şi/sau 
succesiv cu „instrumentul-tată” sunt cunoscute şi sub denumirea de 
instrumente de culoare). 


ex. 3 


sempre zit 


Flaut 


Întinderea picolei este cea de la ex. 4; făcând aici mențiunea 
necesară că picola este un instrument semitranspozitoriu — cu alte cuvinte, 
înălțimea sunetelor este aceea indicată pe portativ, la care se adaugă, în 
sus sau în jos (în cazul de față, în sus), o octavă — vom observa lesne că 
avem de a face aici cu un flaut mai mic (redus, practic, la jumătate) care 
va cânta cu o octavă mai sus. Mai observăm şi faptul că sunetul si 
supraacut este foarte greu de emis şi că, practic, nota din subgrav cu care 
incepe intinderea picolei este nota re. 


ex. 4 


ШІ 


Piccolo 


17 


Picola va continua in аси intinderea flautului; culoarea timbrala a 
picolei este însă mult mai săracă în resurse expresive decât aceea a 
flautului. Registrul grav este inexpresiv în timp ce registrele mediu şi acut 
pot fi scânteietoare, incandescente chiar, timbrul picolei, în fortissimo, 
putând ieşi în evidență chiar şi dintr-un masiv tutti orchestral. Măiestria 
componistică a evoluat mult, de la stadiul unei simple dublări în acut a 
liniilor melodice încredințate unui flaut până la momente recente unde 
picola are un rol de sine stătător, în care ea interpretează linii melodice 
având chiar şi valoare tematică şi, de aceea, unde este necesară o sine диа 
non scoatere în relief a acestora. 

Alte instrumente din familia flautului. Flautul contralto (sau 
flauto d'amore) este un instrument relativ rar folosit, acordat în fa sau în 
sol grav, sunând aşadar cu o cvartă sau o cvintă mai jos decât sunetele din 
partitură. Vom vorbi aşadar aici despre un instrument cu notație transpo- 
zitorie înțelegând prin aceasta acele instrumente care, din motive diverse, 
folosesc procedeul lecturii notelor astfel încât, de exemplu, o notă, scrisă 
în cheia sol sau în cheia fă, va suna cu un interval predeterminat mai sus 
sau mai jos (în practică se utilizează frecvent procedeul citirii notelor de 
pe respectivele portative ca şi cum ar fi fost scrise inr-o altă cheie, se 
foloseşte frecvent terminologia efect scris — efect real pentru surprinderea 
acestei factualitati). 

Revenind la flautul contralto vom observa că, fiind un instrument 
de culoare prin excelenţă, registrul său cel mai eficace este registrul grav 
unde nu numai că adaugă, in grav, câteva sunete flautului ci permite obti- 
nerea unui considerabil plus de expresivitate, de căldură, de dulcete a 
unui timbru care, în acel registru, deja posedă o predeterminată cantabi- 
litate. 

Registrele, tehnicile si posibilitatile de interpretare vor fi cele deja 
studiate mai sus, cu amendamentul că instrumentul, fiind ceva mai mare 
şi mai voluminos decât flautul propriu-zis, nu va îngădui о velocitate 
comparabilă. Pe scurt, facem aici observația că, în cazul instrumentelor de 
culoare, dezvoltate în sensul descris mai devreme, exemplele muzicale 
vor veni aproape întotdeauna în sprijinul reliefării a ceea ce este caracte- 
ristic în privinţa culorii timbrale şi rareori vor ilustra momente muzicale 
posibil de interpretat — în condiţii superioare chiar — de către instrumen- 
tele standard ale respectivelor familii. 

Flautul bas este un flaut în do grav, fiind aşadar acordat cu o octa- 
vă mai jos decât flautul obişnuit. Este un instrument extrem de rar folosit, 
iar atunci când s-a scris pentru acest instrument s-a insistat, evident, pe 

sonoritatile interesante care pot fi obtinute in registrul grav al instru- 
mentului. 


2. Probleme specifice ale transpozitiei 
în Teoria instrumentelor şi orchestrație 


Este locul aici să prezentăm, pe scurt, unele date privind 
transpozitia muzicală, subliniind, în primul rând, locul deosebit pe care 
aceasta îl ocupă în perspectiva practică a studiului Teoriei instrumenten- 
telor şi orchestratiei. 

Multe elemente sunt deja cunoscute studenţilor de la disciplinele 
studiate anterior, în principal din studiul Teoriei generale a muzicii. 
Diferenţa de abordare a prezentelor pagini este dată de perspectiva, prin 
excelență practică, pe care am încercat să o propunem aici. 

Reamintim faptul că elemente de transpozitie se întâlnesc şi în 
studiul altor discipline; deşi este mai mult decât posibil ca terminologia 
folosită în acele pagini să fie diferită, atâta vreme cât toate terminologiile 
vor sub-întinde o aceeaşi realitate, ele vor fi foarte uşor de interconectat şi 
descifrat. 

Încă o dată, subliniem faptul că prezenta perspectivă reprezintă o 
abordare prin excelență practică a unor probleme care s-au ivit cu precă- 
dere la orele şi seminariile de Teoria instrumentelor şi orchestrație şi 
cărora încercăm, aici, să le găsim o rezolvare. 

Vom observa, mai întâi, că putem vorbi despre două mari grupe de 
instrumente: instrumentele care folosesc o notație netranspozitorie (sau 
non-transpozitorie) şi instrumentele care folosesc o notație transpozitorie; 
în cadrul acestei a doua grupe, vom distinge instrumentele care necesită o 
notație semitranspozitorie (unde vom găsi instrumente care transpun la 
una sau mai multe octave, ascendent sau descendent) şi instrumente nece- 
sitând o notație transpozitorie propriu-zisă (sau, simplu spus, transpo- 
zitorie). 

Vom mai observa ca — deoarece vorbim despre transpozitie ascen- 
dentă şi transpozitie descendentă - există anumite elemente ajutătoare, 
conţinute în însăşi denumirile instrumentelor, dar care nu alcătuiesc o 
regulă cu valoare absolută — care au darul de a ne sugera sensul (ascen- 
dent sau descendent) al transpozitiei. Astfel, vom observa o categorie de 
instrumente — cum sunt clarinetul mic in si bemol, trompeta acuta in fa 
etc. — în denumirile cărora găsim atribute/adjective (mic, acut, sopran) 

care, în mod firesc, ne trimit cu gândul la о transpozitie ascendentă. De 
asemenea, vom observa o altă categorie de instrumente — cum ar fi 
clarinetul bas în si bemol, trompeta bassa, contrafagotul, saxofonul tenor 
etc. — în denumirile cărora găsim atribute/adjective care, la fel de firesc, 
ne trimit cu gândul la o transpozitie descendentă. Aceste indicaţii sunt 
extrem de utile deoarece vom întâlni frecvent situaţii unde un anumit 
instrument — in mi bemol de exemplu — va cere о transpozitie Не Іа terfa 
mică ascendentă fie la sexta mare descendentă, discursul sonor de 
ansamblu fiind radical diferit in functie de sensul, ascendent sau descen- 
dent, al respectivei transpozitii. Atragem atentia din nou asupra faptului 
că aceasta cvasi-regulă nu are o aplicabilitate absolută aici; există cazuri 
când denumirile unor instrumente, care sunt transpozitorii, nu conțin nici 
un element ajutător în sensul arătat mai înainte sau când respectivele 
atribute/adjective — ca în cazul primilor membri din familia saxofoanelor 
— nu conduc la aprecieri conforme cu realitatea din pagina cu portative. 

Să încercăm, aici, o sumară definiţie a transpozitiei aici — ea fiind, 
poate, necesară deja cu câteva rânduri mai devreme. Intelegem prin trans- 
poziţie un set de convenţii, care, din diverse raţiuni (de natură expresivă, 
de comoditate a scrierii, de natură „etimologică” chiar — în sensul că un 
instrument care a apărut sub un set de caracteristici, dezvoltându-se ulte- 
rior, a înţeles să şi le păstreze, deşi drumul parcurs, prin perfectionari 
succesive, ar fi impus poate o renunțare la aceasta; vom vedea acest lucru 
la instrumentele de suflat din alamă, atunci când vom vorbi despre instru- 
mente naturale vs instrumente cromatice), presupun o lectură specifică a 
unui text muzical. Deşi explicaţia este deocamdată incompletă, introdu- 
cerea a doi noi termeni şi descrierea, în continuare, a unei relaţii limpezi 
între aceştia va limpezi mult începutul de definiţie de mai sus. 

Vom descrie prin termenul efect real înălțimile efective ale sune- 
telor care sunt produse de un instrument muzical. Vom descrie prin efect 
scris înălțimile sunetelor astfel cum sunt ele notate în partitură. Atunci 
când efectul real coincide cu efectul scris nu vorbim despre transpozitie; 
este cazul, banal de descris, al flautului sau violinei, de exemplu, ambele 
fiind instrumente netranspozitorii, unde instrumentistul vede, pe portativ, 
să zicem, do central (efectul scris este do central) şi noi vom auzi, în sala 
de concert, tot do central (efectul real este do central). Atunci când, însă, 
un clarinetist care va cânta, să zicem, la un clarinet în si bemol, o partitură 
pe care va vedea scris do central (efectul scris este do central) însă noi 
vom auzi si bemol (efectul real este si bemol) — aşadar, efectul scris şi 
efectul real nu coincid — atunci putem vorbi de transpozitie. 

Vom completa deci inceputul de definitie de mai sus aratand са trans- 
pozitia instituie un set de reguli si de practici care permit corecta descriere a 
raporturilor care există între efectul scris şi efectul real la anumite instru- 
mente, denumite generic, semitranspozitorii şi transpozitorii. 

Am văzut deja că anumite elemente din denumirile unor instru- 
mente — atentie!, acest lucru nu se aplică tuturor instrumentelor, existând 
şi unele cazuri (cum ar fi cel al cornului englez, de pildă) unde trebuie 
memorate regulile propriu-zise de transpozitie ale respectivelor instru- 
mente — ne permit să precizăm exact sensul în care se va face respectiva 
transpozitie. 

Alte indicaţii ne permit să aflăm şi intervalul la care se va face 
transpozitia. Astfel, postulând un do absolut — pe care îl vom lua drept un 
pilon al intervalului care ne interesează pe noi aici — vom vedea că un 
flaut contralto în sol, de exemplu, (care transpune descendent, deoarece 
particula contralto din denumire ne indică acest lucru) va transpune la o 
cvartă perfectă inferioară (între do şi sol, sol fiind, de asemenea, preluat 
din denumirea instrumentului, este o cvartă perfectă inferioară). La fel, 
un clarinet piccolo în mi bemol va transpune ascendent (a se vedea 
particula determinantă din denumire) la о terță mică, deoarece între acel 
ipotetic do şi mi bemol indicat în denumirea instrumentului respectiv, 
întâlnim un interval de terta mică ascendentă. 

Există trei procedee principale de transpozitie efectivă (vom arăta 
aici că teoria nu poate în nici ип fel tine locul practicii, dificultățile 
transpozitiei constau nu atât în înțelegerea procedeurilor — care nici nu 
sunt prea dificile — ci în posibilitatea de a citi simultan, într-un tempo 
muzical adeseori rapid, impus de partitură şi de execuţia muzicală 
propriu-zisă, partituri pentru mai multe instrumente, fiecare instrument 
transpunând diferit). 

Primul procedeu constă în „măsurarea” permanentă a intervalului 
dintre efectul real si cel scris la nivelul fiecărei note; cu alte cuvinte, daca 
va trebui să observăm о cvintă perfectă descendentă între cele două 
efecte, peste tot, la nivelul fiecărei măsuri şi al fiecărei fracțiuni de timp, 
va trebui să „măsurăm” o cvintă perfectă descendentă între cele două 
note. Oricare notă a partiturii care reprezintă transpunerea/transpozitia 
efectului scris — adică partitura unde vom nota efectul real plecând de la 
partitura unde este notat efectul scris — va trebui să fie la acelaşi interval 
fata de nota corespunzătoare. 

Al doilea procedeu impune respectarea melismaticii partiturii pe 
care dorim să o transpunem. Să presupunem că vom face o transpozitie la 

о terță mică superioară. În cazul că efectul nostru scris va începe cu do 
central, efectul nostru real va fi bineînţeles mi bemol din octava întâi. 
Ulterior, dacă se va respecta întocmai intervalica din partitura pe care o 
denumim efect scris, la final, ultima notă a partiturii care reprezintă 
efectul real va trebui să fie, de asemenea, la o distanţă de terță mică 
superioară faţă de partitura pe care o denumim efect scris. O comparaţie 
cu două linii paralele care, deşi parcurg un traseu sinuos, îl termină la 
aceeaşi distanţă dintre ele la care l-au început, este o comparaţie deopo- 
trivă plastică şi pertinentă. 

Al treilea procedeu presupune aflarea şi folosirea acelei chei 
muzicale care, înlocuind ipotetic cheia muzicală din partitură, va face 
posibilă o lectură corectă. De exemplu, dacă partitura noastră pentru un 
flaut contralto in fa începe cu sol din octava întâi, va trebui să ne 
imaginăm care este acea cheie muzicală care, substituind cheia sol a 
partiturii inițiale (i.e. efectul scris), va permite o transpozitie reuşită. 
Concret, sol din octava întâi, interpretat la un flaut contralto în fa, va suna 
cu o cvintă perfectă mai jos (adică va suna са do central). Este evident 
astfel că, dacă vom folosi o cheie do de mezzosopran, nota situată pe linia 
a doua din portativ va fi citită drept do central. 

Până aici, au fost prezentate elemente care pot fi aplicate cu succes 
şi la, de exemplu, studiul citirii de partituri. De pildă, un student care va 
vedea o partitură de Richard Wagner, să zicem, unde, la un anumit mo- 
ment, apare un acord orchestral intonat la compartimentele de lemne şi 
alămuri, va trebui, la pian sau pe hârtia cu portative, să arate exact fiecare 
instrument ce sunet va cânta, astfel încât o rescriere omogenă din punctul 
de vedere al notaţiei, în cheile sol şi fa (pentru pian aşadar), va evidenția 
că avem, de exemplu, un acord de septimă de dominantă pe sol şi nu о 
alcătuire atonală. Mai exact, partitura simfonică este efectul scris, iar ceea 
ce studentul va cânta la pian sau va scrie pentru pian va fi efectul real. 

Pentru teoria instrumentelor, însă, problema care se pune este aceea 
a inversării datelor de mai sus. Mai exact, i se va cere studentului/stu- 
dentei să scrie în aşa fel pentru instrumentele orchestrei simfonice încât, 
dacă vom invita câţiva instrumentisti cărora le vom adresa rugămintea de 
a cânta ceea ce s-a scris în partitura de orchestră, să auzim acea septimă 
de dominantă pe sol la care trimiteam mai sus şi nu o oarecare alcătuire 
acordică atonală. Cu alte cuvinte, studentul/studenta va trebui să găsească, 
în cazul de fata, efectul scris fata de care exemplul/exercitiul muzical care 
se transpune are rol de efect real. 


22 


Să luăm un exemplu foarte simplu. Primul pas, obligatoriu, care 
trebuie făcut aici este acela de a se preciza cheia (sau cheile) în care se 
notează instrumentul respectiv. Sunt frecvente cazurile în care, de pildă, 
efectul real se desfăşoară în octava mică, fiind aşadar notat în cheia fa 
sau, posibil, în cheia do de tenor, însă, dacă va trebui să їпсгейіпійт о 
asemenea partitură unui clarinet (în si bemol sau în /a), suntem obligaţi să 
folosim cheia sol. Al doilea pas este reprezentat de un raționament foarte 
simplu. Astfel, să zicem că vrem să scriem în aşa fel încât, la un clarinet 
în si bemol, să auzim sunetul do central. Mai exact, acel do central este 
efect real, iar ceea ce vom scrie noi va fi, fireşte, efect scris. Conform 
acestui simplu raționament, vom gândi că, atâta vreme cât clarinetul în si 
bemol se aude (sau transpune) la o secundă mare inferioară, atunci, pentru 
a obține exact sunetele pe care le dorim, va trebui să scriem cu o secundă 
mare mai sus. Deci, pentru a se auzi do central, noi vom scrie nota re din 
octava întâi. 

Motivele acestei fenomenalitati sunt diverse, însă cele mai frec- 
vente decurg din particularitatile de construcţie ale instrumentelor din 
familia respectivă. Să luăm, de exemplu, familia flautului — situaţia aici 
este foarte concludentă. Pentru a obține, de exemplu, sunetul do din 
octava а doua, un flautist va folosi o anumită degetatie, adică va acționa 
anumite dispozitive ale flautului. Inlocuind flautul propriu-zis cu o picolă 
şi folosind aceeaşi degetatie, sunetul produs se va afla cu o octavă mai sus 
deoarece, practic, picola este, ca dimensiuni, cât jumătate dintr-un flaut 
propriu-zis (cunoştinţele de teoria muzicii vor ajuta studentul la lămurirea 
acestei fenomenalitati). Dacă vom păstra aceeaşi degetatie înlocuind însă 
flautul propriu-zis cu un flaut contralto în sol, acel do din octava a doua 
se va auzi cu o cvartă mai jos, adică sol din octava întâi. 

Mergând mai departe, vom încerca să lămurim o întrebare pe care 
şi-o pun mai toţi începătorii într-ale muzicii atunci când deschid pentru 
prima dată o partitură de orchestră. 51 anume, care este explicația pentru 
care, într-o asemenea partitură, armura de la diferitele instrumente nu este 
omogenă. Să revenim la situaţia de mai sus, aceea când, unui clarinet în si 
bemol căruia îi cerem să cânte do central, va trebui să îi scriem un re din 
octava întâi. Să presupunem că îi vom cere aceluiaşi instrumentist să 
cânte o frază muzicală exprimată în tonalitatea Do Major. În mod logic, 
vom scrie totul mai sus cu o secundă mare, observând aşadar că am scris 
fraza muzicală respectivă în tonalitatea Re Major. Din motive practice, ne 
este mai simplu să punem la cheie fă diez şi do diez, scriind aşadar armura 


23 


lui Re Major, decât să folosim, in mod repetat, accident de fiecare dată 
când transpozitia ne va impune aceasta. 

Mai mult, putem extinde — şi simplifica totodată — această metodă 
în felul următor. Să presupunem că avem de scris un efect scris pentru 
acelaşi clarinet folosind o partitură (care este aici efect real, aşadar) care, 
deşi fără armură, este în mod evident, dodecafonică (procedeul este larg 
răspândit în speţă). Vom scrie, la fel са mai devreme, totul folosind 
armura lui Re Major (ar fi absurd să se pretindă că partitura noastră, care 
nu este decât o simplă transpozitie, ar deveni acum tonală); rezultă un 
avantaj evident din aplicarea acestui procedeu, iar câteva simple exerciţii 
de transpozitie ne vor arăta că folosirea acestuia evidențiază faptul că, 
acolo unde, în textul-efect real sunt accidenti, in textul-efect scris, in 
topos-ul corespondent, vom găsi, in mod obligatoriu, tot accidenti. 

Putem merge şi mai departe cu aplicarea acestei reguli simple folo- 
sind o aşa-numită „privire de contabil” (ne prezentăm aici scuze membri- 
lor acestei nobile bresle, atât de folositoare în economia de piaţă). Mai 
exact, nu ne interesează dacă partitura respectivă este în Do Major sau în 
la minor sau poate într-o altă tonalitate aflată la o distanţă de 1-2 cvinte şi, 
din motive diverse, nu apare totuşi la cheie nici o alteratie. Vom gândi, 
automat, astfel, neprivind mai departe de timpul întâi al primei măsuri : 
atâta vreme cât la cheie nu sunt alteratii, suntem în Do Major iar dacă 
vom scrie totul mai sus cu o secundă mare, vom fi obligatoriu în Re 
Major. 

Mai arătăm faptul că, de multe ori, în practică, în partiturile 
simfonice scrise în tonalități cu multi diezi sau cu multi bemoli, procedeul 
de mai sus ar conduce la folosirea unor armuri cu mai mult de şapte acci- 
deng. În asemenea cazuri, compozitorul alege să folosească tonalitatea 
echivalentă enarmonic, fapt care explică situaţii, destul de numeroase, 
unde, să zicem, toate instrumentele au armuri formate din mulţi diezi, cu 
excepția clarinetilor, de exemplu, care au armuri formate din (nu tot atât 
de) multi bemoli. 

În concluzie, trebuie să repetăm apăsat: transpozitia presupune, 
dincolo de o corectă înțelegere a fenomenalitatii (care nu este foarte com- 
plicată), mult, mult exerciţiu. De aceea, plecând de la actualele rânduri, 
precum şi de la orice alt material didactic în acest sens, recomandăm, din 
nou, mult, mult exerciţiu (dublat, unde se poate, de un control de 
specialitate, cel puţin în faza de început). 


24 


3. Oboiul 


Oboiul este primul instrument care poate fi auzit intr-o sala de con- 
cert, el fiind instrumentul după care se acordeaza toate celelalte instru- 
mente ale orchestrei simfonice mari. 

Oboiul nu a suferit schimbari de constructie majore in trecutul 
apropiat; în zilele noastre, putem deosebi două sisteme, două şcoli de 
construcție consacrate: sistemul italian şi sistemul francez (sau sistemul 
Loree), diferite între ele prin dispunerea găurilor şi a clapelor şi prin 
dimensiunile interne ale tubului. Cel mai răspândit sistem pare a fi cel 
francez şi, de aceea, acest sistem este cel pe care ne vom sprijini aici. 

Întinderea oboiului, exemplificată în ex. 5, trebuie completată cu 
observaţia că sunetele cuprinse în intervalul si bemol grav — mi din octava 
întâi sunt greu de atacat în piano. De asemenea, în supraacut, dincolo de 
re din octava a treia, sunetele devin, din nou, greu de atacat în piano, 
pierzându-și mult din caracteristicile timbrale; mişcarea în supraacut este 
recomandabil să se facă cu un mers din semiton în semiton, evitându-se 
aşadar salturile (recomandare valabilă pentru mai toate instrumentele de 
suflat atunci când li se cere acestora să evolueze, destul de rar, totuşi, în 
registrul supraacut). 


ex. 5 


Registrele oboiului sunt acelea înfăţişate în ex. 6. În registrul grav 
sunetele vor fi emise folosindu-se sunetele fundamentale, în registrul 
mediu, armonicele de gradul 2, iar în registrul acut — armonicele de grad 
superior (amintim aici că oboiul dispune de un dispozitiv — numit porta- 
voce — folosit pentru a uşura emiterea unor sunete din diferite regiuni ale 
întinderii sale). 


ex. 6 


reg.medm „. 


Oboe 

Timbrul oboiului va fi aspru, intens, dramatic chiar în prima sexta а 
registrului grav; pe măsură се urcăm spre registrul acut, culoarea timbrala 
devine mai dulce, mai catifelată, mai expresivă. În privința acestor 
caracteristici timbrale trebuie remarcat, în primul rând, faptul că oboiul 
are un timbru deosebit de caracteristic — diferenţele acestuia în funcție de 
registru nefiind în măsură să îl „mascheze”. De aceea, instrumentului i s-a 
acordat, în orchestra simfonică mare, acel rol specific pe care culoarea sa 
inconfundabilă l-a impus fără drept de apel. Eficacitatea oboiului în 
privinţa susţinerii şi reliefarii cantilenelor în nuanțe medii este fără egal; 
dimpotrivă, încredințarea unor figuratii armonice acestui instrument este 
mai puţin recomandată, deoarece timbrul cu totul aparte al oboiului tinde 
să împrumute valenţe melodice deosebite oricărei linii sonore interpretate. 

Toate procedeele tehnice vor trebui să țină seama de observaţia 
generală potrivit căreia oboiul, din diverse motive, este un instrument mai 
puţin agil decât flautul sau clarinetul, fiind mai adecvat pentru frazele 
expresive, cantabile. Legato este mai uşor de obţinut, în general, atunci 
când sunetele sunt intonate fie în salturi ascendente, fie obținute printr-un 
mers treptat. Staccato este un efect deosebit de pregnant, însă viteza sa 
este mai redusă deoarece, la oboi, nu este posibilă decât articulaţia simplă. 
Frullato este un efect neobişnuit — chiar dacă el este posibil pe durate 
mici de timp, nu este nici spontan, nici eficace dacă îl vom compara cu 
efectul similar obținut la flaut (ca o regulă generală, putem observa faptul 
că, pentru instrumentele a căror ambuşură se introduce în gură, procedeul 
Flatterzunge este neobişnit şi ineficient). Surdina a fost rar întrebuințată 
la oboi, iar performanţele obținute nu au fost de natură să incetateneasca 
uzul acesteia. Sunetele armonice se pot obţine în acelaşi fel ca şi la flaut — 
efectele timbrale pot fi spectaculoase; vom adăuga aici şi nenumăratele 
întrebuințări din muzica modernă unde compozitorii cer instrumentiştilor 
obținerea unor sunete multiple sau sunete spectrale — practic este vorba 
despre adevărate „curcubee” sonore obținute prin specularea „poziţiilor 
greşite” ale instrumentelor (acele combinaţii de digitatii care, în acceptiu- 
nea tradițională a artei instrumentale, sunt de evitat deoarece produc 
sunete neclare şi/sau netemperate, nearticulate). 

Susținerea respirației de către instrumentist este un aspect care 
trebuie avut în vedere întotdeauna. În grav, vorbim despre 12 secunde în 
forte şi aproximativ 20 secunde în piano. Pentru registrele mediu şi acut 
se vor lua în consideraţie valori de aproximativ 20 secunde in forte, 
respectiv 35-40 secunde în piano (subliniem aici din nou relativitatea 
acestor date; ele se vor a fi raportate la conceptul-generic de instrumen- 

tist-standard despre care am scris la inceputul acestor pagini). Їп ех. 7, 
avem un fragment din Simfonia а IV-a in fa minor ор. 36 de РІ. 
Ceaikovski (in ed. Peters); oboiul va intona, la masura 137 din partea a 
treia, Scherzo, un fragment tematic cu indicatia meno mosso in raport cu 
tempo-ul întregii parti (Allegro) — exemplul este interesant deoarece пе 
arată că instrumentul poate cânta relativ repede în registrul mediu-acut, 
astfel cum ne arată desenul în treizecisidoimi. 


ex. 7 


Oboe 


Cornul englez este, practic, un oboi alto, acordat cu о cvintă mai 
jos decât instrumentul standard; de aceea, şi lectura partiturilor pentru 
corn englez va fi o lectură transpozitorie. Etimologia numelui său nu este 
foarte clară — există numeroşi autori care susțin că numele provine din 
cuvântul francez vechi anglé, cu referire la forma foarte curbată a 
instrumentului (şi nu la proveniența sa anglo-saxonă; de altfel, englezii 
denumesc acest instrument french horn). Un studiu istoric al cornului 
englez ne va arăta că el s-a dezvoltat din vechiul oboi de vânătoare, 
frecvent întâlnit în partiturile unor maeştri ai muzicii baroce. 

Întinderea cornului englez este redată în ex. 8; bineînţeles, lectura 
acestei întinderi se va face transpozitoriu. 


ex. 8 


Com englez 


cele ale oboiului; luând în considerare faptul, totuşi, că instrumentul este 
ceva mai mare, vom observa că volumul coloanei de aer, care trebuie 
pusă în mişcare de către instrumentist, va duce la o promptitudine mai 
redusă a atacului, ceea ce va face ca articulaţia în staccato să fie ceva mai 

1епе$а. De asemenea, distantele intre clapete sunt ceva mai тап, fapt care 
va conduce la о agilitate mai redusa in cazul acestui instrument. 

Timbrul cornului englez este cu totul deosebit in privinta sunetelor 
din registrul grav — ceea ce nu înseamnă că restul întinderii instrumentului 
nu ar fi eficace din punct de vedere timbral. Există, în culoarea acestui 
oboi alto, o anumită particulară expresie, fie tânguitoare, fie nostalgică, 
fie bucolică, fie, pur şi simplu, mistuitoare — această observaţie face ca, 
pentru numeroşi compozitori şi orchestratori, cornul englez să reprezinte, 
adeseori, o resursă de neocolit. 

Alte instrumente din familia oboiului. Oboe d'amore este un 
oboi acordat cu o terță mică mai jos (din nou, avem de a face aici cu un 
instrument necesitând o lectură transpozitorie). Spre deosebire de oboi, 
oboe d'amore are pavilionul sferic (oboiul are pavilion conic) oferindu-i 
un plus de cantabilitate, de moliciune a timbrului. 

Oboiul soprano în mi bemol — aşadar, un oboi acordat cu o terță 
mică mai sus — este un instrument foarte rar folosit ale cărui valenţe se 
vor regăsi în registrul superior. 

Heckelphonul, al cărui nume vine de la inventatorul său — W. 
Heckel von Biebrich — este un oboi bariton în do, având aşadar o întindere 
situată mai Jos cu o octavă decât întinderea oboiului. Heckelphonul a avut 
o oarecare întrebuințare în partiturile lui Richard Strauss. De asemenea, în 
Tristan şi Isolda de Richard Wagner vom întâlni un heckelphon mai mic, 
acordat în fa. 

Salmo este un instrument prezent în creaţia lui Antonio Vivaldi; 
numele său este o transformare pitorescă a cuvântului francez chalumeau 
— prin salmo se înţelegea un fel de oboi bas, ceva mai grav decât 
heckelphonul (acest din urmă instrument, de altfel, îl înlocuieşte cu 
succes în interpretările creaţiei vivaldiene). 


4. Clarinetul 


Numele francezului Buffet este legat hotărâtor de perfecționarea 
acestui atât de spectaculos instrument, adus de către constructorul francez 
aproape de stadiul în care se găseşte şi astăzi. Practica orchestrală 
cunoaşte două clarinete — clarinetul în si bemol şi clarinetul în Jo, a căror 
întindere reală va fi cu un ton sau cu o terță mică mai jos decât cea 
reprodusă in ex. 9 (facem observaţia că sunetele sol diez, la şi si bemol 
din octava întâi sunt întrucâtva defectuoase — cu toate acestea, orice ins- 
trumentist este antrenat ca, prin diverse procedee tehnice, să suplinească 
această deficiență de construcţie a clarinetului). 

ex. 9 


Clarinet 


411 


R 


Registrele clarinetului sunt cele descrise in ех. 10. Constructia ins- 
trumentului determina executarea sunetelor numai prin folosirea armoni- 
celor impare. Aceasta se obtine prin folosirea unei clape speciale (porta- 
voce), inventate de constructorul german Christoph Donner. Astfel, 
registrul grav — cunoscut 61 sub denumirea de chalumeau — este registrul 
sunetelor fundamentale, registrul acut — cunoscut si sub denumirea de 
clarino — fiind registrul armonicelor de grad 3, obtinute asadar la duode- 
cima (sunetele mai înalte se obţin cu armonice de gradul 5, 7 sau 9 
(armonicele de gradul 7 vor avea tendinţa de a se auzi mai jos). 


ex. 10 


supraacut 


Clannet 


Timbrul clarinetului este polivalent. În registrul grav, expresia poate 
fi dramatică, amenințătoare, în timp ce, în registrul înalt, vom auzi sunete 
scânteietoare, luminoase, uneori lipsite chiar şi de o anumită căldură pe 
măsură ce înaintăm spre supraacut. Aceasta nu însemnă însă că cele două 
registre principale ar fi total diferite, total neomogene în ceea ce priveşte 
culoarea timbrală. 

Clarinetul este cunoscut ca fiind acel instrument permiţând sunetu- 
lui să apară din nimic şi să atingă intensitati paroxistice; toată gama de 
intensitati, de la ppp la fff, îi este accesibilă. Nu trebuie uitată nici deose- 
bita căldură a timbrului său în conducerea cantilenelor, fapt utilizat frec- 
vent de compozitori, care, practic în aceeaşi măsură, folosesc clarinetul şi 
pentru interpretarea celor mai diferite figuratii melodico-armonice. Mai 
mult, dezvoltarea necesităților expresive a condus la noi câştiguri în 
privinţa sferei timbrale a clarinetului. În acut, el poate dobândi un caracter 

personalizeaza dincolo де acel prag unde distingem mai degraba miscarea 
decât culoarea, agitația decât coloratia, velocitatea decât cantabilitatea. In 
fine, poate că mai mult decât în cazul oricărui alt instrument, jazz-ul a dus 
la o veritabilă explozie în ceea ce priveşte îmbogățirea paletei coloristice 
timbrale şi a celei de procedee tehnice; astăzi, clarinetul este departe de 
locul pe care îl ocupa în orchestra mozartiană, de pildă, iar diversitatea 
coloristică deosebită îi permite unui bun orchestrator accesul la o gamă 


expresive dintre cele mai versatile — de la înfiriparea unui sunet dintr-o 
cvasi-tăcere până la „strigătele” ascuţite din supraacut, în fff, de la 
cantabilitatea mozartiană a registrului mediu până la grotescul suprarealist 
al unui pasaj punctat de salturi, accente, staccato, slap-tongue şi iregula- 
ritati ritmice, de la comoditatea unor sunete-pedala până la hiper-agili- 
tatea unor figuratii acordice sau texturale, toate aceste procedee (precum 
şi multe altele, imposibil de rezumat aici) redau capacităţile unui instru- 
ment pentru care timpul şi stilul nu au stat pe loc. 

Legato este un procedeu de interpretare care îi este deosebit de 
comod clarinetului; combinat cu acea uimitoare agilitate despre care scri- 
am mai devreme, legato-ul în viteză al unor pasaje arpegiate are un carac- 
ter , am putea zice, mobil, curgător, “lichid”. Staccato, posibil aici numai 
în articulaţie simplă, poate depăşi viteza unui mers în şaiprezecimi la 120 
de bătăi pe minut (există virtuozi care, se pare, întrebuinţează şi articulaţia 
dublă cu real succes). Frullato este inexpresiv, lipsit de spontaneitate, de- 
oarece instrumentistul introduce ambuşura instrumentului în gură atunci 
când cântă. Surdina, adăugând un plus de catifelare timbrului instrumen- 
tului, nu este un procedeu specific şi este folosită rar. 

Un efect preluat din jazz este portamento prin care se accentuează 
caracterul grotesc şi comic al unui pasaj muzical. Tot din jazz provine şi 
glissando, efect deosebit de spectaculos la clarinet, unde precizarea 
punctului de plecare şi a punctului de terminare a glissando-ului nu mai 
par să pună mari probleme pentru instrumentişti. Pe lângă toate acestea, 
creația modemă a adăugat o serie de efecte neconvenționale (sunete 
multiple, slap tongue — un fel de staccato mai pronunţat unde rolul limbii 
în percutarea sunetului este preponderent) care, în paralel cu progresele 
câştigate din explorarea jazz-ului, fac din clarinet un instrument deosebit 
de valoros al orchestrei simfonice mari. 

Durata respiratiei este mare: teoreticienii dau valori de 40 de se- 
cunde pentru piano şi 25 de secunde în forte pentru aproape toată largi- 
mea întinderii acestui valoros instrument, bineînţeles, în acut valorile vor 
scădea din motive pe care deja le-am expus. 

In privinţa celor două clarinete standard, în si bemol şi în la, 
practica orchestrală este în favoarea alegerii acelui instrument care, prin 
armura afişată la cheie, favorizează о mai uşoară lectură a pasajului res- 
pectiv. Cu alte cuvinte, dacă vom scrie, de exemplu, o simfonie în Fa diez 
major va fi mai recomandabilă alegerea unui clarinet în /a, iar dacă poe- 
mul nostru simfonic va fi în mi bemol minor, clarinetul în si bemol va fi 
aici cea mai bună opțiune; în fapt, nu sunt puţine partiturile care folosesc 
notația enarmonica, întrucât la alegerea unei tonalități nu întotdeauna 
tipul de clarinet disponibil va constitui criteriul hotărâtor (se pare că, 
totuşi, clarinetul în si bemol pare să fie preferatul compozitorilor români). 
În orice caz, un instrumentist de calitate va trebui să fie astfel instruit încât 
problemele de transpozitie — inclusiv cele care se nasc din utilizarea şi a 
unor alte instrumente, tot transpozitorii, din familia clarinetului — să fie 
lesne surmontabile. 

În ex. 11, reproducem un fragment din Invocatii pentru 5 execu- 
tanti de Tiberiu Olah (editura Muzicală), măsura 42, unde viteza este de 
60 de pătrimi pe minut. Desenul muzical, în fortissimo şi legato, пе arată 
ce velocitate poate cunoaşte execuţia unui fragment la clarinet. 


ex. 11 


Clarinet 


Clarinetul bas, acordat in si bemol şi în la (în practică, se foloseşte 
aproape întotdeauna numai clarinetul in si bemol), cu o octavă mai jos 
decât clarinetul propriu-zis, este un instrument util în orchestra simfonică 
mare. În privinţa notatiei, este necesar de amintit faptul că el poate fi notat 
atât în cheia sol — caz în care va suna cu о secundă mare sau cu o terță 

mica peste octavă (попа sau decimă) mai jos de nivelul unde este scris, 
cat si in cheia fa — notatie preferata de Richard Wagner — coborand 
sunetele din partitura clarinetului bas numai cu о secundă mare sau cu o 
terță mică. 

Registrul caracteristic al clarinetului bas este, bineînţeles, registrul 
grav, unde vom găsi sunete având o culoare timbrală cu totul remarcabilă. 
Toate datele privind procedeele de execuţie ale clarinetului sunt valabile 
şi aici; observaţia că, deşi este un instrument grav, anumite pasaje agile îi 
sunt permise clarinetului bas, este o observație pertinentă. De altfel, 
această realitate a velocitatii unui instrument grav — în anumite limite, 
bineînţeles — este una deosebit de folositoare deoarece, aşa cum am văzut, 
culoarea şi expresivitatea pot fi obținute şi printr-o mişcare rapidă. Mai 
exact spus, intonarea unor sunete-pedală în grav, extrem de necesară 
atunci când se cere susținerea liniei basului într-o sintaxă preponderent 
armonică, ne prezintă timbrul instrumentului în stare pură, în timp ce 
executarea unui pasaj rapid în grav ne poate trimite uşor spre un etos 
comic, rocambolesc. Diferenţa de abordare timbral-orchestrală între 
aceste două momente este la vedere şi interesant de exploatat. 

Alte instrumente din familia clarinetului. Clarinetul mic, necesi- 
tând practic aceeaşi tehnică precum cea a instrumentului standard, este un 
clarinet acordat în mi bemol (practica orchestrală adeseori cere ultimului 
instrumentist din partida de clarinet — şi această observaţie este cvasi- 
valabilă pentru toți instrumentistii de la grupul suflătorilor de lemn - sa 
folosească clarinetul mic alternativ cu instrumentul standard). Există şi 
clarinete mici în re, în fa şi în la bemol, utilizate cu precădere în fanfare. 
Hector Berlioz, în Simfonia fantastică, este compozitorul care a impus 
clarinetul mic în mi bemol, acest instrument legându-se, în privinţa culorii 
timbrale, cu precădere, de elementele de paştişă, de grotesc, de absurd 
chiar pe care timbrul său „de bâlci” le poate evoca. 

Clarinetul alto este un clarinet acordat în mi bemol, cu transpozitie, 
de data aceasta, la sexta mare inferioară. 

Cornul de basset este un instrument care poate fi găsit, uneori, în 
paginile lui Mozart şi Beethoven. Cornul de basset poate fi considerat a fi 
un clarinet alto în fa — construcţia lui este uşor diferită de cea a celorlalte 
instrumente din familia clarinetului; în practică, este înlocuit cu succes de 
către clarinetul alto. 

Clarinetul contrabas este un instrument extrem de rar întrebuințat. 
Avem aici de a face cu un clarinet acordat în fa sau în mi bemol, cu o 
octavă mai jos decât clarinetul alto (numele acestor specii de clarinet este 

legat de initiativa marelui constructor de instrumente de suflat Adolphe 
Sax). Mai putem întâlni şi un clarinet contrabas acordat în si bemol, la о 
octavă sub clarinetul bas, având sonorități de mare efect — lungimea tubu- 
lui şi lungimea timpului necesar pentru punerea în mişcare a unei coloane 
de aer de asemenea dimensiuni reprezintă însă obstacole majore în calea 
unei mai largi răspândiri a acestor impresionante instrumente sub-grave. 


5. Fagotul 


În construcţia fagotului vom distinge două sisteme principale — 
sistemul francez Buffet şi sistemul german Heckel. Sistemul francez este 
oarecum învechit, neaducându-i-se perfectionari susbstantiale în ultima 
vreme, în timp ce sistemul german, în care tubul instrumentului este mai 
larg iar aşezarea clapelor tinde să faciliteze o anumită omogenitate tim- 
brală, pare să se impună din ce în ce mai mult (chiar şi sistemul Heckel 
cunoaşte, la rândul lui, două subsisteme, fiecare favorizând o emisie supe- 
rioară a unor anumite categorii de sunete). /ntinderea acestui instrument 
este cea descrisă în ex. 12 (există momente în care compozitorii, cu spri- 
jinul nemijlocit al constructorilor, au coborât până la /a în contraoctava — 
cu toate acestea, limita standard inferioară este preferabil de observat). 


ex. 12 


be 


Fagot 


bo 


Trebuie retinut faptul ca, in supraacut, se recomanda mersul treptat 
pentru atingerea celor mai înalte sunete, iar, în grav, emisia în piano şi, 
mai ales, în pianissimo, pentru cele mai grave note, este practic impo- 
sibilă. Notatia este reală, în cheia fa — pentru segmentele în acut se între- 
buinteaza însă cheia de tenor. Registrele fagotului sunt redate în ex. 13. 


ex. 13 


medn 0, H 


grav SE 


Fagot 


La fel ca şi la celelalte instrumente, coloratia timbrală a fagotului 
diferă după registrul in care acesta este chemat să cânte. In grav, prima 

cvinta аге o culoare plină, susţinută, superbă iar si bemol se poate oricând 
compara cu notele similare de 1а corni sau tromboni atunci când momen- 
tul apare ca sunet-pedală. În registrul mediu fagotul are o coloratie oare- 
cum ,,moale”, timbrul său fiind uşor impersonal şi apropiindu- -se mult de 
culoarea violoncelului. În acut, timbrul devine mai sec, mai incolor însă 
capătă un plus de dramatism — exemplare sunt aici paginile lui Igor 
Stravinski din Sacre du printemps — această particularitate putând fi 
exploatată cu succes în muzica mai recentă. 

Procedeele de execuţie ale fagotiştilor pot fi sintetizate, dacă vom 
observa că instrumentul nu excelează printr-o deosebită agilitate. Legato 
ascendent este — la fel ca la celelalte instrumente de suflat — mult mai co- 
mod decât cel descendent (unde se pot naşte adevărate probleme, majore, 
atunci când intervalul este mai mare). Staccato se recomandă a nu depăşi 
o mişcare în şaisprezecimi mai rapidă de 120 de pătrimi pe minut; atunci 
când se alternează legato şi staccato sau atunci când apare necesitatea 
unui staccato pe porţiuni mai restrânse, limitele pot fi uşor depăşite. 

Trebuie subliniată aici expresia deosebită a fagotului într-o mişcare 
rapidă in staccato — valenţele sale comice şi burleşti sunt inestimabile. 

Frullato nu se foloseşte la fagot iar surdina, deşi posibil de aplicat, 
nu are o eficiență deosebită şi, de aceea, nu s-a impus în practica curentă. 
Vibrato este un procedeu caracteristic pentru fagot, cu o deosebită expres- 
sie în susținerea sunetelor lungi (se mai foloseşte şi aşa-numitul tremolato 
ca fiind un vibrato cu o amplitudine mai largă — acest din urmă procedeu 
are însă caracter de excepţie). 

Limitele respirației instrumentistului sunt determinate — ca la toate 
celelalte instrumente de suflat — de registrul unde sunt plasate sunetele 
respective. În grav, vom vorbi de aproximativ 15 secunde în piano şi 6 
secunde în forte; în mediu şi acut, limitele cresc la 30 secunde în piano şi 
15 secunde în forte. 

Încercând să sintetizăm aici valenţele fagotului în orchestra simfo- 
nică mare, vom observa că acest instrument este departe de a fi un simplu 
vector al susținerii basului unei armonii date. Toate elementele de expres- 
sie care rezultă din încredințarea unor linii melodice plasate în grav sau 
chiar în subgrav sunt posibile aici; iar atunci când liniile respective sunt 
expuse în viteză, fiind totodată complexe dintr-un punct de vedere ritmi- 
co-melodic, datele de colorit timbral despre care scriam mai devreme sunt 
la vedere. Dacă despre caracterul comic, grotesc al fagotului atunci când 
interpretează linii melodice în grav şi în staccato s-a vorbit mult, are totuşi 
sens să subliniem aici faptul că acest caracter se estompează vădit în 
momentul în care întreaga țesătură orchestrală este agitată, fagotul deve- 

nind aici „parte egală” la o — să zicem — polifonie (sau heterofonie) susti- 
nută. Aşadar, observăm că lăsarea unui instrument la vedere într-o tesa- 
tură orchestrală relativ subțire poate deveni un element primordial in 
creionarea culorii sale timbrale: atunci când fagotul este expus şi este 
veloce, timbrul său are rezonanțe comice, iar atunci când (ой suflătorii 
sunt prezenți şi cântă în viteză, instrumentul devine un participant cu 
pondere cvasi-egală (şi fără a ieşi prea mult în relief din punct de vedere 
timbral) la o sintaxă muzicală complexă. 

In ex. 14, reproducem un fragment din Simfonia KV 385 (Haffner) 
în Re major de W. A. Mozart, din partea a treia, Presto, măsura 20 (ed. 
Peters), iată un exemplu muzical în care putem observa că, încă din 
vremea clasicismului vienez, fagotul nu era un instrument strict folosit la 
susținerea basului — atunci când mergea în dublaj (în cazul nostru, fagotul 
dublează viola, violoncelul şi contrabasul, la unison sau la octavă), 
fagotului i se puteau încredința şi fragmente muzicale destul de agile. 


ex. 14 

Contrafagotul — a cărui întindere о descriem în ex. 15 — este un ins- 
trument care a cunoscut în ultimul timp o spectaculoasă perfecționare 
tehnică; observăm aici faptul că cele mai bune rezultate sunt obţinute în 
primele două octave ale întinderii instrumentului — mai sus de acestea este 
de preferat folosirea fagotului propriu-zis. Notatia şi lectura sunt semi- 
transpozitorii. 


ex. 15 


Contrafagot 


ol 


be | 


Fiind un instrument de culoare, efectele cele mai spectaculoase vor 
fi obtinute, bineinteles, in acel registru — subgrav — unde contrafagotul 

depăşeşte „instrumentul-tată”. Compozitorii secolului al XX-lea au im- 
pus, în tehnica orchestratiei contemporane, frecvente asumări cvasi-solis- 
tice pentru contrafagot; bineînţeles, aceste momente de efect se bazează 
în exclusivitate pe un caracter timbral propriu, inconfundabil şi de efect, 
momentele în care contrafagotul nu făcea altceva decât să dubleze violon- 
сеп şi contrabaşii fiind de mult depășite. Fiind un instrument considera- 
bil mai mare decât fagotul, procedeele tehnice enumerate mai sus vor 
trebui adaptate acestei constrângătoare factualitati. De asemenea, cantita- 
tea de aer necesară pentru punerea în mişcare a unor coloane de aer de 
asemenea dimensiuni este apreciabilă — fără o grijă atentă pentru alocarea 
unor pauze frecvente de respiraţie nu se poate vorbi despre o partitură 
pentru contrafagot. În ex. 16, am extras un moment din Oratoriul „Pe 
urmele lui Horea” de Sigismund Toduta (în ed. Muzicală), pagina 57. Se 
observă că acestui impozant instrument i se cere să cânte, destul de sus şi 
în ppp, într-un tempo destul de susținut. 


ex. 16 

Alte instrumente din familia fagotului. Sarussofonul este un ins- 
trument cu ancie dublă, din alamă. Deşi sarussofonul cunoaşte o întreagă 
familie, în orchestra simfonică — mai ales în peisajul muzical francez — 
singurul care s-a impus a fost sarussofonul bas în do. Poziţia sa a fost 
temporară — înlocuind contrafagotul deoarece acesta nu atinsese încă un 
grad de perfecţionare tehnică satisfăcător — iar astăzi, în afara fanfarelor, 
sarussofonul se vede înlocuit peste tot de către contrafagot, posesor al 
unui sunet mai moale şi mai plăcut. 

GRUPUL INSTRUMENTELOR DE SUFLAT DIN ALAMĂ 


Instrumentele de suflat din metal sunt instrumente cu ambuşură 
(mustiuc, Mundstück) unde buzele instrumentistului pun în vibrație 
coloana de aer a cărei vibraţie determină înălțimea unui sunet. Orchestra 
simfonică mare este departe de vremurile eroice ale clasicilor vienezi, de 
pildă, unde instrumentele de suflat din metal erau instrumente naturale — 
prin aceasta accentuându-se faptul că singurele sunete posibil de intonat 
erau acelea care se găseau pe scara armonicelor unei anumite fundamen- 
tale prestabilite, cea în care era acordat tubul respctivului instrument. 
Astăzi vorbim de instrumente de suflat din alamă (sau din metal) croma- 
tice (sau cu pistoane, sau cu ventile), acestora fiindu-le lejeră intonarea 
oricărei partituri clasice sau moderne, oricât de complexe. 

Trebuie observat faptul că lungimea şi îngustimea tubului deter- 
mină numărul de ordine al armonicelor până la care se poate ajunge. 
Astfel, sunetele fundamentale sunt accesibile unor instrumente grave — 
cum ar fi tuba bas — în timp ce cornul, care are tubul mai îngust, poate 
urca până la armonicele de grad 12 sau 14. Gama cromatică devine posi- 
bilă prin implementarea unui sistem de ventile care permit o modificare 
sui generis a lungimii tubului cu câte o secundă mică şi/sau mare şi/sau 
mărită. Prin folosirea acestora simplă şi/sau combinată, tubul poate fi 
lungit cu maximum o cvartă mărită (subliniem aici faptul că această ex- 
punere este foarte rezumativă, neputându-se intra în toate detaliile, extrem 
de utile, privind digitatia la instrumentele de alamă şi, mai târziu, la cele 
cu coarde şi arcuş). 

Bineînţeles, cu cât va fi mai complexă digitatia (în sensul de a se 
folosi concomitent mai multe ventile/pistoane), cu atât sunetele obținute 
vor suna mai imprecis. Astfel, tehnica instrumentală se bazează imens pe 
de grad diferit ale unor fundamentale diferite (acest sistem l-am văzut 
aplicându-se şi la instrumentele de suflat din lemn, într-o modalitate mult 
mai simplistă însă), alegerea celor mai bune poziții pentru a obţine un 

anumit sunet, cât mai “curat”, şi pentru minimalizarea riscului de a-l rata 
reprezintă datele fundamentale ale pregătirii instrumentistilor. În acest 
sens, cele mai bune sunete vor fi acelea care se bazează pe armonicele 
care nu vor intra în conflict cu scara temperată. 

Un întreg sistem de triluri şi tremolo-uri se sprijină pe factualitatea 
descrisă mai sus. Intonarea unui sunet lung ca armonic de grad x într-o 
poziţie y am descris-o mai sus; atunci când însă instrumentistul mane- 
vrează rapid un ventil (sau o culisă de trombon) — lungind şi micşorând 
tubul cu o secundă — se poate obţine un tril de efect. Manevrarea conco- 
mitentă a două (sau a mai multor) ventile îngreunează execuţia; dacă vom 
adăuga şi necesitatea schimbării armonicului deoarece sunetele între care 
se execută tremolo sunt spatiate, atunci ne vom lovi de limite tehnice 
obiective în obținerea acestor procedee. 


6. Cornul 


Cornul cromatic dublu este astăzi instrumentul standard al orches- 
trei simfonice mari. Avem aici de a face cu un corn acordat în fa, prevăzut 
cu un sistem de deplasare al întregului acordaj prin apăsarea unui ventil, 
astfel încât vom obține un corn acordat in si bemol. Din acest motiv 
vorbim despre corn dublu, iar caracterul cromatic al acestuia este dat de 
sistemul de supape rotative care acționează în maniera descrisă. 

Notaţia cornului este mult tributară tradiţiei. În primul rând, 
practica a creat obişnuinţa de a se folosi alteratiile numai înaintea notei 
care se alterează (accidentii nu se pun deci Jo cheie). Cornii sunt notati 
transpozitoriu în fa. Mai exact, în cheia de sol ei vor suna cu o cvintă mai 
jos iar în cheia de fa ei vor suna cu o cvartă mai sus. O tendință recentă in 
arta componistică cere ca aceste instrumente să fie notate uniform în do, 
netranspozitoriu; tendinţa nu s-a impus încă, iar lectura transpozitorie a 
partiturilor de corn a rămas totuşi o obligaţie pentru orice dirijor şi/sau 
compozitor. 

Întinderea cornului este redată, în sunete reale, la ex. 17. Sunetele 
grave sunt riscant de atacat, la fel fiind şi cele din supraacut (unde se 
recomandă, fapt care nu mai reprezintă o noutate, atingerea lor printr-un 
mers treptat) — de aceea, tehnica orchestratiei recomandă dublarea 
acestora în timpul execuţiei pentru a se minimaliza riscurile respective. 
Practica este aceea de a scrie pentru grupul celor patru corni — aceasta este 
repartizarea orchestrală larg răspândită — astfel încât com I şi Ш să 

primească ştimele mai acute în timp се cornii II şi IV le vor canta pe cele 
mai grave; acest fapt conduce la o anumită cvasi-specializare a instru- 
mentiştilor în orchestră în sensul că, de exemplu, pentru un cornist de la 
cornul 1, o partitură cvasi-solistică începând în acut şi terminându-se în 
grav şi subgrav este incomodă. Un orchestrator bun va diviza — sau va 
dubla etc. — această fenomenalitate respectând specializarea despre care 
scriam mai sus. 


ex. 17 


RE 


Timbrul cornului а cunoscut о evolutie de-a dreptul spectaculoasa. 
Astfel, pe langa efectele traditionale, imprumutate de la vechiul corn de 
vânătoare, pe lângă tradiționala coloratura marțială a „fanfarelor” (terme- 
nul îl întrebuințăm aici în accepţia sa orchestrală) alcătuite din instru- 
mente naturale, cornului dublu cromatic îi sunt deschise astăzi două mari 
direcţii diferite. Prima direcţie este aceea unde instrumentul excelează în a 
juca acel rol de instrument de tranziţie între grupul instrumentelor de 
suflat din lemn şi cel al suflătorilor de alamă. In acest sens, adăugarea 
timbrului cornului la cel al fagotilor şi/sau al clarinetilor este un procedeu 
cât se poate de firesc, împletirea acestor timbre fiind eufonica. A doua 
direcţie tinde să sublinieze şi să exploateze apartenenţa acestui instrument 
- din punct de vedere timbral — la grupul alămurilor. În acest sens, 
numeroase procedee de execuţie tind să apropie sonoritate pachetului de 
corni al orchestrei simfonice mari de sonoritatea trombonilor şi chiar de 
aceea a tubelor. În acest sens, un orchestrator iscusit va şti să folosească şi 
să echilibreze aceste două direcţii obţinând noi şi noi resurse de culoare 
timbrală. Privind acum întinderea efectivă a instrumentului vom observa 
că în registrul cuprins între do din octava mică şi fa din octava a doua, 
registru unde astăzi nu se mai pune nici un fel de problemă tehnică la 
emisia sunetelor, timbrul este rotund, suav chiar, plin, bine timbrat şi 
frumos. Registrul este omogen şi sunetele sunt precise iar problemele 
legate de netemperarea armonicelor sunt astăzi pe deplin rezolvate. În 
grav, sunetele capătă treptat o anumită culoare gravă, sumbră, agresivş, 
metalică chiar, în forte timbrul apropiindu-se uneori de cel al tubei bas. În 
acut, o parte din caracteristicile timbrale specifice se pierd — sunetul 
devine parcă mai şters, mai răguşit, mai incolor/insipid. 

Procedeele de emitere ale sunetelor sunt diverse şi eficace. Pe 
lângă sunetele normale (sau deschise) se pot folosi sunetele infundate 
(bouchés) care se obțin prin astuparea pavilionului cu ajutorul mâinii 
drepte şi al căror timbru este uşor nazal. Se notează cu о cruciulita 
deasupra sunetului, iar revenirea la sunetele normale se marchează prin 
scrierea unui cerculet, tot deasupra sunetelor. Datorită faptului că, prin 
introducerea mâinii în pavilionul instrumentului, lungimea tubului practic 
se scurtează, sunetul va suna efectiv cu un semiton mai sus — pentru a 
obţine aşadar înălțimea corectă instrumentistul, pur şi simplu, va canta cu 
un semiton mai jos; mai mult, prin introducerea şi scoaterea repetată a 
mâinii în pavilion se obține un foarte interesant cvasi-tril, chiar daca 
instrumentistul nu face altceva decât să susţină, din ambuşură, un sunet 
mai lung. Sunetele metalice (cuivres) sunt nişte sunete forțate, având un 
timbru metalic pronunţat. Sunetele de ecou sunt sunete obținute prin 
înfundarea parțială a pavilionului — sonoritatea este dulce, plăcută, de 
calitate, iar aparența lor este de îndepărtare (ele au tendinţa să sune cu un 
semiton mai jos, iar instrumentistii vor corecta aceasta în sensul descris 
mai sus). În fine, se mai foloseşte şi indicatia pavilionul în sus — se obţine 
astfel o sonoritate puternică, intensă, marţială, glorioasă (nu se mai poate 
însă cânta, în acest caz cu mâna introdusă în pavilion). 

Frullato se execută uşor şi are un efect deosebit; se recomandă 
totuşi folosirea registrului mediu al instrumentului pentru maximum de 
efect. Surdina este un element folosit frecvent de către cornisti; unii 
teoreticieni afirmă însă că sunetele astfel obținute sunt mult mai sărace 
decât cele obţinute prin folosirea mâinii drepte. Legato se foloseşte astăzi 
cu bune rezultate, în timp ce staccato — cu folosirea articulației simple şi a 
celei duble — dă rezultate satisfăcătoare în registrul mediu în limitele unei 
viteze de 140-160 bătăi/pătrimi pe minut în mers de şaisprezecime. 
Glissando este un efect deosebit de spectaculos la toți suflătorii de alamă; 
el se poate executa numai în forte, într-o mişcare rapidă, şi este un 
glissando care trece numai prin seria armonicelor naturale ale unei 
anumite fundamentale (de aceea, se recomandă obținerea unui sunet de 
plecare şi a unui sunet de sosire care pot fi bine şi curat intonate). La corn, 
datorită faptului că şirul armonicelor accesibile execuţiei instrumentistului 
este mare, glissando-ul obţinut va fi spectaculos şi bogat. 

Valorile respirației depind de registrul în care se află sunetele 
respective. Astfel, în grav, vorbim de 10 secunde în forte, respectiv de 20 
de secunde în piano pe când în registrul mediu valorile vor fi de 16 
secunde în forte şi de până la 40 de secunde în piano. 

Ex. 18, reprodus din binecunoscuta lucrare semnată de Casella şi 
Mortari (pag. 102; у. bibliografie), ilustrează celebrul fragment din 
Poemul simfonic ,, Till Eulenspiegel” de Richard Strauss, cunoscut pentru 
diferența de registru supraacut-grav pe care instrumentistul va trebui să o 
străbată într-un timp foarte scurt; adaptarea buzelor la armonice atât de 
diferite va fi aici problema principală. 


ex. 18 

7. Trompeta 


Trompeta este instrumentul despre care se poate afirma са a cunos- 
cut cea mai spectaculoasă evoluţie de-a lungul timpului (singurul instru- 
ment care її este un serios contracandidat aici pare a fi clarinetul). De la 
trompetele naturale — care, literalmente, i-au chinuit pe maeştrii clasicis- 
mului vienez atunci când anumite modulatii, prea îndrăzneţe, îi îndepăr- 
au găsit şi se găsesc în mâinile unor virtuozi ai jazz-ului, drumul parcurs, 
deopotrivă de către constructori şi de către interpreţi, este imens. Progre- 
sul acestui instrument s-a făcut în doi timpi: pe de o parte, adaptarea 
mecanismului cu ventile pentru acest instrument a dus la eliminarea 
acelor neplăcute hiatusuri din intonarea gamelor cromatice, pe de altă 
parte, experimentele şi progresele făcute în interpretarea jazz-ului au 
îmbogățit considerabil paleta coloristică a trompetei, adăugând timbrului 
martial inerent deopotrivă o multitudine de nuanţe, cu preponderență din 
gama comicului şi chiar a grotescului, cât şi o extraordinară agilitate în 
interpretare — prin ea însăşi un izvor nou de expresivitate. Mai mult, 
introducerea şi folosirea unui întreg set de surdine şi, mai ales, dobândirea 
de noi şi noi valenţe de virtuozitate de către interpreţi au făcut ca trompeta 
să poată fi comparabilă, treptat, din acest punct de vedere, cu suflătorii de 

lemn şi, prin aceasta, să poată fi integrată acestora atât în alcătuirile 
orchestrale mari, cât şi în formaţii camerale dintre cele mai felurite. 

Practica muzicală a dus la impunerea trompetelor, bineînţeles cro- 
matice, in do şi în si bemol. Trompeta in do — a cărei notație este 
netranspozitorie (iar semnele de alteratie nu se pun la cheie, conform tra- 
ditie1) — mai degrabă întâlnită în Franţa, are un caracter mai mobil, mai 
veloce, mai „cameral” datorită tubului ceva mai îngust, care îi permite 
intonarea cu uşurinţă a sunetelor înalte. Trompeta їп si bemol — a cărei 
notație va fi transpozitorie (efectul fiind mai jos cu un ton) — este mai 
mult preferată în Germania şi Italia; caracterul ei este întrucâtva mai 
apropiat de acea tentă eroică pe care o întâlnim, aproape cu precădere, în 
partiturile clasice. Mai trebuie menţionat faptul că trompeta în si bemol 
poate fi transformată în trompetă în /а prin montarea unui dispozitiv 
special; se obține astfel o mai mare uşurinţă în interpretarea unor partituri 
în tonalități cu multi diezi (cam tot în felul în care folosim diferitele specii 
de clarinet, din aceleaşi motive). 

Mai sunt cunoscute — şi mai rar întrebuințate — trompete în fa (un 
fel de trompetă alto sau tenor) şi trompete în re (un fel de trompete 
sopran); mai mult, se cunosc şi trompete în mi bemol, o trompetă acută in 
fa şi chiar şi o trompetă supraacută în si bemol. Pe măsură ce tubul se 
îngustează, timbrul devine din ce în ce mai metalic şi, de aceea, mai 
inexpresiv, aceste trompete acute şi supraacute, rar şi extrem de rar folo- 
site, apărând fie acolo unde se cere o anumită corectitudine istorică în 
interpretarea unor partituri preclasice, fie acolo unde compozitorul cere, 
în mod imperios, obținerea unor sunete foarte înalte. 

Întinderea trompetei este cea din ex. 19. 


ex. 19 


Trompeta 
{е 

Timbrul trompetei este, poate, cel mai pregnant si mai puternic 
timbru din orchestra simfonică. Deşi registrul grav, fascinant, demn, plin 


de „carne” sonoră, nu este de neglijat, registrele mediu şi, în special, cel 
acut sunt cu deosebire pline de forță şi strălucire — mergând deseori până 

la stridenta şi chiar până la disconfort fizic. Peste во/ din octava a doua cu 
greu se mai pot obține sunete în nuanţe scăzute, în timp ce sub do central 
sunetul se naşte mai greu şi este, de aceea, mai puțin spontan. 

În registrul normal — îndeobşte între do central şi sol din octava a 
doua — durata respirației este estimată între 8 secunde în forte şi 20 de 
secunde în piano. 

Ca procedeu de execuţie, legato este uşor de obținut şi de efect. 
Staccato, deosebit de eficient şi de mare efect în intervalul mediu al 
instrumentului, atât în articulație simplă, cât şi dublă sau triplă, permite 
atingerea unor viteze considerabile, de până la 170 de bătăi pe minut în 
cadență de şaisprezecimi. Frullato este uşor de obținut şi de mare efect — 
ca la toate instrumentele de suflat din alamă. Glissando pe scara de 
armonice este, de asemenea, de mare spectaculozitate. 

Ca procedeu de efect, preluat din jazz, merită aici menţionat vibrato 
— el se obține printr-un atent joc al buzelor concomitent cu o oscilare 
uşoară a degetelor pe ventil. Rezultatul obţinut este deosebit: ceva care 
seamănă mai degrabă cu o tânguire senzuală, cu un vehicul de expresie 
aproape la fel de complex ca un limbaj articulat. 

Surdinele — procedeu expresiv dezvoltat enorm de către jazz — sunt 
într-o mare varietate din punctul de vedere al materialului de construcție: 
din metal, din carton, din material fibros (nimic nu îi împiedică pe 
trompetiştii contemporani să imagineze şi să implementeze noi şi noi 
surdine, felurite ca formă şi material) etc.. În mod direct, materialul din 
care sunt executate determină timbrul obţinut: mai „metalic” dacă sunt 
din metal, mai dulce, mai catifelat dacă sunt din carton etc. Cele mai 
cunoscute surdine sunt surdina mută şi surdina wah-wah. Surdina mută 
micşorarea deschiderii pavilionului. Atunci când pavilionul este închis 
complet, sunetul se depersonalizează, aproape ca şi când instrumentul s-ar 
auzi dintr-o cutie cu pereţii foarte groşi. Surdina wah-wah, de origine 
americană, este un dispozitiv care comportă, pe axă, un orificiu unde se 
găseşte o pâlnie care poate fi închisă cu mâna de către instrumentist. 
Acoperindu-se şi descoperindu-se succesiv şi/sau treptat respectivul 
orificiu de către instrumentist se obțin sunete intens modulate — astfel 
cum ne arată şi denumirea surdinei — într-un ambitus de expresie deosebit 
de interesant. 

În ex. 20, am preluat din lucrarea lui N. Gâscă (pag. 121; v. Biblio- 
grafie) un exemplu care ilustrează — folosind un moment din Concertul 

pentru trompeta si orchestra de A. Popa — valentele tehnice ale acestui 
spectaculos instrument. 

Alte instrumente din familia trompetei. Trompeta bas este un 
instrument care, avand un timbru bogat, superb, poate inlocui cu succes 
trombonul tenor. Se cunosc trompete bas in do, in re, in mi bemol (cea in 
do este semitranspozitorie — cu о octava mai jos — celelalte sunt transpozi- 
torii sunand, bineinteles, sub nivelul la care sunt notate). Trompeta bas 
standard este acordata in si bemol, iar interesul deosebit pentru aceasta 
rezida in forta expresiva a registrului grav. 


ex. 20 


№ 


Trompetele acute їп ті Бето! si їп fa — дїп acelasi grup din care 
am menționat şi trompeta în re — sunt instrumente care se folosesc, cel 
mai des, fie la obţinerea sunetelor înalte fie la interpretarea partiturilor de 
epocă. Ceea ce se câştigă însă în înălțimea sunetelor se pierde în calitatea 
timbrului, acesta devenind mai sărac şi mai metalic. 

Pentru о mai bună înţelegere а specificitatii acestei întregi varietăți 
de instrumente trebuie remarcat, în primul rând, că ele provin din 
instrumentele naturale corespondente din epocile timpurii ale orchestrelor 
simfonice. Progresele de tehnologie şi, mai ales, cele ale îndemânării 
instrumentale au limpezit lucrurile ducând la înstăpânirea celor două 
varietăți menţionate; dacă ne gândim la faptul că această „cernere” s-a 
întemeiat, preponderent, pe un sofisticat mecanism de acceptare şi rejec- 
tare la nivelul instrumentistilor şi al compozitorilor, atunci vom înțelege 
din ce motive standardul de expresie, velocitate şi culoare îl reprezintă 

зори 


„instrumentele-tată” în timp ce celelalte instrumente din această atât de 


gta Sea a A 


detrimentul tuturor celorlalte. 
Cornetul este un instrument foarte asemănător, din toate punctele 
de vedere, cu o trompetă; construcția acestuia este uşor conică. П găsim 

acordat cu precădere in do, în si bemol şi în la. Foarte prezent în fanfare, 
el tinde să fie inlocuit însă de trompeta cromatică modernă. Este consi- 
derat a fi un instrument deosebit de agil, atât în figuratii cât şi în intonarea 
sunetelor legate. Întinderea este practic aceeaşi cu a trompetelor, iar 
procedeele expresive sunt cvasi-identice. 


8. Trombonul 


Trombonul cunoscut sub acest nume este, în fapt, un trombon 
tenor-bas cu culisă în si bemol şi fa. Trebuie amintit faptul că, în paralel 
cu trombonul cu culisă, există un trombon cu ventile, mai agil datorită 
mecanismului cu ventile; prezenţa acestuia în orchestrele simfonice mari 
se subtiaza însă continuu, deoarece trombonul cu culisă — prezentat aici — 
are alte, multe avantaje. În primul rând, trombonul cu culisă posedă un 
cvartventil a cărui acţionare deplasează întregul acordaj din si bemol în fa. 
Astfel, un întreg set de noi armonice şi poziţii — mai bune, mai eufonice — 
devine brusc disponibil instrumentistului. Se consideră, de aceea, că 
interpretarea tuturor sunetelor la trombonul dublu tenor-bas cu culisă nu 
cunoaşte lacune, cu excepţii minore — acolo unde instrumentistul este for- 
tat să folosească poziţia a şaptea (pentru si din contraoctavă, de exemplu). 
O anumită prudență în conducerea liniei melodice, recomandată, este 
însoțită de o serie de „ajustări” făcute din buze astfel încât netemperarea 
inerentă a sunetului să nu deranjeze prea mult. 

Notatia trombonului este reală, netranspozitorie, în cheia fa şi, 
pentru registrul acut, în cheia de tenor. 

Întinderea trombonului este descrisă în ex. 21. Notele grave, numite 
sunete-pedală, sunt mai dificil de intonat, recomandându-se să fie atacate 
prin mers treptat şi să se dea posibilitatea sunetului să se „formeze” 
(sunetul si din contraoctavă necesită o anumită prudență deoarece el nu 
poate fi atacat decât în poziţia a şaptea, aşa cum am văzut). Sunetele mai 
înalte de do din octava a doua sunt pretentioase, intonarea lor fiind dificilă 
şi, aproape întotdeauna, numai în nuanţe puternice. 


ex. 21 


2 


Trombon = 

Cum realizeaza instrumentistul aceasta intindere cromatica, cu mul- 
te sunete situate in grav si subgrav? Am vazut, mai intai, са folosirea 
cvartventilului permite alegerea acordajului optim. Apoi, folosind culisa — 
care este un tub dublu, mobil, şi care, împreună cu restul instrumentului, 
alcătuieşte un unic tub putând fi lungit sau scurtat rapid de către instru- 
mentist cu scopul de a lungi sau scurta coloana de aer, obținând astfel 
diferitele înălțimi notate în partitură — instrumentistul realizează acele 
poziții care, întrebuințate judicios, permit alegerea cea mai avantajoasă 
pentru corectitudinea înălțimii sonore (sunt avantajoase acele „coloane” 
de fundamentale şi armonice, dublate de acele poziţii obținute prin 
lungirea-scurtarea tubului cu ajutorul culisei, în care sunetul rezultat este 
un armonic mic şi/sau par al sunetului fundamental — asigurând astfel 
eufonia sunetului — iar pozițiile înalte ale culisei, unde braţul se îndepăr- 
tează mult de corp, sunt, pe cât se poate, evitate, mai ales în mişcările 
rapide). De aceea, corectitudinea intonatiei revine instrumentistului care 
va alege întotdeauna acele poziții ale culisei şi acele armonice — obţinute 
prin acţiunea buzelor pe muştiuc (corelată cu intrebuintarea sau neintre- 
buintarea cvartventilului) — ce se vor arăta a fi corespunzătoare în funcţie 
de o anumită comoditate de execuţie sau de o adecvare la restul liniei 
melodice (salturile mari de culisă, mai ales în tempo susţinut, sunt întot- 
deauna uşor riscante). 

Timbrul trombonului este profund dramatic, compact, amenintator 
chiar, în regiunea sunetelor-pedală. În registrul mediu, în forte, conotatiile 
sale eroice şi triumfătoare nu pot fi trecute cu vederea. La fel ca în cazul 
altor instrumente, jazz-ul a transformat în mod fundamental modul nostru 
fiind un instrument destul de veloce, obținând sunetul printr-o mare 
varietate de procedee tehnice astfel încât o melodie la trombon, care să nu 
mai sune tragic ci comic, burlesc, „caragialesc” am putea spune, nu mai 
surpinde astăzi pe nimeni. 

Glissando este procedeul prin excelenţă al trombonului cu culisă. EI 
se obține prin mişcarea culisei în timpul intonării unui sunet mai lung; 
glissando nu poate depăşi amplitutdinea de cvartă mărită — distanța pe 
scara sonoră între poziţiile întâi şi a şaptea. Efectul comic şi/sau comic- 
sentimental al acestui procedeu este pregnant şi garantat. Mai cunoaştem 
şi acel glissando de armonice, specific instrumentelor de suflat din alamă, 
care este de maxim efect deoarece baza de plecare a acestuia se poate 
sprijini pe sunetele-fundamentale, iar intensitatea — totdeauna puternică 
prin natura acestui procedeu sonor — poate fi considerabilă datorită naturii 

înseşi a acestui instrument atât de „gălăgios”. Atunci când cele două 
forme de glissando se îmbină — modificându-se aşadar poziția culisei în 
timpul mersului ascendent al seriei de armonice — se poate obţine un efect 
cu totul special. 

Frullato este un procedeu spectaculos şi eficient. O resursă specta- 
culoasă de expresivitate pentru trombonist o reprezintă vibrato; acesta se 
obține printr-o bine coordonată mişcare a buzelor, ajutată uneori şi de o 
uşoară mişcare a culisei. Efectul sonor astfel obținut este surprinzător de 
aproape de timbrul unei voci barbatesti. 

Surdina este o altă cucerire provenind din muzica de jazz. Ea se 
foloseşte frecvent şi are efecte spectaculoase. Ca şi la trompetă, calitatea 
materialelor din care sunt confecţionate determină timbrul acestora. Cele 
mai întrebuințate surdine sunt surdina mută şi surdina wah-wah, având 
efectele pe care le-am descris în capitolul anterior. 

Modul de interpretare /egato pare sa îi fie impropriu acestui instru- 
ment. Bineînţeles, se pot lega perfect — mai ales într-un mers în sens as- 
cendent — sunetele care sunt armonice diferite pe aceeaşi scară atunci 
când sunt obținute în aceeaşi poziţie. Se mai pot lega foarte bine sunete la 
intervale oricât de mari, ascendente sau descendente, cu condiţia să nu 
aibă acelaşi număr în succesiunea armonicelor. Atunci când procedeul 
însă devine imposibil, instrumentistul ştie ca, folosind culisa într-un fel de 
portamento-glissando, să mascheze anumite discontinuități supărătoare. 

Staccato se execută prin articulație simplă sau prin articulaţie dublă. 
Agilitatea acestui procedeu poate urca până la o viteză de 140 de bătăi pe 
minut în mişcare de şaisprezecimi. Atunci când linia melodică presupune 
un joc de culisă susținut, aceste valori se vor corecta in jos deoarece 
mişcările mâinii care acţionează culisa — însoţite de nevoia de siguranță în 
privinţa atingerii unei poziţii corecte — sunt considerabil mai lente. 

Trombonul este un instrument care solicită foarte intens plămânii 
instrumentiştilor. Valorile respirației vor fi, de aceea, în jurul duratelor de 
6 secunde în forte şi de 15 secunde în piano în registrul mediu al instru- 
mentului. În registrele grav, subgrav, respectiv acut şi supraacut, aceste 
valori se vor scurta considerabil. 

Trilul se execută, la trombon, într-un mod în care intervenția culisei 
pare a-i uşura considerabil efortul şi a-i maximiza efectul. Dacă la cele- 
lalte instrumente de alamă se puteau obţine trilurile lesne cu ajutorul unor 
rapide mişcări ale ventilelor, aici această posibilitate, evident, lipseşte. De 
aceea, rămâne soluţia de a executa triluri cu ajutorul unui joc de buze 
permiţând schimbarea rapidă între două armonice învecinate, în aceeaşi 

poziție (care este determinată de culisă, aşa cum am văzut deja). Mai 
există şi posibilitatea de а mişca rapid culisa între două poziții învecinate 
- obținându-se astfel un tril la semiton. Bineînţeles, această soluţie 
tehnică este aproximativă, înălțimile sunetelor astfel obținute nefiind 
foarte clare. De aceea, se recomandă durate scurte ale acestui procedeu, 
variantele sale prescurtate — apogiatura şi mordentul — fiind mai accesibile 
tehnic. 

Ex. 22 va prezenta, tot după lucrarea lui Mortari şi Casella — pe care 
se structurează consecvent paginile de față — (pag. 240), cu ajutorul unei 
exemplificări din Opera „Cavalerul rozelor” de Richard Strauss, 
resursele de velocitate ale trombonului. 


ex. 22 

Alte instrumente din familia trombonului. Zrombonul alto, 
acordat in mi bemol, este un instrument folosit mai ales in interpretarea 
fidelă a unor lucrări mai vechi, deşi substanţa sa sonoră este bogată. 
Trombonn! bas, acordat în fa, tinde a fi înlocuit de trombonul dublu 
tenor-bas descris mai sus. Richard Wagner a mai folosit şi un trombon 
contrabas acordat în si bemol, astăzi, rolul său este preluat cu succes de 
către tuba contrabas. 


9. Tuba 


Tuba din orchestra simfonică mare face parte din marea familie a 
fligornurilor şi tubelor. Acestea sunt instrumente de mari dimensiuni; 
tubul lor are o desfăşurare conică mare iar pavilionul este voluminos. Se 
favorizează astfel evident emiterea sunetelor grave. Pentru zonele grave, 
fligornurile cunosc o sub-familie specială — familia fubelor. Acestea sunt 
ceva mai reduse decât fligornurile, deoarece tuburile lor încep ceva mai 
îngust, iar desfăşurarea conică este mai redusă. Mustiucul tubelor este mai 

apropiat de cel al cornilor şi trombonilor, ceea ce influenţează corespun- 
zator sunetul tubelor. Mai mult, emiterea sunetului la tube este relativ 
uşoară, deoarece instrumentele sunt prevăzute astăzi cu un sistem de 
ventile performant. 

Instrumentul care se intalneste in orchestra simfonica si care este 
asimilat grupului orchestral al tromboanelor este tuba dubla contrabas in 
fa şi si bemol. Avem de a face cu о tuba acordată în fa având un ventil 
special care o transformă imediat în tuba în si bemol (cu o cvintă mai jos). 
Practic, ca şi la trombon, acţionarea acestui ventil permite intonarea sune- 
telor care ar fi lipsit din registrul grav din motivele amintite în capitolul 
respectiv. Tuba are un mecanism format din patru supape rotative, 
permițându-i — pe lângă obţinerea unor sunete în grav şi subgrav de о 
foarte bună calitate, extrem de utile în economia orchestrală a ansamblu- 
rilor simfonice de mari dimensiuni — şi o anumită agilitate în registrele 
mediu şi acut. 

Întinderea tubei este aceea descrisă în ex. 23. Notatia la tuba — ca şi 
la tromboni — este reală. Trebuie însă subliniat faptul că există extrem de 
numeroase cazuri de folosire a unor diverse specii de tube (unele apro- 
piate, din construcție, de corn) unde notația este transpozitorie. Astfel 
cum am arătat deja, tendinţa de a impune o notație netranspozitorie pentru 
instrumentele de suflat de alamă este relativ noua; în practică, sarcina de a 
intona corect înălțimile din partitură este rezolvată de instrumentist. 


ex. 23 


Timbrul tubei este uşor apropiat de timbrul trombonului. Deşi îşi 
păstrează o anumită strălucire sumbră, „carnea” timbrală este plină, iar 
sunetul este amplu şi susținut, grandilocvent uneori — o fundamentală 
susținută de tube (şi eventual de tromboni) este de natură a constitui un 
„Sprijin” serios pentru orice tutti orchestral, oricât de ambițios. Mai 
trebuie menționat faptul că, în ultima vreme, intrebuintarea tubelor într-un 
registru mediu-acut şi într-o mişcare susținută (tuba fiind un instrument 
neobişnuit de agil nu numai pentru aspectul său dar şi pentru gravitatea 

timbrală a sonoritatilor sale) a fost realizată de compozitori pentru a se 
obtine sui generis efecte satirice. 51, intr-adevar, intr-o modalitate apro- 
piată aceleia a fagotului, in paginile muzicale programatice, apariția tubei 
în relief tinde să creioneze personaje şi/sau situaţii al căror registru ex- 
presiv este foarte departe de martialitatea inițială a tuturor instrumentelor 
de suflat din alamă. 

Procedeele tehnice sunt comune tubei şi celorlalte instrumente de 
suflat din alamă. Astfel, frullato, staccato, glissando etc. vor cunoaşte 
aceleaşi limitări, cele mai importante provenind din factualitatea că, în 
registrul grav, formarea sunetului cere o durată de timp considerabil spo- 
rită, de aceea, orice execuție implicând o anumită agilitate necesitând o 
precauţie sporită. De asemenea, valorile respirației vor trebui gândite cu 
atenție chiar şi dacă, numai privind dimensiunile impresionante ale 
instrumentului, vom intui volumul de aer necesar instrumentistului pentru 
a-l face să rezoneze corespunzător. 

Cu ajutorul ex. 24, care prezintă un fragment din opera „Fata de 
zăpadă” de N. A. Rimski-Korsakov, exemplu preluat din tratatul de 
orchestrație al acestui mare compozitor (v. bibliografie, pag. 201), vom 
observa că tuba este departe de a fi un instrument leneş; în fapt, viteza 
care îi este accesibilă acestui masiv şi grav instrument, cu efecte bune, 
poate creşte considerabil uneori. 


ex. 24 

Alte instrumente din familia tubei. Їп primul rand este necesar de 
observat са o formulare judicioasă ar fi trebuit să ne trimită la familia 
fligornului deoarece tuba — astfel cum am arătat — este membru al acestei 
familii; din motive de simplitate şi coerenţă în clasificare însă, am adoptat 
aici această formulare. 

Familia fligornilor este o familie extrem de numeroasă, ai cărei 
membri pot fi, cel mai adesea, întâlniți la instrumentiştii din fanfare. 

Astfel, vom cunoaşte un fligorn supraacut in si bemol sau în la, un 
fligorn sopranino în mi bemol (care poate înlocui cu succes trmpetele 
acute în do sau în re), un fligorn soprano în si bemol, un fligorn alto în 
mi bemol sau în fă. Aceste instrumente sunt instrumente cu trei ventile 
fiind întâlnite practic numai în fanfare iar notația lor este transpozitorie; 
odată cu introducerea celui de al patrulea ventil — repetăm observaţia că 
acest suplimentar ventil are ca rol principal pe acela de a completa în bas 
scara cromatică — notația acestor instrumente grave va fi în, principal, 
reală. Vom întâlni aici, aşadar, un fligorn bas sau Eufoniu în si bemol, 
cunoscut în Germania şi sub denumirea (respectiv varietatea) de tubă bas 
(Bass-tuba), un fligorn bas grav sau Bombardone în mi bemol şi în fa 
căruia îi corespunde o tubă bas gravă, un fligorn contrabas sau Helicon 
în do şi în si bemol, căruia îi corespunde о tubă contrabas — este vorba 
despre instrumentul care tinde să se impună ca tubă standard în orchestra 
simfonică atunci când respectivul instrument, numit tubă dublă, este dotat 
cu acel al patrulea ventil gândit special pentru deplasarea acordajului. 

Trebuie amintit aici faptul că Richard Wagner, deopotrivă genial 
compozitor şi orchestrator, a solicitat frecvent constructorilor să conceapă 
sau să adapteze instrumente necesare dimensiunilor dramatice ale creației 
sale. Astfel, o întreagă serie de instrumente poartă numele generic de 
tube wagneriene; ele sunt mai ales tube tenor al căror тийис este foarte 
apropiat sau identic cu cel al cornului, conducându-ne la implicațiile 
timbrale respective (execuția partiturilor a căzut astfel în sarcina unor 
cornişti). Pe lângă aceste tube speciale, practica mai cunoaşte tube tenor 
propriu-zise în si bemol şi tube bas în fa unde elementul definitoriu îl 
constituie deopotrivă forma tubului sonor şi a mustiucului. De multe ori, 
compozitorii nu fac altceva decât să indice numele generic de tubă în 
partitura orchestrală; în funcție de caracteristicile ştimelor, instrumentistii 
şi dirijorii vor alege varietatea de tube care pare a fi cea mai potrivită 
necesităților muzicale respective. 

GRUPUL INSTRUMENTELOR DE PERCUTIE 


Grupul instrumentelor de percutie reuneste, in cea mai mare parte, 
instrumente la care sunetele sunt produse prin lovirea, frecarea, ciupirea 
etc. unor corpuri sonore sau a unor componente sonore ale acestora. 
Astfel cum am arătat la începutul acestor pagini, clasificări ale acestor 
instrumente din diferite puncte de vedere sunt numeroase. Fără a insista 
asupra acestor modalități de clasificare, ne vom îndrepta atenția asupra 
câtorva instrumente, criteriul privind selecţia acestora fiind pur practic: 
ele se întâlnesc cel mai des pe scena de concert. Tot aici vom expune 
succint câteva elemente teoretice de bază privind instrumente importante 
în economia unei partituri orchestrale care nu îşi găsesc un loc specific 
între celelalte grupuri de instrumente; din acest punct de vedere, grupul 
instrumentelor de percuție seamănă putin cu acea frecvent întâlnită cate- 
gorie si altele. 


10. Instrumente acordabile 


Se numesc instrumente acordabile acele instrumente de percuție 
unde înălțimea poate fi determinată. 

Timpanul este format dintr-un bazin de metal, acoperit cu o mem- 
brană confecționată din piele de vițel; pentru obţinerea sunetului se actio- 
nează cu baghete diferite. Timpanul poate fi acordat fie prin înzestrarea 
acestuia cu un set de chei având rolul de a relaxa sau încorda membrana 
respectivă, fie prin construcția bazinului metalic astfel încât, prin rotire, să 
se determine şi înăţimea sunetului. Cel mai nou sistem — permițând un 
acordaj prompt şi destul de exact — este cel în care timpanul este prevăzut 
cu un sistem de pedale care au rolul de a întinde sau de a relaxa mem- 
branele respective; acest sistem simplu permite realizarea procedeului 
glissando cu maximă eficacitate. 

Instrumentistul are la dispozitie un set de trei timpane acordate 
conform ex. 25. Pe lângă aceste timpane mai există instrumente grave 
care permit o coborâre până la do din octava gravă. 

Baghetele cu care se acționează asupra membranei sunt din pâslă 
tare sau din pâslă moale (ori chiar din lemn neîmbrăcat), indicatia 
bacchette di spugna nu trimite aici la folosirea unor baghete din burete — 
care nici nu se folosesc, fiind neeficace — ci la dorința compozitorului (ca- 
re poate semnala simplu că doreşte baghete „dure” sau baghete „moi”) de 
a obține un timbru cât se poate de fluid. Etosul timbral al timpanului este 
bine cunoscut: de la tremolo-urile din momentele sumbre, misterioase, 
„gotice” până la vijelia unor veritabile uragane sonore, de la clipele de 
intensitate medie până la străfulgerarea unor apogiaturi care condensează, 
„strâng” forța unui tutti în fortissimo — toate acestea contribuie la însem- 
nătatea unui instrument atât de rasfatat de către compozitori şi orchestra- 
tori. 


ex. 25 
timpan тау 
Timpan 
3 timpan тейт 
7 timpan acut 


= 


Xilofonul are origine asiatică, fiind confecționat din lamele de 
lemn, acţionate cu diverse ciocănele, astfel aşezate încât să producă scara 
cromatică. Modelele noi tind să ordoneze lamelele de lemn astfel încât să 
se producă scara lui Do major — fapt necesar pentru obținerea unor 

glissandi de efect — iar una dintre inovatiile recente constă în aşezarea si 
montarea lamelelor respective deasupra unor tuburi metalice care capătă 
astfel rolul de rezonator (mai este cunoscut şi un xilofon cu claviatură 
acţionat printr-un sistem de clape şi ciocănele asemănător mecanismului 
pianului). Întinderea xilofonului este de la do din octava mică, până la do, 
do diez din octava a treia. 

Celesta este un instrument de mare efect, momentele de etos 
îngeresc, serafic sunt cele mai favorizate de către timbrul inconfundabil al 
acestui instrument. Celesta este alcătuită dintr-un set de diapazoane 
acționat cu ajutorul unei claviaturi. Aspectul celestei este cel al unui mic 
pian vertical. /ntinderea celestei de tip Mustel — celesta cea mai răspân- 
dita — este cea înfăţişată la ех. 26. Efectul sonor este la octava superioară. 
Există pagini orchestrale în care se cântă la patru mâini, ca la un pian (de 
exemplu, în baletul Petruska de Igor Stravinski). 


ex. 26 


Clopoteii (Glockenspiel, Campanelli, Jeu de timbres) sunt un 
instrument frecvent folosit, alcătuit dintr-o serie cromatică de clopotei 
asupra cărora se acționează fie cu ajutorul unor baghete dure, fie printr-o 
claviatură. Întinderea lor este aceea arătată în ex. 27 iar efectul este 
semitranspozitoriu, cu o octavă mai sus. Nu pot fi actionati printr-o atin- 
gere uşoară — de aceea nu se cântă la Glockenspiel decât într-o nuanță 
ridicată. 


ex. 27 


Glockenspiel $ = =. © 


Clopotele (Campane) au o utilizare frecventă, mai ales în scene de 
evocare religioasă. Deoarece clopotele adevărate sunt enorme, s-a recurs 
la un sistem de clopote tubulare, din oțel, care se lovesc cu ciocanele in 

partea superioară, asemănarea timbrală cu cea a clopotelor veritabile fiind 
credibilă. Întinderea lor este aceea din ex. 28. Efectul lor este semitrans- 
pozitoriu, cu o octavă mai sus (există şi tendinţa, mai recentă, de a se scrie 
netranspozitoriu). 


ex. 28 


Clopote 


Ferăstrăul este un instrument a cărui folosire pe scenă este de efect 
— contribuţia vizuală a spectacolului actionarii asupra acestei mari şi largi 
lame de metal este însemnată. La ferăstrău se cântă cu un arcuş de contra- 
bas care se trage peste muchia nezimtata a ferăstrăului sau prin acționarea 
cu un ciocănel îmbrăcat în pâslă atunci când instrumentul este flexat. 

Sunetul este ireal, cosmic, transcendental. Se poate executa şi un soi 
de vibrato sau tremolando, timbrul căpătând astfel inflexiuni ale vocii 
omeneşti. Întinderea convenţională a instrumentului este de două octave, 
începând de la do central. 

Există o varietate de ferăstrău mai ,,perfectionata” numită flexaton. 
În supraacut, el poate ajunge chiar şi în registrele unde, de obicei, picola 
este la ea acasă. 

Vibrafonul este un instrument asemănător xilofonului însă la care 
lamelele rezonante sunt făcute din metal. Sub fiecare lamelă, acționată cu 
ajutorul unor baghete, se găsesc tuburi rezonatoare în care se găsesc 
motoraşe electrice. Atunci când se cântă cu motoraşele electrice nepuse în 
funcțiune, timbrul este asemănător cu al metalofonului. Atunci însă când 
acestea funcționează, timbrul devine ireal, feeric, extrem de poetic. Mai 
este utilă observaţia că instrumentistul zilelor noastre poate executa şi 
acorduri la vibrafon, ţinând în mână câte două-trei baghete şi atacând 
astfel mai multe lamele simultan. 


11. Instrumente neacordabile 


Instrumentele neacordabile se prezintă într-o foarte mare varietate 
şi într-o continuă creştere. De aceea, notăm aici numai câteva instrumente 
mai des întâlnite în orchestrele simfonice cu menţiunea că, îndeosebi, 

muzica moderna a introdus si introduce o mare diversitate de obiecte 
sonore valorificate timbral. Notatia acestor instrumente se face, de obicei, 
pe un portativ alcătuit dintr-o singură linie; uneori, când se folosesc mai 
multe instrumente de acelaşi fel dar având dimensiuni — şi deci înălțimi — 
diferite, se pot folosi portative cu două, trei etc. linii pentru notarea cores- 
punzătoare a diferențelor intenționate. Notarea propriu-zisă înlocuieşte 
frecvent valorile de note, desenate tradițional, cu x-uri sau cu orice alt tip 
de semne, condiţia de bază fiind şi aici — ca în orice semiografie — 
claritatea notatiei. 

Toba mare (sau Gran cassa) este un instrument binecunoscut, 
acţionat cu un ciocan sau două (pentru obţinerea tremolo-ului). Rolul său 
în evocarea unor momente de încordare, furtunoase în economia actului 
sonor este pe deplin consacrat. 

Talgerele (Piatti, Cinelli) se pot întrebuința fie prin lovirea a două 
talgere unul de celălalt, fie prin acţionarea asupra lor cu ajutorul unei 
baghete de timpan, cu o vergea de fier sau cu bagheta de la trianglu etc. 
Bineînţeles, natura materialului din care este făcută bagheta va influența 
direct calitatea timbrului, mai ales în momentul atacului. Lungimea sune- 
tului poate fi determinată prin stingerea vibratiilor cu mâna de către ins- 
trumentist, fie talgerele pot fi lăsate să vibreze îndelung — se marchează 
atunci în partitură lasciate vibrare sau l.v. 

Crotalurile (Cymbales antiques) sunt mici discuri (aproximativ 15- 
20 cm. în diametru), asemănătoare cinelelor, care se pun în mişcare deli- 
cat, în cel mai „violent” caz prin folosirea baghetei de trianglu. Efectul 
este în supraacut, feeric, de atmosferă de basm oriental. 

Toba mică (Tambur militar, Caisse claire) este un instrument 
foarte cunoscut, alcătuit dintr-un cilindru mic, metalic, ambele fete fiind 
acoperite de membrane din piele de oaie, bine întinse. Pe una dintre feţe 
se găsesc întinse nişte coarde, fie din metal, fie din intestine de animal. 
Prezența sonoră a tobei mici este legată mai ales de momentele cu cono- 
tatie militară. Atacul sunetului este extrem de precis, de aceea el poate fi 
folosit cu succes pentru a „strânge” în jurul lui un scurt tutti în fortissimo, 
de exemplu. Prin aplicarea însă a unor stofe peste instrument se pot obține 
sonorități interesante. Varietatea caisse claire nu are prevăzute coardele 
de metal sau din intestine pe una dintre membrane, de aceea sunetul ins- 
trumentului este ceva mai acut. 

Tam-tam-ul (Gongul) are o străveche origine asiatică. Gongul se 
foloseşte în variate împrejurări — de foarte multe ori şi în afara sălilor de 
concert — ceea ce îi conferă un element teatral: pe lângă sonoritatea cu 

totul impunătoare, vederea instrumentistului, care execută practic un ade- 
vărat ritual atunci când loveşte metalul, precum şi conotatiile sale cultu- 
rale de tipul, să zicem, “Atenţie, începe spectacolul !”, au contribuit la o 
folosire intensă a gongului în pagini cu caracter programatic. 

Astăzi se cunosc o varietate de tam-tam-uri, dintre care se aleg ace- 
le instrumente al căror metal este astfel turnat şi calibrat încât să producă 
un sunet amplu, bogat timbral însă imprecis în privința obţinerii unei anu- 
mite înălțimi sonore. Gongurile se grupează în trei categorii — mici, medii 
şi mari. Natura baghetei cu care sunt lovite determină calitatea timbrală, 
mai ales în privinţa atacului sunetului. Sunt posibile tremolo-urile şi un 
fel de sunet lung, susținut, obținut prin frecarea întregii circumferinte a 
talerului cu ajutorul unei baghete de trianglu. 

Tamburul basc (Tamburo basco, tamburino) este un instrument 
foarte cunoscut. Deosebim aici varietatea tambur basc cu clopoței şi tam- 
bur basc fără clopoței (sau tamburină) iar specificarea în partitură trebuie 
făcută pentru a se evita confuziile. Sunetul se emite prin lovirea membra- 
nei cu dosul palmei, printr-o agitare ritmică (atunci sunetul se poate lesne 
asimila unui tremolo), prin frecarea membranei cu degetul mare (col 
pollice) sau baghetele tobei mici, instrumentul fiind atunci aşezat pe un 
suport. Timbrul tamburinei primeşte aşadar vădite semnificaţii etnice şi 
de caracter, nu departe de Peninsula iberică. 

Triunghiul (Triangolo) este un instrument de metal cu un timbru 
deopotrivă luminos şi distinct; sunetul lui poate răzbate chiar şi dintr-un 
forte orchestral. Sunetul poate fi simplu sau tremolo. 

Clopoteii (Sonagli) sunt o serie de mici clopoței cu limbă, aşezaţi şi 
fixati pe o bucată de piele ca un soi de curea. Sunetul se obţine prin scutu- 
rarea acestei curele. 

Castanietele (Castagnetti) sunt, de asemenea, instrumente bine cu- 
noscute, specifice muzicii din Peninsula iberică. 

Biciul (Frusta) este alcătuit din două plăci de lemn prinse cu 
ajutorul unei balamale; lovirea lor una de alta produce un sunet aproape 
identic cu cel al unei veritabile pleznituri de bici. 

Nuca de cocos (Temple-Block) este o nucă de cocos golită şi pre- 
văzută cu o deschizătură în partea superioară. Se acționează asupra ei cu 
un ciocănel special. 

Lemnul (Wood-block, Legno) este un instrument în două varietăţi: 
cea chinezească, de formă paralelipipedică şi cea americană, ca un fel de 
halteră de mână, alcătuită din doi cilindri. Formele geometrice sunt goale 
pe dinăuntru şi au câte o deschizătură. Asupra lor se acționează cu 

ciocănele sau baghete iar sunetul este asemuit de unii teoreticieni cu 
orăcăitul broaştelor. 

Maşina de vânt (Eolifono) provine din recuzita teatrală (unde cam 
„bate vântul”) şi — astfel cum arată şi numele — imită sunetele vântului. 

Ciocanul (Hammer) este un ciocan adevărat care se loveşte de o 
nicovală adevărată; bineînţeles, efectul este mai mult teatral decât timbral 
— de aceea, atunci când se produce pe scena de concert, la vedere (even- 
tual în prim-planul camerelor de luat vederi în timpul unor transmisiuni 
televizate de Anul Nou de la Viena, de pildă) succesul la public pare a fi 
asigurat. 

Tălăngile (Campane da gregge, Herdenglocken) evocă un biotop 
alpin, pastoral; intrebuintarea lor trimite fără putință de tăgadă la peisaje 
verzi, ecologiste, idilice, elveţiene. 

О scurtă observaţie. Multe tratate de Teoria instrumentelor se 
ocupă aici de instrumente cum ar fi pianul, chitara şi mandolina, saxofoa- 
nele (nu poate fi ignorat rolul imens pe care aceste instrumente, înrudite 
îndeaproape cu clarinetul, îl joacă în alcătuirea ansamblurilor de jazz), 
clavecinul, orga, vocea umană în ansamblurile corale, etc. Bineînţeles, 
aceste instrumente şi voci îşi au o prezenţă indiscutabilă în multe partituri 
orchestrale de reper. Bineînţeles, reperele timbrale pe care le impun 
acestea sunt de observat, astfel cum de observat sunt şi reperele estetice 
ale acestor partituri. Cu toate acestea, deoarece aici este vorba de cazuri 
mai degrabă izolate şi/sau specifice şi deoarece alte ramuri ale ştiinţelor şi 
practicii muzicale tratează măiestria acestor instrumente in extenso, am 
preferat să nu discutăm însemnătatea pe care aceste instrumente şi/sau 
voci le pot avea în economia orchestrei. 


12. Harpa 


Harpa care se foloseşte astăzi peste tot poartă numele constructo- 
rului francez care a perfectionat-o: Erard. Este o harpă diatonica dublă, 
acordată în do bemol. Harpa contemporană este prevăzută cu un număr de 
şapte pedale, fiecare pedală acţionând asupra tuturor corzilor având, să 
zicem, înălțimea re bemol sau mi bemol etc., în toate octavele. În poziţia 
semi-apăsată — la care poate fi fixată cu ajutorul unui prag — harpa cu- 
noaşte o ridicare a înălțimii tuturor sunetelor, care diferă numai prin cali- 
tatea octavei în care se găsesc, cu un semiton; în poziția apăsată complet — 
care poate fi fixată cu ajutorul unui alt prag — sunetele respective sunt 

ridicate cu un ton. Trei dintre pedale sunt situate in stânga şi sunt actio- 
nate cu ajutorul piciorului stâng iar celelalte patru revin piciorului drept. 
Manevrarea pedalelor pentru obţinerea diferitelor înălțimi reprezintă un 
atribut al virtuozilor — când este excesivă devine însă inestetică şi zgomo- 
toasă. Întinderea harpei este aceea descrisă în ех. 29, cu observația că 
registrul cuprins între sol din octava mare şi sol din octava a doua este 
registrul optim. Ultimele două note din grav se aud slab deoarece sunt 
departe de cutia de rezonanţă şi nu pot fi influențate de jocul de pedale; 
ele pot fi acordate manual şi separat de către instrumentist. Cea mai înaltă 
octavă, datorită scurtimii corzilor, sună slab, netimbrat iar în forte sunetul 
ei devine aspru şi sticlos. 


ex. 29 


110% 


Награ 
> 


Procedeul de execuţie tipic harpei este arpeggiato; la configurarea 
acordurilor — care vor avea maximum opt note simultane deoarece la 
harpă nu se foloseşte, de obicei, degetul mic — este bine să se tina seama 
de distanța naturală mai mare între degetele mari şi arătătoare, fapt care 
permite un interval mai larg în timp ce distanţele şi intervalele corelative 
celorlalte degete vor fi, fireşte, mai mici. Când nu se specifică în partitură 
non arpeggiato sau secco acordurile vor fi interpretate printr-un arpegiato 
scurt; atunci când se doreşte un arpegiato evident, se va folosi binecunos- 
cutul semn ajutător. Trebuie observat că, prin folosirea acestui procedeu 
tehnic, sunt posibile (cvasi)-acorduri pe o întindere foarte mare, mâinile 
instrumentistului fugind rapid în acele poziţii unde se găsesc notele din 
acut ale acordului. 

Timbrul harpei, binecunoscut, va fi diferențiat prin diverse procedee 
de execuţie. Astfel, sulla tavola (pe tăblie) presupune о ciupire a coarde- 
lor foarte aproape de cutia de rezonanță — timbrul rezultat astfel va fi lim- 
pede, distinct, ca şi cum ar cânta o chitară. Sunetele înăbușite (étouffés) se 
obţin ciupindu-se coardele, urmate de o imediată oprire a rezonantei cu 
palma stângă atunci când sunetul a fost produs de mâna stângă. Acest 

procedeu este mult mai dificil de aplicat la mâna dreaptă din cauza 
poziţiei în care este ținut instrumentul, totuşi sunetele înăbuşite se obțin, 
ceva mai greu е drept, prin oprirea vibratiei corzii cu ajutorul aceluiaşi 
deget care a şi ciupit respectiva coardă. 

La harpă se mai poate folosi şi surdina; practic, se introduce o fâşie 
de hârtie îngustă în partea superioară a instrumentului, sunetul astfel 
obținut fiind uşor sticlos şi foarte clavecinistic. 

Glissando este un procedeu tehnic ultrauzitat în privința harpei. Poate 
fi ascendent sau descendent, alcătuit din sunete simple, duble sau triple; 
dacă se folosesc unghiile, timbrul devine mai aspru, mai tăios (dacă se face 
glissando sulla tavola cu unghiile, sunetul este şi mai limpede, şi mai 
aspru). Interesant este faptul că jocul pedalelor reglează înălțimile peste 
care se execută glissando într-o multitudine de feluri; astfel, vom putea 
distinge şi o altă categorie generică de glissando (pe lângă cele de armonice 
sau cele cromatice). La harpă se mai pot obține şi aşa-numitele sunete 
armonice prin ciupirea corzii cu degetul mare în timp ce palma mâinii 
stângi va atinge coarda exact la jumătate (cu mâna stângă se pot executa 
concomitent mai multe sunete armonice în timp ce mâna dreaptă se reduce 
la unul singur). Sunetele armonice, care sună cu o octavă mai sus şi au un 
timbru uşor ireal, se notează cu un cerculet deasupra notei respective. 

Portamento este un procedeu care, la fel ca la timpan de exemplu, 
presupune scurtarea rapidă a corzii imediat după ciupire. Sunetele fluide 
(suoni fluidi) se obţin plasându-se cheia de acordaj a instrumentului în 
partea de sus a harpei şi, pe măsură ce aceasta coboară, ca un fel de căluş 
mobil, mâna dreaptă ciupeşte coarda, mai rar sau mai rapid, în partea de 
jos. Se obţine astfel un fel de scară cromatică, iar sunetul acesteia este 
metalic şi nefiresc de firav. 

Este util de reținut faptul că harpa este un instrument destul de mult 
uzat moral de o prea deasă întrebuințare a glissando-urilor în lucrările 
romantice şi impresioniste. De aceea, acest procedeu, atât de spectaculos 
altădată, a devenit banal. Cu toate acestea, rolul ei în orchestra simfonică 
ese important. Dacă ne vom gândi la faptul că arpegiato-ul caracteristic 
harpei este util în multe momente de orchestrație, la velocitatea cu care se 
poate cânta la instrument, la întinderea apreciablă a acestuia, la variatele 
tremolo-uri şi triluri care pot tine locul unor sunete ținute (dinamizând 
ritmic şi sunetele ținute ale altor instrumente pe care le dublează adeseori 
în orchestră), precum şi la multe alte procedee tehnice de interes maxim, 
vom vedea că rolul harpei în orchestră, altădată supradimensionat, ulterior 
minimalizat, nu mai poate fi pus în discuţie. 

GRUPUL INSTRUMENTELOR 
CU COARDE $I ARCUS 


Locul instrumentelor cu coarde şi arcuş a fost multă vreme unul pri- 
vilegiat în orchestra simfonică. S-a mers până acolo încât s-a susţinut că, 
dacă grupul corzilor „sună bine”, atunci întreaga orchestră va suna bine. 
O primă explicaţie este aceea că — astfel cum am văzut — spre deosebire 
de instrumentele de suflat şi de cele de percuție, care au atins o anumită 
„maturitate” în construcție relativ recent, corzile — şi îndeosebi vioara — 
sunt instrumente la care perfectionari majore de alcătuire nu au mai fost 
posibile după activitatea unor lutieri celebri. De aceea, orchestra beetho- 
veniană, de exemplu, se sprijină îndeosebi pe corzi pur şi simplu datorită 
faptului că emisia sunetului la instrumentele de suflat din lemn şi din ala- 
mă era problematică şi incomodă (bineînţeles, nu este acesta unicul motiv 
posibil de invocat în observarea respectivei realități orchestrale), ca să nu 
mai vorbim de faptul că resursele de velocitate, reduse şi nesigure, ale 
acestora practic interziceau încredințarea unor teme mai mişcate, mai 
agitate, în exclusivitate instrumentelor de suflat. Cu alte cuvinte, orchestra 
simfonică a clasicilor vienezi şi a primilor compozitori romantici a fost o 
orchestră hipertrofiată în direcţia instrumentelor cu corzi şi arcuş şi, ca 
mai întotdeauna în istoria culturii, acestei realități 1-a răspuns, în ultima 
vreme, o hipertrofie — parţial firească totuşi având în vedere bogăţiile tim- 
brale şi ritmico-melodice de explorat — în direcţia opusă, a favorizării su- 
flătorilor şi percutiei în detrimentul corzilor (mai recent, se pare că tim- 
brurile produse electronic vor radicaliza complet aceste balansări cultu- 
rale prin propunerea şi introducerea unor arhetipuri de cultură şi civili- 
zatie cu totul deosebite). 

În privinţa instrumentelor de coarde luate izolat, trend-ul dominant 
al zilelor noastre — pe care îl vom observa şi în privinţa altor instrumente 
— îl reprezintă răspândirea virtuozitatii instrumentale de Іа solişti la masa 
instrumentiştilor din orchestră. Cu alte cuvinte, compozitorii şi orchestra- 
torii ştiu să scrie astăzi pentru violoniştii ansamblului simfonic, de pildă, 
pasaje care, altădată, ar fi putut fi încredințate numai celor mai buni elevi 

ai lui Ysaye. Prin aceasta, expresivitatea instrumentală s-a îmbogăţit şi se 
imbogateste permanent. 


13. Vioara 


Vioara este acordată astfel cum vedem în ex. 30. Numeroşi compo- 
zitori şi instrumentisti au recurs la modificări ale acestui acordaj pentru a 
obține fie note mai grave, fie mai multă strălucire prin ridicarea — parțială 
şi/sau totală — înălțimii sunetelor în care sunt acordate corzile viorii. 
Întinderea viorii în orchestră este indicată tot în ex. 30 şi vom sublinia 
aici că limitele superioare, în solistică, pot fi mult depăşite (mai ales dacă 
se progresează din treaptă în treaptă sau folosindu-se intervale mici). 


ex. 30 


A 
я 


Aiolin 


Timbrul general al viorii este bine cunoscut. Are însă sens să ară- 
tăm aici că fiecare coardă a instrumentului are o expresivitate proprie şi, 
speculând aceasta, frecvent, compozitorii cer instrumentiştilor să folo- 
sească o anumită coardă pentru a spori un anumit tip de expresivitate al 
liniilor melodice respective. Astfel, coarda mi (numită şi cantino) este o 
coardă strălucitoare, luminoasă, coarda Jo este o coardă mai cantabila, 
coarda re este considerată a fi o coardă prin excelență poetică în timp ce 
coarda sol are uneori o culoare de alto, putând deveni uşor dramatică, 
sumbră sau întunecată. Poziţia mâinii stângi pe tastieră influențează, de 
asemenea, timbrul viorii. Locul cel mai expresiv este acela care se apro- 
pie de mijlocul coardei, sonoritatea căpătând o moliciune, o căldură in- 
confundabilă. Atunci când mâna urcă spre căluş, scurtând aşadar mult 
coarda, culoarea devine mai încordată iar pe măsura ce mâna se întoarce 
spre prăguş, astfel încât coarda va vibra aproape pe întreaga sa lungime, 
sunetul tinde să devină mai clar, mai limpede dar şi mai inexpresiv. 

Directia in care actioneaza arcusul — vorbim deja aici despre ele- 
mente de frazare — este importanta pentru dimensiunea expresiva. Arcu- 
sul în jos dă о anumită energie mişcării pe când atacul unui sunet cu 
arcuşul în sus, mai puţin energic, permite o susţinere ulterioară a acestuia 
mai corespunzătoare. 

Un procedeu interesant îl reprezintă alla punta — frecarea corzii cu 
vârful arcusului; fiind lipsit de greutate, sunetul este mai firav dar şi mai 
gingaş. Dimpotrivă, ad tallone (la talon), prin folosirea bazei arcuşului, 
este procedeul optim pentru obţinerea unor ambitioase şi viguroase 
accente pe triple sau cvadruple corzi, de pildă. 

Un timbru metalic se poate obţine prin procedeul sul ponticello, 
atunci când arcuşul acționează aproape de căluş, pe când plasarea acestuia 
sulla tastiera (pe tastieră) produce un timbru deosebit de dulce şi catifelat. 
Pentru efecte timbrale diverse se mai foloseşte şi lovirea corzilor cu 
lemnul arcusului (col legno), producându-se, bineînţeles, un fel de pocnet. 

Detache (sciolto) este procedeul prin care sonoritatea se accentu- 
ează prin mărirea vitezei cu саге arcuşul trece peste coardă, conform unei 
cvasi-ecuatii mai mult arcuş = mai multă energie. Dacă se doreşte un 
accent şi mai dramatic, se poate considera sciolto numai cu arcuşul în jos, 
fiecare sunet şi/sau acord fiind atacat separat. Staccato este un procedeu 
frecvent şi uşor de obţinut. Martellato este un staccato mai tăios, mai 
, tau’, folosit în nuanţe mari (modul de producere şi direcția expresivă sunt 
sugerate de etimologia cuvântului). Practica cunoaşte şi un martelatto in 
piano care se execută numai cu vârful arcuşului. 

Prin alla corda se cere instrumentistului să susțină sunetul pe întrea- 
ga sa durată, in mod egal. Prin liscio se cere violonistului să cânte în mod 
„neted” (conform semnificației termenului italian), fără а se distinge aşadar 
articulațiile inerente mişcărilor de arcuş. Gettato (Jeté) se întâmplă atunci 
când violonistul „aruncă” arcuşul peste coardă astfel încât acesta sare repe- 
tat. Separato este o indicație de frazare prin care mai multe sunete consecu- 
tive, deşi se vor executa într-o singură trăsătură de arcus, nu vor fi legate 
propriu-zis. Saltelatto cere instrumentistului să facă să sară arcusul uşor pe 
coardă, combinat uneori cu largi mişcări de atingere a mai multor corzi — 
este un procedeu foarte eficient pentru arpegierea unor acorduri. 
Picchetatto (punctat) este un procedeu dificil prin care se execută distinct, 
dintr-o singură trăsătură de arcuş, un grup de note în staccato. Flautato se 
obtine printr-o combinare a unei presiuni foarte mici a arcusului pe coarde 
simultan cu o viteză mare a trecerii acestuia peste coardă. Timbrul sunetelor 
astfel obţinute este foarte moale şi catifelat, aproape ireal, straniu. 

Un procedeu tehnic specific instrumentelor de coarde şi foarte des 
utilizat este pizzicato. El se realizează cu mâna dreaptă dar poate fi rea- 
lizat şi cu mâna stângă, destul de uşor, mai ales pe coarde libere. Viteza 
cu care se poate realiza acest procedeu nu se recomandă să depăşească 90 
de bătăi pe minut în mişcare de şaisprezecimi; de asemenea, trebuie ţinut 
cont de faptul că o folosire îndelungată a acestui procedeu poate obosi 
instrumentistii. În privinţa eficacităţii pizzicato-ului, se observă faptul că, 
atunci când lungimea corzii este mai mare, sonoritatea este mai puternică; 
pe măsură ce urcăm în acut, coarda se scurtează, iar procedeul devine 
ineficient. Există şi o varietate mai spectaculoasă de pizzicato — atunci 
când instrumentul se tine pe genunchi sau sub brat şi se cântă la el ca la 
chitară; viteza creşte considerabil, iar anumite digitatii grele sau imposi- 
bile în postura clasică, necesare corzilor multiple, devin realizabile. Mai 
amintim aici şi varietatea numită pizzicato bartokian — este vorba de o 
ciupire atât de violentă a corzilor încât răspunsul corzii, la revenire, 
adaugă lovirea lemnului instrumentului, percutare care se aude şi este de 
mare efect. Altă modalitate de efect o reprezintă executarea unui 
glissando imediat după ciupirea corzii — eficienţa acestui procedeu este 
sporită la instrumentele cu corzi lungi. 

Flajeoletele sunt un alt procedeu tehnic de emitere a sunetului de 
mare efect şi considerabilă uşurinţă la instrumentele de coarde. Pe corzile 
libere, atingerea uşoară a corzii respective într-un punct constituind o 
fractie a lungimii întregii corzi produce acel sunet armonic natural 
corespunzător (înţelegerea acestui fenomen este consecutivă parcurgerii 
primelor capitole ale Teoriei muzicii). Mai mult, utilizându-se tehnica 
descrisă se poate folosi un glissando de flajeolete — mâna stângă alunecă 
uşor pe coarda liberă determinând auditia unei scări largi a armonicelor 
respectivei corzi. 

Flajeoletele artificiale produc acele sunete armonice artificiale 
atunci când degetul arătător scurtează coarda, producându-se astfel, în 
mod obişnuit, un sunet mai înalt decât cel al corzii libere pe care ne 
aflăm; după acest moment însă, cu alt deget, se atinge uşor segmentul de 
coardă rămas liber fie la jumătate (caz în care se obţine o octavă — proce- 
deul e dificil din cauza extensiei mari la care e supusă mâna stângă), fie la 
o treime (se obține astfel armonicul trei), fie la un sfert de lungime 
(obținându-se astfel un sunet situat la dublaoctavă; această varietate de 
flajeolet este cea mai uzuală). Sunetul se notează real, plasându-se un 
cerculet deasupra lui sau marcându-se digitatia dorită prin notarea inalti- 
mii unde se doreşte atingerea corzii cu o notă în formă de romb (si, 

eventual, adăugarea sunetului in flajeolet prin notarea Іш concomitentă în 
partitură — astfel, un sunet se notează folosind trei note: cea a pseudo-fun- 
damentalei, cea a ventrului corzii unde se intervine şi cea de efect real). 

Surdina se foloseşte la vioară destul de des deoarece efectul е1 este 
imediat perceptibil şi de efect. Este vorba de un mic dispozitiv care se 
aşează aproape de căluş, astfel încât calitatea vibratiilor corzilor este 
alterată, devenind uşor mai metalică, mai netimbrată, mai sârmoasă chiar, 
însă extrem de eficientă atunci când se doreşte obţinerea unei atmosfere 
poetice, mergând până la dulcegărie uneori. 

Tehnica cântatului la vioară a cunoscut un avânt vertiginos. Folo- 
sindu-se acea extraordinară posibilitate a viorii de a adapta digitatii diver- 
se pentru duble, triple sau cvadruple corzi, virtuozii acestui nobil instru- 
ment au transformat vioara în instrument adecvat aproape perfect redării 
sintaxelor polifone. Studiul poziţiilor şi digitatiilor — pe lângă cel al teh- 
nicii mâinii drepte (adică al mânuirii arcuşului) — este premisa de bază a 
virtuozitatii instrumentale la vioară şi la celelalte instrumente cu arcuş. 
Nu trebuie însă neglijată, o anumită preocupare pentru acest capitol nici 
din partea orchestratorului, deoarece diferențele între o linie melodică 
simplissimă pentru partidele viorii din orchestra simfonică şi o ştimă 
pentru aceleaşi partide, unde efectele expresive enumerate mai sus şi uzul 
dublelor şi triplelor corzi sunt prezente meşteşugit, reprezintă adeseori 
diferenţe capitale între o bună şi o nesemnificativă partitură orchestrală. 
Cu alte cuvinte, în acele partituri unde se urmăreşte şi altceva decât un 
simplu joc de timbruri consecutiv unui dialog de structuri, măiestria 
orchestratiei pentru vioară devine indispensabilă, deoarece tehnica mâinii 
stângi o completeză cu strălucire pe aceea a mâinii drepte în obținerea 
unor nuanțe care adaugă mult expresivitatii orchestrale (nu reproducem 
aici nici un exemplu deoarece literatura pentru vioară este vastă şi se pot 
găsi, cu uşurinţă, numeroase exemple care să ilustreze deosebitele posibi- 
шап tehnice şi expresive ale „reginei instrumentelor”; o recomandare 
deosebită vizează însă studiul partiturii violinei din fundamentala Sonata 
în caracter popular românesc, de George Enescu — diversitatea proce- 
deelor de execuţie, precum şi diversitatea consecutivă a aspectelor tim- 
brale ale viorii, printre altele, sunt aici emblematice pentru studiul posibi- 
litatilor acestui atât de expresiv instrument). 

Apreciem că cea mai potrivită înţelegere a acestor pagini — astfel, 
cum am arătat, cele mai importante din întregul curs — o reprezintă 
(re)audierea atentă, în sensul celor arătate mai sus, a Sonatei in la minor 
pentru pian şi vioară, „їп caracter popular românesc”, de George Enescu. 

Este important de reținut faptul că aceasta insistentă recomandare 
nu este tributară nici unui fel de „patriotism local”. Această lucrare — pre- 
cum şi alte câteva opusuri enesciene, pe care le vom arăta în viitor — face 
parte dintre puținele partituri româneşti care, incontestabil, au valoare 
universală. 


14. Viola 


Viola este un instrument despre care se poate spune că poartă, pe 
certificatul său de naştere, semnătura dirijorilor şi a compozitorilor care 
au ales orchestra ca principal mijloc de exprimare. Cu alte cuvinte, rolul 
solistic, fie ca instrument concertant, fie ca prezență în momentele de 
solo, este estompat puternic — cu câteva notabile excepţii însă — în favoa- 
rea rolului său orchestral sau cameral. Viola este un instrument căruia i se 
încredinţează sarcina de a umple armonii şi/sau de a prezenta contrasu- 
biecte neambitoase; de această sarcină ea se achită perfect, iar performan- 
tele sale expresive s-au adaptat de-a lungul timpului de minune în această 
direcţie. 

Acordajul violei este cu o суіпій mai jos decât cel al viorii. Întin- 
derea violei este redată în ex. 31 (cu observaţia că limita superioară este 
aceea recomandată a fi folosită în orchestră) iar notația foloseşte cheile do 
şi sol necesare unei bune plasări pe portativ a notelor pentru uşurinţa 
lecturii (prin eliminarea, pe cât posibil, a liniutelor suplimentare). 


ex. 31 


Timbrul violei — atunci când acesteia 1 se încredințează momente 
„descoperite” — este mai întunecat decât al viorii. Această lipsă de stră- 
lucire, de multe ori, poate reprezenta un plus de gingăşie, un plus de 
poezie, un plus de melancolie chiar fata de timbrul reginei instrumentelor. 

Toate procedeele tehnice amintite cu privire la vioară sunt posibile 
aici cu majora observație că instrumentul, fiind ceva mai mare decât 
vioara (şi având astfel corzi ceva mai lungi), va favoriza acele procedee 
care “se simt mai bine” pe corzile lungi. La fel, problemele privind 

flajeoletele si cele care provin din digitatie sunt cvasi-identice, cu majora 
observaţie ca, în privinţa digitatiei, distanţele între poziţii — traductibile 
într-o necesitate de supraextensie a degetelor — sunt ceva mai mari. 

Deşi este privit în principal ca instrument de susținere armonică, nu 
trebuie neglijat faptul că, din motive evidente, viola nu poate fi departe de 
cuceririle de virtuozitate ale viorii. În rarele cazuri unde aceste cuceriri ar 
putea fi folosite este bine ca ştiinţa utilizării lor să fie prezentă in 
capacităţile profesionale ale orchestratorilor. 

În ех. 32, am extras un moment din Armonii 4 — Concert pentru 23 
de instrumentiști de Tiberiu Olah (ed. Muzicală, măsura 43, în divisi şi al 
tallone) — 1 se cere aici instrumentistului, iată, stăpânirea unor resurse de 
virtuozitate cu totul remarcabile. 


ex. 32 
If 
ШЕ == EE 
Via { С eet Ё Ke Se 
If рр = 


Alte instrumente din famila violei. Viola d’amore este un instru- 
ment ,,dezgropat” astăzi din colbul istoriei. Viola d'amore аге şapte 
coarde confectionate din intestine de animal. Sub tastiera se plaseaza alte 
şapte coarde, din metal, acordate la unison cu cele din poziţia normală; 
acestea vor vibra aşadar prin rezonanță. Timbrul acestei viole este foarte 
melodios, foarte cantabil, plăcut. 

Pe lângă viola d'amore există şi o întreagă serie de viole (viola de 
gamba, viola di bordone etc.) — apropiate oarecum şi de familia violon- 
celului — care se folosesc astăzi extrem de rar şi exclusiv cu finalitate de 
redare istorică cât mai fidelă a unor partituri de epocă. Atragem atenţia 
asupra faptului că, în prezent, se constată o revenire intensă asupra unor 
sonorități „de epocă”; faptul merită semnalat din perspectiva unor profi- 
tabile specializări profesionale ale absolvenţilor acestui curs. 

15. Violoncelul 


Cantabilitatea în registrul grav şi mediu este elementul care se pare 
că a determinat evoluţia acestui interesant instrument. Tehnica interpretă- 
rii la acest instrument a cunoscut o dezvoltare explozivă odată cu folo- 
sirea degetului mare de la mâna stângă în rol de „căluş” (prin acest ter- 
men nu se desemnează aşadar piesa de lemn pe care se sprijină coardele) 
permiţând astfel extinderea întinderii violoncelului spre acut şi o remarca- 
acest mod de interpretare sunt cele ale lui Boccherini, Romberg, Servais, 
Piatti, culminând cu geniala contribuţie a lui Pablo Casals, care a definit 
locul şi rolul acestui instrument nobil în contemporaneitate. Mai mult, la 
finele secolului al XIX-lea, A.F. Servais revolutioneaza tehnica violonce- 
lului impunând construcţia acestuia cu un vârf ascuţit, care se fixează în 
podea (până atunci violoncelul se tinea şi se fixa între genunchi, fapt limi- 
tându-i enorm pe instrumentişti). Astfel, violoncelul devine unul dintre 
cele mai interesante instrumente ale orchestrei simfonice — utilitatea sa în 
bogatite în ultima vreme, îl transformă într-o inedită copie în oglindă a 
(importanţei) viorii, cu referire la zona gravă a întinderii orchestrale. 

Acordajul violoncelului este cu o octavă mai Jos decât cel al violei 
(astfel, cum se vede în ех. 33), iar întinderea sa — ilustrată în acelaşi 
exemplu — este recomandată a nu depăşi, în orchestră, limitele arătate. 
Notatia se face în cheile de bas, de tenor şi de violină, în funcție de 
registru; uneori, atunci când cheia so/ urma imediat după cheia fa, notele 
erau scrise cu o octavă mai sus decât efectul lor (practică rar folosită 
astăzi). 


ex. 33 


„г> 
1 


Violoncel 


Timbrul violoncelului este un subiect plin de fascinatie. Resursele 
sale sunt superbe, iar expresivitatea de calitate si subtilitate apare ca fiind 


ce registrul mediu, mai putin elocvent, pare a avea un plus de delicatete. 

Toate datele enuntate cu privire la procedeele tehnice la instrumen- 
tele cu coarde $1 arcus se aplică şi la violoncel. Vor fi favorizate însă acele 
elemente care beneficiază de prezența unor corzi mai lungi şi a unui corp 
rezonator mai mare — cum ar fi pizzicato (eficient şi expresiv) şi 
flajeoletele (mai numeroase şi mai spectaculoase) — în detrimentul acelor 
procedee care privesc agilitatea; datorită lungimii corzilor şi a poziţiei mai 
incomode în care se cântă la instrument, viteza şi complexitatea pasajelor 
de bravură pentru violoncel vor fi ceva mai reduse. În privinţa digitatiei, 
este util de observat faptul că tehnica violoncelului, prin folosirea consec- 
ventă a degetului mare, cunoaşte o anumită „reorientare” în comparație cu 
tehnica mâinii stângi la vioară. Datorită distanțelor mai mari dintre 
sunete, două degete alăturate descriu numai un interval de un semiton (şi 
nu de un ton, ca la vioară). Cu toate acestea, tehnica instrumentală de 
astăzi permite executarea unor duble, triple şi cvadruple corzi cu uşurinţă 
— preconditia esențială aici este aceea ca orchestratorii şi compozitorii să 
de expresivitate ale mâinii stângi. 

Ex. 34 este remarcabil, deoarece, iată, Johannes Brahms, în 
debutul părții a treia din Simfonia a treia in fa minor, op. 90 (ed. Peters; 
tempoul cerut este allegretto), încredințează enuntarea temei principale 
acestui instrument de o cantabilitate desăvârşită. Exemplul reprodus este 
elocvent în privinţa latentelor expresive ale unui instrument care, adese- 
ori, preia cu succes complexe momente de prezentare tematică. 


ex. 34 


m.v. 


Violoncel i - 


vie 


16. Contrabasul 


Un instrument profund schimbat de interventia tehnicii de jazz - 
acesta este contrabasul secolului al XXI-lea. Multă vreme având numai 


69 


rolul de a susţine simplu basul orchestral, contrabasul şi-a dezvoltat posi- 
bilitatile tehnice şi de expresie într-o asemenea măsură încât momentele 
solistice de efect au devenit tot mai numeroase. Astăzi, se folosesc numai 
instrumente cu patru coarde — existând şi contrabasuri care au o a cincea 
coardă, foarte gravă, acordată în do. Acordajul contrabasului şi intinderea 
acestuia sunt redate în ex. 35. Notaţia instrumentului se face în cheia fa, 
iar lectura este semitranspozitorie, mai jos cu o octavă. 


ex. 35 


Contrabas 


Timbrul contrabasului este sumbru, întunecat, misterios, greu în grav; 
în schimb, coarda întâi permite obținerea unor efecte cantabile deosebite, 
având o anumită gingăşie chiar. Ca şi în cazul altor instrumente grave dar 
unor efecte de caracter, în special în zonele comicului şi ale grotescului 
chiar. 

La fel ca şi la celelalte instrumente de coarde, contrabasul dispune, 
teoretic, de o variată paletă de procedee de tehnică a mâinii drepte; în 
practică, multe dintre ele sunt ineficiente sau nefolosibile datorită faptului 
că arcuşul este mult mai greu, iar “producerea” sunetelor grave la contra- 
bas este mai îndelungată. Pizzicato şi flajeoletele rămân favoritele tuturor 
compozitorilor, aici, datorită unor cauze la vedere. 

In privinţa tehnicii mâinii stângi, distanţele între pozițiile pe tasti- 
eră sunt atât de mari încât obținerea unui semiton într-un legato impecabil 
necesită o supraextensie (posibilă, la rândul ei, numai între degetele unu 
51 doi, respectiv trei şi patru). Ca şi la violoncel, pe măsură ce înaintăm 
spre acut, aceste distanţe între poziţii se micşorează, devenind aşadar mai 
comodă articularea lor. Degetul mare - numit aici tot căluş — sporeşte 
lozitatea obţinută de violoncelişti. Chiar şi anumite intervale armonice 
sunt posibile la contrabas — rar utilizate însă în orchestră unde se preferă 
totuşi acele ipostaze care au consacrat contrabasul ca principal instrument 
de susţinere a başilor orchestrali — iar scrierea şi obţinerea lor corectă 
presupune, din partea orchestratorilor, din nou, un set de cunoştinţe de 
digitatie. Mai mult decât la alte instrumente poate, elementele fizice 
(dimensiuni, lungimi ale corzilor, rigiditati ale acestora atunci când sunt 

sive iar măiestria orchestratorului se va sprijini — şi aici — pe tot felul de 
procedee instrumentale care pot mima obținerea anumitor efecte sau pot 
ocoli inteligent anumite limitări fizice impuse de dimensiuni, de lemn şi 
de metal. 

In ex. 36, am reprodus un moment din Simfonia a УШ-а in Fa 
major op. 93 de Ludwig van Beethoven (în ed. Peters). Astfel, la măsura 
190, într-un tempo în care se aşteaptă 69 de doimi cu punct pe minut, 
contrabasul dublează violoncelul în expunerea, în bas, a temei principale 
a părţii întâi. Viteza este considerabilă, iar contrabasul poate însoți aici 


ex. 36 
Ж 
К ошын e 

CONSIDERAŢII FINALE 


Studiul Teoriei instrumentelor este un studiu întemeiat în mare mă- 
sură pe cunoaşterea practică a unor realităţi cultural-muzicale. Fără o 
experienţă nemijlocită a contactului cu instrumentele orchestrei simfonice 
mari, toate consideratiile despre timbruri şi despre procedeele tehnice de 
producere a sunetelor ca modalități expresive (inclusiv în plan timbral) 
ale instrumentelor respective rămân la un nivel de aproximare cel mult 
poetică. Corolarul acestei observaţii este la vedere — fiecare ocazie (i.e. 
prezenţă în sala de concert, audiție radio, transmisiune televizată, conver- 
satie chiar cu colegii care studiază disciplinele practice ale muzicii etc.) ar 
trebui fructificată în sensul dezvoltării unei atentii direcționate specific. 
Cu alte cuvinte, observarea directă şi imediată a unor factualitati din pagi- 
nile de mai sus trebuie să caracterizeze atenţia descrisă mai devreme, cam 
în acelaşi fel in care auditia unor fugi de Bach, de exemplu, în lumina 
cunoştinţelor dobândite la studiul contrapunctului, nu va ignora semnala- 
rea unor momente expuse în fugato sau observarea caracterului contrasu- 
biectelor ca fiind profund diferit de cel al temei fugii etc. 

In acest sens, lipsa unei literaturi de specialitate bogate în limba 
română nu reprezintă un mare dezavantaj deoarece Teoria instrumentelor 
surprinde realități identice pentru (ой teoreticienii (în definitiv, intinderea 
oboiului, de exemplu, va fi aceeaşi în toate manualele de teoria instru- 
mentelor). Am folosit, în aceste pagini, intens resursele de informație din 
lucrarea semnată de Casella şi Mortari, menţionată în bibliografie, lucrare 
deosebit de valoroasă din acest punct de vedere. Teoria instrumentelor 
este, în mare măsură, o disciplină de observaţie şi nu una de interpretare, 
o disciplină în care datele oferă un spectru restrâns de interpretare, mult 
mai importantă fiind aici colectarea şi organizarea lor judicioasă. 

Un element de bază în studiul Teoriei instrumentelor îl reprezintă 
cunoaşterea unor factualități de construcție care determină univoc 
calităţile sunetelor emise de acel instrument. Cel mai bun exemplu este 
aici cel al trombonului: astfel, înțelegerea faptului că mişcarea culisei este 

de fapt о lungire ad hoc a tubului si a coloanei de aer care, rezonand, pro- 
duce sunetul, reprezintă chintesenta învățării modalitatilor în care elemen- 
tele de fizică le determină pe cele de acustică. Mai mult, limitările ele- 
mentelor fizice, de constructie, vor fi si limitari ale elementelor acustice; 
astfel, violoncelul nu va putea cobori sub do grav din cauza limitării 
lungimii corzii (pe cand un sintetizator va cobori, fara nici o problema. 
mai jos de aceast sunet). 

Cea mai importantă distincţie care trebuie făcută în legătură cu 
studiul Teoriei instrumentelor ca propedeutică pentru Studiul orchestra- 
fiei este aceea privind distincția primară între caracteristicile timbrale şi 
caracteristicile expresive, urmată de observațiile privind potentarea aces- 
tora din urmă de către natura liniilor melodice încredințate instrumentului 
respectiv (acestea din urmă studiate cu ajutorul descrierii procedeelor 
tehnice). Să luăm un exemplu simplu şi edificator. Apropiindu-ne de po- 
sibilitatile fagotului vom spune că timbrul acestuia, în registrul mediu, 
este uşor surd, parcă răguşit etc. (în afara prezenței umane, nu putem 
vorbi, bineînţeles, decât despre valori măsurabile ale diverselor armonice 
participând la acel spectru pe care, ulterior unei audiții, am convenit să îl 
denumim timbru), despre caracterul comic al timbrului la fagot, са о 
caracteristică expresivă, putem însă vorbi dacă observăm acel inerent 
contrast (între intenţie şi rezultat, de pildă) pe care îl presupune categoria 
estetică respectivă. Culoarea timbrului va fi aceeaşi pentru toţi potenţialii 
ascultători, în timp ce сопога е vor fi circumscrise unui areal cultural 
cvasi-delimitat. 

Mai mult, pentru a putea vorbi despre un caracter comic cu privire 
la expresivitatea fagotului avem nevoie de cel putin doua factualitati — 
aceea a prezentării „descoperite” orchestral a fagotului şi aceea a unei 
mişcări în valori mici şi în tempo susţinut a liniei melodice respective. 
Iată, deci, cum timbrul şi expresia pot căpăta valenţe noi în funcție de ele- 
mente extranee datelor fizice ale instrumentului. Fără această „descope- 
rire — punere în relief”, observăm numai acele date ale progresului virtuo- 
zitatii instrumentale care au permis integrarea fagotului în ansambluri 
camerale unde insotirea cu succes a unor instrumente considerate a fi 
mult mai agile este o realitate contemporană. 

Recapitulând, aşadar, două par a fi direcțiile de interes în studiul 
Teoriei instrumentelor aici. Mai întâi, vorbim despre înţelegerea felului în 
care datele fizice ale instrumentului şi datele fizice ale procesului de inter- 
pretare — pe care le-am numit frecvent procedee (tehnice) de execuţie — la 
acel instrument determină sunetele şi calităţile timbrale ale acestora. 
Apoi, vorbim despre înțelegerea timbrului muzical şi a expresivitatii aces- 

tuia ca determinare culturală şi estetică. Mai mult — si prin aceasta se 
anticipeaza interesul pentru ulteriorul studiu al orchestratiei — trebuie 
subliniată apăsat observația conform căreia anumite tehnici orchestrale au 
capacitatea de a îmbogăţi valenţele expresive ale timbrului (reamintim, 
fagotul are un timbru comic deoarece linia sa melodică în acele momente 
este agilă şi descoperită, lăsată în relief). Prin întemeierea lor, iată, pe 
aşadar, legăturile între Teoria instrumentelor ca disciplină de observaţie şi 
valenţele estetice ale procedeelor orchestrale sunt la vedere. 

ТЕМЕ 


Datorita particularitatilor studierii Teoriei instrumentelor, metodo- 
logia auto-evaluării va fi întrucâtva diferită. De sugerat sunt trei direcţii 
de explorare a cunoştinţelor proprii, astfel: 

1) Memorarea strictă a unor elemente privind întinderea (ambi- 
tusul) şi acordajul (în cazul instrumentelor din familia coardelor) instru- 
mentelor principale ale orchestrei simfonice mari, precum şi a unor ele- 
mente privind registrele acestora, cu accent pe memorarea registrelor 
unde instrumentele evoluează cel mai bine, timbrul acestora fiind aşadar 
caracteristic. 

2) Intelegerea unor specificitati ale unor grupe de instrumente, cu 
privire la mecanismul de producere a sunetelor şi principalele categorii de 
procedee tehnice. 

lată câteva dintre subiectele care merită dezvoltate şi bine reținute 
în acest sub-capitol: a) descrierea mecanismelor prin care instrumentele 
de suflat din alamă au evoluat de la stadiul de instrumente naturale la cel 
de instrumente cromatice — cu accent pe înţelegerea datelor cu privire la 
evoluţia de tehnică a construcției (sistemele de ventile, pistoane, acțiunea 
culisei, acțiunea cvartventilului asupra lungimii tubului instrumentului 
etc.); b) descrierea unor procedee de tehnică a mâinii drepte (tehnică a 
arcuşului) şi tehnică а mâinii stângi (poziţii, digitatie, duble, triple şi 
cvadruple corzi etc.), precum şi descrierea unor procedee tehnice speci- 
fice acestor instrumente (flajeolete, pizzicato, getatto etc.); с) mecanis- 
mele transpozitiei muzicale; 

3) Transpunerea unui fragment muzical de 16-32 de măsuri, scris, 
de exemplu, la 4 voci, dintr-o partitură corală (sau chiar dintr-o partitură 
în care nu sunt făcute specificații privind timbrele instrumentelor sau 
vocilor care o pot interpreta) pentru un ansamblu cameral de 4 instru- 
mente, astfel alese încât să pună dificultăți de transpozitie. Elementele de 
apreciere ale auto-evaluării vor ţine, în principal, de corectitudinea 
elementelor transpozitorii, dar şi de prezenţa unor elemente de dinamică, 
agogică etc. în partitură. Aceste elemente vor fi „adăugate” de cursant, 
care se va ghida după logica muzicală internă a fragmentelor respective. 

Aceste elemente de dinamică şi agogică reprezintă deja о contribuţie 
creatoare a studentului la textul muzical respectiv — anticipând aşadar 
elementele de orchestrație — fiind singurele elemente de creativitate, de 
altfel, din nişte exerciţii unde accentul cade deocamdată pe corectitudinea, 
pe rigoarea transpozitiei. In acest sens, reproducem aici două texte 
muzicale de Johann Sebastian Bach, pe două voci, din /nvențiuni, utile 
pentru acest tip de exerciții. 

Partea a doua 


ELEMENTE DE ORCHESTRATIE 


De la bun început trebuie subliniată o abordare extrem de diferită 
fata de paginile anterioare din partea tratând Teoria instrumentelor. Aşa- 
dar, pe cât de austeră, de neatractivă poate, ne-a apărut materia prezentată 
mai devreme — şi într-adevăr, stăpânirea unor simple date teoretice despre 
posibilitățile instrumentelor orchestrei simfonice nu ne apare ca fiind 
deosebit de spectaculoasă — pe atât de atractivă, de incitantă, de fascinantă 
adeseori va fi disciplina orchestratiei deoarece drumul fanteziei devine 
acum liber, aproape fără restricţii aparente, iar ceea ce, anterior, ега resim- 
tit ca fiind rigoare, de data aceasta, în mod spectaculos, devine permisivi- 
tate, incitare chiar la explorarea şi exploatarea fanteziei creatoare a 
fiecărui/fiecărei student/studente. 

Scopul prezentelor pagini este acela de a prezenta, cât mai simplu şi 
mai intuitiv cu putință, unele modalități de a orchestra o partitură pentru 
pian şi/sau o partitură camerală, unde anumite limitări stilistice şi de am- 
plitudine ale aparatului orchestral vor trebui instituite din motive obiec- 
tive. Vom încerca astfel să desprindem şi să deprindem câteva noțiuni, 
din păcate, destul de puţine fata de vastitatea acestei discipline, prin exce- 
lenta, practice; dat fiind faptul că, printre altele, aceste pagini se adresează 
studenţilor de la o formă de învățământ în care forma de predare de tip 
seminar este restrânsă sau cvasi-absentă, unele insistente — neobişnuite 
chiar — asupra datelor de organizare ale materialului muzical trebuie 
privite strict din acest punct de vedere, deoarece o bună organizare a 
paginii cu portative este de natură a preveni confuzii şi greşeli frecvente 
acolo unde o cât de mică eroare sau inconsecventa îşi fac simţite efectele 
într-un mod „strident”. Mai mult, în mod firesc, va trebui să impunem 
anumite limite în privinţa „cantității” materiei muzicale abordate aici — 
pur şi simplu, arta orchestratiei este un spațiu atât de amplu încât, uneori, 
stăpânirea ei cât de cât echivalează practic cu întreaga experienţă de viata 
profesională a unui muzician profesionist „cu normă întreagă”. De 
asemenea, la fel ca şi în specificările de mai devreme, este necesar aici să 
arătăm că nu ne vor preocupa procedeele tehnice cu valenţe orchestrale 
ținând de cuceririle modernității în privinţa posibilităţilor tehnicii de cal- 
cul şi a soft-urilor. Ele nu pot fi ignorate, preocupările noastre circumstan- 
tiindu-se stilistic, însă, strict unui segment temporal in care cibernetica se 
găsea încă în preistorie. Dacă un viitor apropiat va împinge, din punct de 
vedere sociologic şi muzical, orchestrele simfonice în desuetudine, vom 
observa că elementele de bază ale acestei discipline tind să se aplice 
tuturor categoriilor de orchestratii, deoarece principiile acestei discipline 
— la fel ca în numeroase alte cazuri similare — transcend datele concrete 

ale unui soft sau ale unei partituri populate cu instrumente neconventio- 
nale, de pildă, pentru a se apropia major de principiile compoziției muzi- 
cale, unde, aşa cum se ştie, creativitatea deţine un loc proeminent. Mai 
simplu spus, fie că orchestrăm pentru o orchestră simfonică medie sau 
mare, fie ansamblul nostru „orchestral” sălăşluieşte în memoria sintetiza- 
torului şi a computerului, principiile orchestrale majore sunt general 
valabile, aplicându-se astfel în acelaşi mod. 

Limitele de stil ale încercărilor noastre de orchestrație vor fi acelea 
ale sfârşitului de secol XIX şi începutului de secol XX. Mai exact, vom 
utiliza aici numai schiţe de orchestrație ale unor fragmente muzicale — 
pentru pian şi/sau ansamblu cameral restrâns — care se exprimă într-o 
sintaxă muzicală de tip tonal. Mai mult, plecând de la realitățile care se 
studiază la cursul de istoria muzicii, orchestra noastră, căreia îi vom încre- 
dinta interpretarea schițelor noastre de orchestrație, va urmări fidel confi- 
gurarea ansamblurilor orchestrale ale acelor vremi. Vom vorbi aşadar 
despre o orchestră simfonică având acea configuraţie instrumentală 
specifică, unde echilibrul dintre instrumente şi compartimente este cvasi- 
standardizat şi nu vom vorbi despre „orchestre” alcătuite numai din 
instrumente de coarde sau despre ansambluri (de tipul celor folosite în 
muzica contemporană), de pildă, in care numărul de percutionisti este 
egal cu numărul tuturor celorlalţi instrumentiști. În fine, ultima limitare 
majoră pe care o introducem aici este aceea privind tipul sintaxelor muzi- 
cale care ne vor interesa din punct de vedere orchestral. Decizia acestor 
pagini este de a se preocupa exclusiv de paginile muzicale exprimate 
printr-o sintaxă de tip monodie acompaniată. Simplificând foarte mult 
datele de analiză, vom spune că este (exprimat într-o sintaxă de tip) 
monodie acompaniată un fragment muzical unde putem deosebi, într-un 
discurs de tip (preponderent) tonal, o linie melodică principală — cel mai 
adesea prezentată în discant — un bas şi o structură armonică limpezi. Pe 
scurt, limitările noastre vor exclude orice text unde tonalitatea este ne- 
clară, orice ansamblu de instrumentişti a cărui alcătuire se îndepărtează 
major de anumite tipare ale vremii (le vom vedea de îndată), precum şi 
orice text muzical — de tip contrapunctic, figuratie armonică, expunere 
acordică isocronă, heterofonie etc. — despre care se poate spune că nu ar fi 
o monodie acompaniată, deoarece, pur şi simplu, ne este foarte greu să 
distingem limpede o linie melodică, o linie a basului, precum şi o armonie 
(este important să privim această limitare sintactică într-o manieră neri- 
gidă; de pildă, un scurt fragment, de tip contramelodie, care apare 
frecvent în asemenea sintaxe muzicale, nu ne va împiedica să încercăm să 
orchestrăm asemenea pagini sonore). 

Înainte însă de a începe partea cu adevărat „frumoasă” a orches- 
tratiei, anumite elemente mai rigide, mai austere sunt totuşi necesare. Ele 
privesc câteva reguli, câteva convenţii de notare, în măsură să evite in- 
convenientul unor partituri dezordonate — în orchestrație, poate mai mult 
decât în cazul altor discipline muzicale, rigoarea şi buna organizare a 
materialului muzical în pagina cu portative sunt esențiale; ca şi în cazul 
algebrei, de pildă, o greşeală strecurată undeva duce la falsficarea intregu- 
lui rezultat. Pe scurt, este util să ne gândim la realitatea că o partitură 
orchestrală pleacă, din mâinile orchestratorului sau ale compozitorului, 
spre biroul copistului care va extrage ştimele pentru instrumentiştii din 
orchestră. Fiind rare cazurile în care copiştii, atunci când depistează o 
eroare, intervin proactiv în extragerea ştimelor, practic, acea ipotetică 
eroare se perpetuează ajungând în final pe pupitrul unor instrumentişti 
care, involuntar, vor da peste cap o bună execuție a unei partituri orches- 
trale (nu mai insistăm aici asupra datelor, extrase din experiență, care 
arată că, de multe ori, o simplă bunăvoință a „colaboratorilor” orchestrali 
lipseşte). Practic, într-o epocă a vitezei şi a perisabilitatii, a profitului şi a 
cuantificării monetare, compozitorul sau orchestratorul trebuie să fie 
foarte conştient de faptul că „timpul costă bani”, inclusiv în privinţa tim- 
pilor de repetiţie şi/sau a spaţiului de înregistrare dintr-un studio perfor- 
mant, de exemplu. 

Vom propune aici un sistem unitar de prescurtare a denumirilor 
instrumentelor muzicale, pentru limba română. Sunt numeroase formele 
de prescurtare — şi nu este, bineînţeles, o greşeală folosirea altor căi — însă 
este utilă, credem, aici o anumită „rigoare” pe care orice autor de tratat 
privind o anumită (sub)disciplina, din orice domeniu de activitate, o sub- 
înțelege. Să luăm, de exemplu, cazul unei orchestre medii. Aceasta va fi 
compusă, pentru grupul (familia) instrumentelor de suflat din lemn, din 
trei flauti (prescurtat 3 fl.), flautul al treilea putând prelua şi partitura 
flautului piccolo (prescurtat, picc.), trei oboi (prescurtat 3 ob.), al treilea 
oboist putând cânta şi la corn englez (prescurtat c.i. — de la corno inglese), 
trei clarineti în si bemol sau în la (prescurtat 3 cl. in si bemol sau în la), al 
treilea clarinetist putând cânta şi la clarinetul bas în si bemol (prescurtat, 
сі. bas în si bemol) şi trei fagoti (prescurtat 3 fg.), al treilea instrumentist 
din partidă putând prelua un contrafagot (prescurtat ctrfg.). Alămurile vor 
cuprinde patru sau şase corni in fa (prescurtat 4 sau 6 cr. în fa), trei 
trompete în do (3 trmp. în do), doi tromboni (2 trmb.) şi o tuba (tuba). 
Corzile vor fi alcătuite din partida violinei întâi (prescurtat, vl. J), din 
partida violinei а doua (vi. ШП), aceea a violei (vla.), aceea a violoncelului 
(prescurtat, vic.) şi din partida contrabasului (prescurtat, ctrbas). 

În continuare, vom vedea, pe scurt, care sunt componentele diferi- 
telor tipuri majore de orchestră simfonică posibil de întâlnit în literatura 
muzicală de la sfârşitul secolului al XIX-lea. În acest sens, vom prelua 
elementele din deosebit de importanta carte a lui N. A. Rimski-Korsakov 
(listată în bibliografie) şi vom distinge trei tipuri de orchestră: orchestra 
mică (sau având componenţă dublă — cele două denumiri nu sunt echi- 
valente însă, simplificând foarte mult, le vom trata aici ca şi cum ar fi 
vorba despre acelaşi lucru), orchestra mijlocie (sau având componență 
triplă) şi orchestra mare (în componenţă cvadruplă). Prima orchestră — 
orchestra mică — va cuprinde următoarele instrumente: 2 fl. (aici folosim, 
bineînţeles, abrevierile propuse mai sus), 2 ob., 2 cl. (în si bemol sau în 
la) şi 2 fg.; respectiv, 4 cr. în fă, 2 trmp. în do, 2-3 trmb. şi tuba (atunci 
când, în partitura generală, se foloseşte numele unui instrument fără a se 
specifica „cantitatea”, se subintelege că este vorba despre un singur 
instrument — în cazul nostru este vorba de o singură tuba); şi, în fine, 8 
instrumentisti la partida vl. 1, 6 instrumentisti la partida vl. JI, 4 instru- 
mentişti la vla., 3 oameni la partida vlc., şi 2-3 la partida ctrbas. 
Orchestra mijlocie va cunoaşte următoarea componență: | picc. şi 2 fl. 
(flautul al treilea muta in picc.; aceasta ne arată că, pe parcursul execuţiei 
publice, al treilea instrumentist din partida flautului va interpreta fie 
partitura flautului piccolo, fie, alternativ, pe aceea a celui de al treilea 
flaut şi pe aceea a flautului piccolo), 2 ob. şi 1 c.i.(la fel, al treilea oboist 
va interpreta fie permanent ştima cornului englez, fie, alternativ, pe acelea 
ale celui de al treilea oboi şi a cornului englez, fie exclusiv ştima celui de 
al treilea oboi dacă orchestratorul a ales să nu folosească acest 
instrument), 2 cl. şi 1 cl.bas (criteriile după care aceste clarinete vor fi în 
si bemol sau în la le-am studiat în segmentul anterior; ideile din paranteza 
precedentă se aplică şi aici, mai trebuie menţionat faptul că, frecvent, în 
partiturile cu o armură bogată, compozitorii folosesc enarmonia pentru a 
uşura execuţia clarinetistilor — astfel, sunt frecvente cazurile in care, de 
pildă, toată orchestra cântă în sol bemol major, de pildă, cu excepţia 
clarinetilor în /а care vor cânta în fa diez major); 2 fg. şi 1 ctrfg. (idem); 
instrumentele de suflat din alamă vor fi în următoarea alcătuire: 4 sau 6 
cr. în fă, 3 trmp. în do (deşi trompetele în si bemol sunt foarte răspândite, 
vom folosi aici exclusiv trompete în do, din motive de standardizare), 3 
trmb. şi tuba; compartimentul coardelor va avea următoarea alcătuire: vl. 
I (12 instrumentisti), vl. II (10 instrumentiști), vla. (8 oameni), vic. (6 
instrumentisti) şi ctrbas (4-6 instrumentiști). In fine, orchestra mare va 
avea următoarea componenţă: 1 picc. şi 3 fl (sau, posibil, 1 picc. 2 fl. şi 

1 fl.contraalto) , 3 ob. şi 1 c.i, 3 cl. $1 1 cl.bas ( sau, posibil, 1 с/рісс. în 
mi bemol, 2 cl. $1 1 cl.bas); 3 fg. şi 1 ctrfg. ; instrumentele de suflat din 
alamă vor fi în următoarea alcătuire: 6 sau 8 cr. in fa, 3 trmp. în do (a treia 
trompetă poate fi înlocuită, să zicem, cu о trompetă contraalto sau cu o 
tromba bassa), 3 trmb. şi tuba; compartimentul coardelor va avea urmă- 
toarea alcătuire: vl. / (16 instrumentiști), vl. П (14 instrumentisti), vla. (12 
oameni), vic. (10 instrumentiști) şi ctrbas (8-10 instrumentiști). Trebuie 
subliniat faptul că aceste alcătuiri nu sunt — şi nu pot fi — rigide; ele au 
numai rol de reper şi sunt foarte frecvente (dacă nu majoritare) cazurile în 
care vom observa diferențieri, uneori serioase, fata de aceste scheme. 
Aceste diferențieri nu vor putea fi însă majore deoarece schemele diferi- 
telor orchestre simfonice se întemeiază pe un echilibru sui generis de 
timbre, de intensitati etc. 

O parcurgere rapidă a acestor structuri complexe ne va duce ime- 
diat la concluzia potrivit căreia orchestra simfonică (în înţelesul ilustrat 
prin datele de mai sus, bineînţeles) este o convenţie a vieții de concert 
(într-o interpretare puţin sociologistă), bazându-se pe anumite echilibre 
determinate de specificitatile instrumentelor alcătuitoare. Mai precis spus, 
nu putem echilibra, în forte să zicem, 3 trompete cu numai 4 instrumen- 
tişti alcătuind o ipotetică partidă a vl. J, tot aşa cum, într-un ansamblu 
coral, de exemplu, nu pot exista echilibre atunci când avem de a face cu 
alcătuiri unde numărul sopranelor ar fi mult prea mare fata de cel al 
tenorilor; motivele sunt la vedere. Trebuie subliniat faptul că la aceste 
alcătuiri sonore nu s-a ajuns dintr-o dată, ca prin farmec; felul în care 
arătau orchestrele simfonice cu un secol în urmă a fost determinat de ne- 
numărate încercări şi ajustări componistice, astfel încât structura orches- 
trală să reprezinte un optim al performanţei muzicale, exprimate în limba- 
je sonore de tip tonal-modal. Nu este greşit aşadar să vorbim despre o 
anumită evoluţie, despre o anumită perfecționare în legătură cu diferitele 
ipostaze istorice în care ni se prezintă ansamblurile orchestrale, iar 
motorul acestor evoluţii îl reprezintă, pur şi simplu (nu exclusiv însă), un 
proces pe care epoca în care trăim astăzi îl precizează scurt — feed-back. 

A doua idee de bază decurge din prima, în mod evident: să zicem 
că dorim să folosim un flaut în registrul grav spre mediu — unde intensi- 
tatea acestuia nu este prea mare, însă unde expresivitatea timbrală este 
deosebită — pentru a susţine linia melodică, urmând ca acompaniamentul 
să fie încredinţat compartimentului de coarde. O primă soluţie ar fi aceea 
a folosirii unui număr restrâns de instrumentiști la coarde, iar a doua so- 
lutie, întărind ideea de bază anunţată mai devreme, o reprezintă folosirea, 
82 


pentru corzi, а unor trepte dinamice mai scazute decat acelea ale flautului 
solist (să zicem că flautul ar cânta în mp — mf în timp ce corzile ar cânta in 
pp, eventual într-un tremolo sul ponticello — am insistat aici asupra 
acestui exemplu pentru a arăta în ce fel elementele teoretice deprinse în 
segmentul anterior îşi găsesc aici aplicabilitate imediată şi maximă). 

Mai pe scurt — şi deosebit de important de reţinut — este faptul că, în 
orchestratia clasică, există aşadar trei modalități de a scoate in relief un 
fragment muzical sau o linie melodică pe care dorim să o investim cu 
acea calitate deosebită în sensul descris şi cerut de o sintaxă de tip mo- 
nodie acompaniată. Aceste modalităţi sunt următoarele: în primul rând, se 
poate recurge la o diferenţiere a nuantei în favoarea liniei melodice 
principale şi în defavoarea liniilor melodice (sau armoniei) secundare — 
presupunând că am avea un fragment muzical scris pentru patru flauti, 
unde partitura unuia dintre flauti ne apare a fi acea linie melodică fata de 
care ceilalţi trei flauti intonează un desen armonic, vom indica primului 
flaut să cânte їп m/f în timp ce ceilalți trei flauti vor cânta în р sau în mp. 
În al doilea rând, avem posibilitatea de a dubla acel instrument care 
intoneaza linia melodica; în aceeaşi exemplificare de mai sus, putem cere 
unei violine să dubleze, la unison sau la octavă sau chiar la terță sau la 
sexta linia acelui flaut care cântă melodia — în mod evident, respectivul 
flaut, dublat de o violină, se va impune sonor în fata celorlalți trei flauti. 
În al treilea rând, putem pune la lucru cunoştinţele asimilate în partea întâi 
a prezentului curs; astfel, retinand faptul că anumite instrumente, prin 
natura construcției lor, au un timbru mai pregnant, mai pătrunzător, vom 
înlocui, de pildă, flautul care trebuia să intoneze linia melodică cu un 
oboi, care nu va mai cânta însă cu o treaptă dinamică superioară ci tot în 
piano, ca şi ceilalți trei flauti — astfel, deşi toate cele patru instrumente 
folosite aici vor avea indicatia generală piano, timbrul specific al oboiului 
îl va diferenţia neîndoielnic şi va face ca linia melodică încredinţată lui să 
iasă, în mod natural, în relief (aşa cum, de altfel, ne-am şi dorit). 

Să vedem acum cum arată o pagină de partitură de orchestră, repro- 
ducând aici, după Edition Peters, prima pagină a Simfoniei a treia în Fa 
major, ор. 90, de Johannes Brahms (fig. 1); trebuie spus că, cel mai 
frecvent, partiturile de orchestră descriu, pe o pagină de gardă, compo- 
nenta ansamblului orchestral, din motive cât se poate de practice. lată şi 
altă pagină orchestrală: Variatiuni şi fugă pe o temă de Mozart pentru 
orchestră, opus 132, de Max Reger, reprodus tot după Edition Peters 
(fig. 2) (am ales, pentru exemplificare, nu prima pagină a lucrării — aceea 
în care se expune, într-o variantă instrumentală, binecunoscuta temă 

mozartiana extrasă din la fel de binecunoscuta Sonata pentru pian in La 
Major — ci pagina in care se expune prima variatiune, deoarece de-abia 
acolo apare întreg aparatul orchestral). Plecând de la aceste partituri, vom 
extrage unele (cvasi)reguli pentru punerea în pagină a instrumentelor 
orchestrei simfonice. Mai întâi, ordinea instrumentelor este aceea în care 
acestea au fost predate la cursul de Teoria instrumentelor. O observație 
importantă priveşte situaţia flautului piccolo — acesta va fi aşezat în 
pagină deasupra celorlalți flauti deoarece registrul în care cântă este 
superior registrului în care cântă flautul propriu-zis; deşi este al treilea sau 
al patrulea instrumentist, deşi uneori, atunci când i se va cere să preia din 
nou portativul flautului al treilea (sau al patrulea) se pot naşte probleme 
serioase, deoarece locul lui în partitura generală se deplasează sub cel al 
celorlalți 2-3 flauti (există numeroase exemplificări unde portativul 
flautului piccolo este sub portativele celorlalți 2-3 flauti, tocmai pentru a 
facilita cele descrise mai sus), noi vom imbratisa această convenţie de 
scriitură — ea se va regăsi şi în privinţa clarinetului mic în mi bemol. 
Bineînţeles, nu pot fi considerate greşeli cazurile de diferență fata de ceea 
ce propunem noi aici; repetăm, propunerile de punere în pagina 
orchestrală din acest curs au strict rolul de a uniformiza partiturile celor 
care au ales să studieze după aceste pagini. 

Apoi, vom observa că, în stânga partiturii de orchestră se află 
câteva linii, unind mai multe sau toate portativele sistemului. Termenul 
sistem se foloseşte pentru a descrie un portativ orchestral general, 
întinzându-se pe toată lățimea paginii; aşadar, o pagină orchestrală poate 
conţine un sistem dacă se cere tuturor instrumentelor să cânte în acelaşi 
timp — ceea ce conduce la necesitatea scrierii pe multe portative, partitura 
devenind astfel într-atât de „înaltă” încât ocupă întreaga pagină — sau mai 
multe sisteme, atunci când, între măsurile n şi n+4, de exemplu, nu apar 
decât câteva instrumente, compozitorul-orchestrator alege, de aceea, să 
scrie numai pe câteva portative, ocolind deci varianta de a folosi un 
sistem pe măsura întregii componente orchestrale, unde numărul de pauze 
ar deveni copleşitor. Mai exact, sunt frecvente cazurile când, între, să 
zicem, măsurile n şi n+4 ale unei parti de simfonie, portativul general — 
sau sistemul — va număra peste treizeci de portative simple iar între 
măsurile n+204 şi n+208 de exemplu, ale aceleiaşi părți de simfonie, 
înălțimea sistemului va fi numai de 4-5 portative simple. Practica 
frecventă din acest al doilea caz nu urmăreşte decât evitarea scrierii unui 
enorm număr de pauze şi economisirea hârtiei şi cernelii. 

Vom stabili aici următoarea regula: prima linie - numărată de la 
dreapta la stânga, aşadar linia cea mai apropiată de cheile instrumentelor 
— va reuni foate portativele partiturii, de sus până jos. А doua linie va 
reuni numai acele instrumente care aparțin unei anumite mari familii 
orchestrale (lemne, alămuri, percuție, corzi); atunci când se vor folosi coli 
goale de partitură cu un mare număr de portative, se lasă obligatoriu un 
portativ nefolosit, cu rol separator, între familiile instrumentale; atunci 
când se ,,confectioneaza” şi se printează pe computer pagini cu un număr 
predeterminat de portative, în funcţie de cerinţele de moment ale temei de 
orchestrație, se va lăsa un spaţiu gol ceva mai mare între sus-amintitele 
familii orchestrale. Acestui regim de liniere (şi aliniere) i se vor supune şi 
barele de măsură. În fine, a treia linie (prezentată sub formă de acoladă — 
şi aici ne vom îndepărta oarecum de exemplificările de la fig. 1 şi 2) va 
reuni strict instrumentele de acelaşi fel; astfel, atunci când vom scrie 
pentru trei sau patru flauti, sau pentru patru, şase sau opt corni, sau când 
vom folosi divisi la violina I etc. le vom reuni cu ajutorul acoladei. Nu 
vom folosi acolada pentru a reuni instrumente diferite sau chiar 
instrumente de acelaşi fel; astfel: nu se reunesc fl şi picc. sau ob. şi c.i., 
sau cl. si cl. bas, de asemenea, nu se vor reuni vl. J şi vi. II (însă, de 
exemplu, o ipostază în care, din partida de у/. 1 se desprinde о у/. solo şi, 
în divisi, pe două sau mai multe portative, vom avea tot atâtea pupitre — 
termenul desemnează grupurile de instrumentiști din cadrul partidei de у/. 
I aici separați în divisi - se va folosi sus-amintita acoladă). Butada care 
afirmă că rigla (împreună cu radiera) este un prieten de nădejde al 
compozitorului/orchestratorului nu este deloc departe de adevăr. 

De asemenea, privind partiturile lui Johannes Brahms şi Max 
Reger cu atenție, vom observa numeroase cazuri în care, pe un sigur 
portativ, se scriu două şi, uneori, mai rar, trei sau chiar patru instrumente. 
O notație riguroasă se impune aici în mod imperativ deoarece „drumul” 
partiturii generale spre pupitrul instrumentiştilor trece obligatoriu (mai 
recent, soft-uri specializate permit extragerea cvasi-instantanee a ştimelor 
în măsura în care partitura generală a fost scrisă pe computer într-un soft 
având această minunată capabilitate) prin cabinetele copiştilor. Aceştia 
vor extrage ştimele (în limba germană, Stimme — voce, cuvântul fiind de 
fapt polisemantic; a fost preluat cu semnificația de partitură dedicată 
exclusiv unui instrumentist sau grup de instrumentişti — de pildă, vom 
avea o ştimă a primului flaut, deci o ştimă pentru un singur instrumentist 
sau о ştimă a violinei întâi, deci o ştimă pentru 10-20 de instrumentiști) şi 
orice eroare sau neclaritate din partitura generală se va perpetua în 

87 


direcția unor momente penibile în timpul repetitiilor. Observatia că or- 
chestratia este, în foarte mare măsură, o disciplină in care meticulozitatea 
excesivă se (re)găseşte la ea acasă (poate fi vorba aici şi de locuinţa lui 
Beckmesser din partiturile wagneriene) este, de asemenea, plină de sub- 
stanta şi de adevăr. 

Astfel, atunci când vom scrie, pe acelaşi portativ, două instrumente 
de acelaşi fel (se subintelege că cele două instrumente nu pot transpune în 
mod diferit, din motive evidente), vom avea grijă să adoptăm un set de 
convenţii pentru a elimina orice fel de neclaritate. Astfel — în cazul a doi 
oboi, să zicem — oboiul întâi va avea notele cu coditele exclusiv în sus in 
timp ce al doilea oboi, fireşte, va avea coditele în jos, indiferent de 
registrul în care evoluează instrumentele (de pildă, chiar dacă oboiul al 
doilea va cânta singur în grav, pe liniile inferioare ale portativului, el va 
primi coditele în jos); utilitatea acestui procedeu ne apare la apogeu in 
momentele, nu puţine, când liniile muzicale ale celor două instrumente se 
intersectează şi se inversează, direcția coditelor ajutându-ne atunci să 
hotărâm cărui instrument îi revin anumite note de pe portativ. Atunci 
când un instrument tace şi celălalt cântă, instrumentul care tace va primi 
pauze (desenate în partea superioară sau în cea inferioară a portativului 
comun în funcție, fireşte, de „numărul de ordine” al instrumentului res- 
pectiv) iar cel care cântă îşi va orienta coditele după regula anterioară. 
Dacă amândouă instrumentele tac, vom vedea obligatoriu două (seturi de) 
pauze. Dacă ambele instrumente cântă la unison, vom folosi fie o notație 
cu codițe simultane in sus şi în jos, fie menţiunea а 2 (а due) pentru а 
arăta că ambele instrumente cântă acelaşi lucru. Dacă vrem să specificăm, 
pentru un plus de prudenţă, care este instrumentul care cântă — acest lucru 
nu ne va împiedica să folosim pauzele după regulile de mai sus — atunci 
vom scrie 1. sau 2. (uneori ob. 1 sau ob. 2) pentru a arăta că este vorba de 
primul sau de al doilea instrument. De altfel, aceste indicaţii au o 
valabilitate continuă, până apar alte elemente (indicaţii) care le abrogă 
explicit sau implicit. Mai mult, ele trebuie gândite întotdeauna având o 
funcționalitate logică de netăgăduit, recomandarea acestor pagini este 
aceea ca, atunci când pot apărea dubii cât de reduse, să se folosească cu 
titlu de precauţie notația necesară (menționăm aici şi o situație întrucâtva 
de excepţie: atunci când doi sau mai multi suflători evoluează simultan, 
intonând valori sincrone — doimi, de exemplu - scriitura va reuni toate 
cele 2 sau 3 note cu o singură codita. Logica este aici la vedere: instru- 
mentele de suflat sunt monodice — facem abstracţie de „sunetele mutiple” 
intens folosite în muzicile contemporane — deci este limpede că acest tip 

de notatie devine neechivoc їп asemenea cazuri). Їп cazul corzilor, situa- 
tia este aceeasi in linii mari, marcand totusi unele diferente specifice. 
Astfel, atunci cand avem intervale armonice sau acorduri, faptul de a lega 
toate notele cu o singură соата ne indică fara tăgadă că orchestratorul 
vrea aici o dublă, triplă sau cvadruplă coardă; atunci când însă notele de 
sus vor avea coditele în sus şi cele de jos vor avea coditele în jos, ne 
gândim deja la divis,i însă o precauție elementară face ca, foarte frecvent, 
să se şi өспе efectiv acest lucru în partitură. Executarea partiturii muzicale 
la instrumentele cu coarde şi arcuş este, la modul standard (default pentru 
cei familiarizați cu computerele), arco şi duble-triple corzi. Când se 
doreşte, de pildă, pizzicato sau un alt procedeu (con sord.), se notează pizz 
iar efectul acestei indicaţii durează până în momentul apariției unei alte 
indicații anulând-o pe precedenta — arco (sau senza sord.); nu trebuie uitat 
faptul că „saltul” între procedee cere o fracțiune de timp şi ea trebuie să 
fie prezentă efectiv în partitură. La fel, divisi instituie o divizare specifică 
a unei partide din compartimentul corzilor, uneori prin scrierea pe mai 
multe portative, iar această indicație se anulează prin tutti. lată deci numai 
câteva dintre necesarele „precauţii” care vor apărea la scrierea unei 
partituri pentru orchestră iar parcurgerea acestora, credem, este de natură 
a evidenția nu numai necesitatea acelei meticulozitati despre care 
vorbeam mai devreme ci şi vastitatea acestei discipline eminamente 
practice, care nu poate exista fără introducerea unor norme de scriitură pe 
cât de aride, pe atât de necesare. 

Iată şi alte exemple de partituri simfonice. Îi revine sarcina — şi plă- 
cerea totodată — studentului de a studia ce fel de structuri orchestrale au 
folosit aici aceşti mari compozitori. Vom observa astfel cum „arată” 
pagina intâi a celei de а doua parti a Simfoniei a VII-a de Ludwig van 
Beethoven (fig. 3), o pagină de început din Simfonia a noua ,, Din lumea 
nouă” de Antonin Dvorak (fig. 4), pagina întâi din partea a doua, 
Scherzo, din Simfonia I de Gustav Mahler (fig. 5) şi pagina a doua din 
Poemul simfonic ,, Vox Maris” de George Enescu (fig. 6). 

Să vedem acum, în mod concret, cum se poate realiza acel 
spectaculos salt de la o partitură de pian la o partitură orchestrală. Vom 
folosi, in acest sens, pentru început, primele două măsuri (fără Auftakt) 
dintr-o binecunoscută nocturnă de Frederic Chopin (fig. 7), pe care, din 
mai multe motive, neimportante însă şi fără impact aici, am modificat-o 
putin. Mai întâi, o scurtă privire analitică se impune. Este textul nostru 
muzical scris într-o sintaxă de monodie acompaniată? Răspunsul este 
imediat şi afirmativ. Vom observa, cu uşurinţă, o linie melodică indiscu- 

tabilă, prezentată în discant, o linie а basului la fel de evidentă, prezentată 
— unde, altundeva — în bas şi o armonie limpede. Trebuie spus, mai întâi, 
că această partitură cunoaşte unele trăsături prin excelență pianistice pe 
care orice persoană, având o cât de mică familiarizare cu literatura pentru 
pian, le va distinge imediat. Astfel, ar fi nemuzical să spunem, de exem- 
plu, că armonia se afirmă începând cu timpii doi şi, respectiv, patru ai 
măsurii şi, aşadar, o orchestrație respectând la maximum datele „partitu- 
rii-sursă” ar trebui, la rândul ei, să enunte armoniile în acelaşi fel. In mod 
cât se poate de clar avem de a face cu o scriitură tipic pianistică, mâna 
stângă făcând aici „salturi” şi intonând, alternativ, linia basului şi o 
armonie placată, scriitură deosebit de răspândită în paginile nu numai 
chopiniene, dar şi în numeroase alte lucrări pentru pian din literatura de 
gen. Aşadar, nu vom greşi deloc atunci când orchestratia noastră va privi 
o linie a basului ca fiind alcătuită din doimi (alt argument în sprijinul 
acestor afirmaţii îl reprezentă tehnica pianistică a pedalei, venind decisiv 
în sprijinul afirmațiilor noastre) şi o structură armonică articulată 
începând cu timpii unu şi trei ai măsurilor exemplului nostru muzical (şi 
nu, în mod evident, începând cu timpii doi şi patru). 

fig. 4 

fig. 5 

fig. 7 

Pentru a începe să orchestrăm acest scurt fragment chopinian, vom 
alege varianta cea mai simplă, cea mai eficientă, presupunând aşadar că, 
dat fiind faptul că procedeele orchestrale diverse sunt întemeiate pe o 
îndelungată practică şi pe o vastă experiență, vom putea găsi texte muzi- 
cale unde momentele de monodie acompaniată neechivocă îmbracă o 
înveşmântare orchestrală adecvată. Aici, reuşita, calitatea procedeului este 
garantată de semnătura autorului respectivelor pagini cu portative. Cu alte 
cuvinte, încercăm un procedeu simplu, analog acelora în care se explică 
invataceilor unele rudimente de algebră, în aşa fel încât acestea să doban- 
dească, în ochii şi mintea lor, o pregnantă dimensiune intuitivă. Mai 
departe, odată găsite aceste pagini care ne interesează direct, vom transla, 
pur şi simplu, schema orchestrală de acolo în paginile noastre, presupu- 
nând că, dacă la Rimski-Korsakov, de exemplu, pagina orchestrală sună 
bine, nici paginile noastre orchestrale nu pot suna altfel, deoarece sintaxa 
muzicală este aceeaşi iar orchestratia este (cvasi)identică (deocamdată, 
lăsăm de o parte acea dimensiune esențială a paginii muzicale, care poate 
fi descrisă succint prin termenul еѓоѕ). Este adevărat, procedeului nostru îi 
lipseşte deocamdată creativitatea, fantezia, însă următoarele momente din 
scurtul nostru demers teoretic vor sugera din plin participarea acestor 
atribute, indispensabile în bagajul oricărui orchestrator. 

Ne-am oprit pentru început la un fragment muzical (fig. 8) — extras 
din lucrarea lui Rimski-Korsakov menţionată în bibliografie, vol. II, 
pagina 27, ex. 18, fiind vorba aici de un fragment (din care vom neglija 
partitura vocală, eliminarea ei nedăunând de fel demonstrațiilor noastre) 
din actul al treilea al operei Noapte de mai a binecunoscutului compozitor 
şi teoretician rus. Reluând observaţiile de mai sus, vom răspunde că, în 
mod evident, fragmentul muzical reprodus aici se înscrie limpede în cate- 
goria sintaxelor de monodie acompaniată. Linia melodică este expusă la 
vi. І, dublată la unison de un vic. solo in timp ce linia basului este expusă 
la altri vic. (este vorba de ceilalţi instrumentisti, rămaşi dupa “desprinde- 
rea” violoncelului solo) în valori lungi şi la ctrbas în pizz (are rost aici să 
94 


ne reamintim despre posibilitatea contrabasului de a obţine valori lungi şi 
expresive chiar dacă se cântă în pizz datorită faptului că dimensiunile 
corpului instrumentului şi acelea ale corzilor permit o menținere vibrată a 
sunetului, chiar dacă pizz este un procedeu prin excelență al valorilor 
scurte — iată, concret, cum elementele teoretice din prima parte a cursului 
îşi capătă aici o imediată aplicabilitate). Mai departe, vom observa că 
armonia fragmentului nostru apare în două ipostaze. Prima ipostază este 
aceea a armonizării cu valori lungi (unii teoreticieni folosesc termenul de 
armonie placată) — o distingem la cei doi fagoti şi la cornul englez, într-o 
interesantă dispunere incrucisata (cornul englez nu este deasupra fagoti- 
lor, astfel cum ar trebui să fie dat fiind locul unde se plasează registrul său 
în raport de registrul fagotului, ci este „insertat” între fagoti, un procedeu 
care are rolul de a asigura o omogenitate deosebită unor timbruri comple- 
xe, întâlnit îndeosebi în momentele acordice şi/sau de tutti orchestral — se 
mai foloseşte aici şi termenul de dispunere orchestrală încadrată). A doua 
ipostază a înveşmântării orchestrale a armoniei o reprezintă aceea a 
prezentării figurate, în cazul nostru, la vla., în pizz şi la cl. 1 într-un mers 
arpegiat limpede, cele două evoluţii fiind într-un raport de doi la unu în 
ceea ce priveşte frecvenţa atacurilor sonore, raport eficient dacă luăm în 
considerare tempo-ul partituri de faţă (mai exact, unei optimi la vla. îi 
corespund două şaisprezecimi la cl. 1). 


fig. 8 


Nr. 18 Noapte de mai (асы 1н) 


În continuare, se pare că sarcina noastră ar fi foarte simplă, dincolo 
de unele dificultăţi, uşor de surmontat, datorate diferenţelor de metru între 
cele două texte muzicale (unul este binar, celălalt ternar). Este însă locul 
aici să introducem o aşa-numită etapă intermediară, la care am ajuns 
treptat, datorită experienței a numeroase momente de seminar cu studenții 
de la cursurile cu frecvenţă — utilitatea ei (care se va vedea pe de-a-ntregul 
putin mai departe) este nepreţuită. Vom avea, aşadar, grijă să scriem 
partitura de pian lăsând deasupra şi dedesubtul textului de pian 1-2 (chiar 
şi 3) portative libere, în caiet sau la tablă. Aceste portative vor fi utile 
deoarece acolo vom scrie, separat şi netranspozitoriu, toate instrumentele 
sau grupurile de instrumente care vor prelua ceva din cele trei straturi 
definitorii ale monodiei acompaniate (linie melodică, bas şi armonie — 
uneori vom întâlni şi „crâmpeie” de contra-melodie). In practică, pe mă- 
sură ce partitura noastră orchestrală „va creşte”, vom folosi, 1а tablă sau în 
caiet, cretă şi creioane colorate pentru a individualiza intervențiile instru- 
mentale distincte şi/sau notarea cu cruciulite şi cruciulite încercuite 
(pentru valori egale sau mai mici de o pătrime, respectiv egale sau mai 
mari decât о domme) sau pătrăţele umplute şi pătrăţele goale (idem) сіс.; 
orice element grafic, având darul să elimine aici posibilele confuzii, este 
mai mult decât binevenit deoarece nu mai vorbim de reguli ci de prezen- 
tarea cât mai clară şi mai explicită a unui demers, dinspre simplu spre 
complex, unde simplu=neorchestrat iar complex=orchestrat. 

Aşadar, vom scrie, ca in fig. 9, pe mai multe portative, deasupra şi 
dedesubtul textului pentru pian (în exemplul nostru, am ales totuşi să 
eliminăm pianul, pentru mai multă claritate; sunt numeroase însă cazurile 
orchestrale unde, între pian şi armonia placată, de exemplu, diferențele 
pot fi notabile, iar prezenţa pianului în aceste schiţe de etape intermediare 
se impune), liniile pe care le vom desprinde, după modelul tratatului lui 
Rimski-Korsakov, unde instrumentele deja găsite acolo vor înveşmânta 
principalele repere ale monodiei noastre acompaniate. De menţionat că 
punerea în pagină a acestei etape intermediare nu este rigidă, noi optând 
deocamdată pentru scrierea melodiei şi basului imediat deasupra şi 
dedesubtul partiturii pianistice. De asemenea, am rearanjat metric frag- 
mentul chopinian pentru a putea aplica cât mai fidel datele noastre or- 
chestrale de bază. In cazul nostru, am preluat deocamdată numai orches- 
tratia pentru armonia în valori lungi din exemplul muzical al lui Rimski- 
Korsakov, sugerând totodată ca cele trei instrumente de suflat din lemn să 
respecte dispoziția orchestrală încastrată/încadrată din textul muzical 
sursă deoarece, printre altele, pe noile înălțimi sonore, atât cornul englez 
cât şi fagotii dau randament (iată o nouă aplicabilitate imediată a cunos- 
tintelor deprinse mai demult). 

lată, aşadar, o primă schiţă de orchestrație unde avem garanţia că 
orchestra va suna bine întemeindu-ne pe o structură orchestrală preluată 
tale quale de la un orchestrator de marca; şi într-adevăr, o minimă expe- 
rienţă în acest nobil domeniu ne va spune că soluţia „copiată” aici este 
una deosebit de eficientă pentru momente având o asemenea calitate mu- 
zicală. Dincolo de acest prim şi simplu pas, cum vom putea „spori” 
prezența noastră orchestrală asfel încât ponderea propriei fantezii să 
crească, nu însă în dauna calității partiturii orchestrale? Răspunsul la 
această întrebare este, evident, foarte complex, iar un răspuns limpede, 
neechivoc ar presupune condensarea întregii măiestrii a disciplinei. Intru- 
cât nu este aici locul să întreprindem un demers de o asemenea ambiţie, 
vom folosi o linie destul de simplă în ceea ce priveşte sporirea cantității 
de cunoştinţe propuse a fi asimilate de către studenţi, introducând o nouă 
circumstantiere: nu ne vor interesa aici prea mult diferitele metode pro- 
puse de numeroşi teoreticieni ai orchestratiei în privinţa descrierii a 
diverse agregate orchestrale despre care se afirmă — justificat, bineînţeles 
— că ar fi eficiente din punct de vedere sonor. Întrucât nu există posibili- 
tatile efective de a trimite la auditia diverselor partituri propuse spre 
exemplificare — iar numărul de ordine al acestora poate deveni uriaş 
întrucât, din fiecare audiție, se pot desprinde, literalmente, zeci de mo- 
mente având valoare de exemplificare — vom păşi pe calea, mai uşoară, a 

dezvoltării drumului parcurs până acum în direcţia realizării unor partituri 
în care datele orchestrale să se amplifice cu fiecare nou pas propus. Mai 
exact, vom începe să dezvoltăm, să „îngroşăm” ansamblul nostru 
orchestral (cu riscul major de a transcende limitele pe care ni le impune, 
indubitabil, etosul partiturilor-sursă), astfel încât o întărire a unui segment 
oarecare din monodiile noastre acompaniate va presupune, automat, o re- 
intervenţie asupra celorlalte elemente ale sintaxelor folosite aici. În mod 
clar, demersul nostru are o valență de laborator, de experiment accentu- 
ată, întrucât se pune greutatea pe realizarea de noi şi noi straturi orches- 
trale şi, mai puţin, pe analizarea echilibrelor care se nasc (şi se modifică) 
între elementele de bază ale monodiilor noastre acompaniate. Scopul 
acestei metode este eminamente practic — se arată, concret, cum se poate 
adăuga „carne orchestrală” unor partituri (sau schițe) preexistente, lăsân- 
du-se însă deoparte date ce privesc echilibrarea componentelor orches- 
trale şi, mai important poate, realizarea unor concordante între etos şi 
mijloacele întrebuințate în mod concret. Mai direct spus, este posibil ca 
partitura noastră chopiniană să sune mult prea orchestral, mult prea 
simfonic, mult prea „tare” în raport cu acel etos suav, delicat al unei 
nocturne, însă studenţii vor avea avantajele de a vedea cum, plecând de la 
un text muzical simplu, se poate ajunge la o alcătuire complexă, desfăşu- 
rându-se pe toată „înălțimea” paginii orchestrale. 

Aşadar, primul pas spre introducerea unor elemente extranee parti- 
turii chopiniene îl va reprezenta — în mod uşor de anticipat — introducerea 
unor elemente de armonie figurată;, acestea vor încerca să ће cât mai 
aproape de acelea din partitura lui Rimski-Korsakov, respectând, pe lângă 
regulile de armonie care recomandă evitarea unor dublări neregulamen- 
tare (aici, în mod evident, s-a evitat dublarea basului în răsturnarea întâi a 
acordurilor din text), profilul melodic-armonic (figuratie a unor acorduri 
în dispoziţie largă la violă, respectiv acorduri în dispoziție strânsă la 
clarinet), raportul de valori de doi la unu între clarinet şi violă, încadrarea 
metro-ritmică a desenelor instrumentale (cu referire la desenul în contra- 
timp al celulelor melodico-armonice) etc. (fig. 10). 

O observaţie importantă trebuie făcută acum: nu trebuie uitat deloc 
faptul că partiturile noastre se adresează — la modul ideal, fireşte — unor 
instrumentişti „în carne şi oase”, aceştia trebuind să vadă, în textul mu- 
zical, elemente de frazare, de dinamică, de agogica etc., deoarece acestea 
fac parte, cu egală indreptatire, din mulțimea de date care converg în a su- 
gera plenitudinea de semnificaţii a oricărui text muzical. Astfel, noi date 
învăţate în trecut îşi vor găsi aici aplicarea: ne vom reaminti că instru- 

mentiştilor de la instrumentele de suflat trebuie să li se pună la dispoziţie 
scurte pauze pentru a putea respira, acelora de la instrumentele cu coarde 
trebuie să li se indice, prin frazare, reperele tehnicii de arcuş etc. Am 
evitat să facem acest lucru în exemplificările de fata şi ar fi foarte intere- 
sant, ca temă scrisă, dacă studentul cititor ar prelua concret această nece- 
sitate de a scrie şi prezenta partituri gândite ca muzică efectivă, reală şi nu 
ca simple exerciţii de transpozitie. 

Să încercăm acum să dezvoltăm şi mai mult partitura noastră dat 
fiind că aparatul nostru orchestral — mediu spre mare — ne permite multe 
în această direcţie. În acest sens, vom încerca să diversificăm ipostazele 
armoniei din sintaxa noastră, fiind conştienţi de faptul că amplificarea 
aparatului orchestral în această direcţie va cere şi o creştere a „grosimii” 
liniilor sonore privind melodia şi basul (acest aspect nu ne va preocupa 
aici). Să începem prin a dezvolta, mai întâi, ceea ce am numit armonie 
figurată şi, în acest sens, vom aplica câteva tehnici componistice foarte 
simple. Vom compune, pentru violă, o a doua linie în grup de trei optimi, 
urmând acelaşi desen melodic (un timp ascendent, compus din trei subdi- 
viziuni: o pauză de optime şi două optimi şi un timp descendent) având 
însă grijă să decalăm în timp acest nou strat orchestral astfel că, atunci 
când violele noastre în pizz urcă, violinele noastre din partida secundă 
cărora, în divisi, le-am încredinţat, tot în pizz, acest nou desen, vor cobori 
şi invers (fig. 11). Care au fost considerentele care ne-au condus la 
această decizie orchestrală? În primul rând, am ales tot un instrument cu 
coarde şi arcuş, tot în pizz., deoarece nu vrem ca acest nou strat orchestral 
să fie preceput ca fiind profund diferit timbral de cel al violei; de 
asemenea, optând pentru divisi, ne-am gândit că nu se pot echilibra două 
grupe de instrumentişti inegale ca număr, situaţie în care ne-am fi găsit 
dacă am fi cerut tuturor instrumentistilor din partida violinei a doua să 
interpreteze fragmentul respectiv. În schimb, decalând cele două straturi, 
am evitat ca toți instrumentiştii să aibă pauză în acelaşi timp (cu referire 
aici la acea pauză de optime care precede un nou „avânt” al fiecărui 
arpegiatto în dispoziţie largă) deoarece acest lucru s-ar fi auzit, distinct şi 
neplăcut, în orchestră. Mai exact spus, am introdus aici un simplu şi 
concret procedeu componistic cu scopul de a spori eficient dimensiunea 
noastră orchestrală prin îngroşarea unei trăsături a armoniei figurative; 
trebuie spus că, deja, deciziile de încredințare a desenelor noastre ritmico- 
melodice către violina a doua în divisi aparţin, de acum înainte, acelui 
segment de decizii ţinând, pentru fiecare orchestrator în parte, de 
segmentul judecăților de gust. In aprecierea acestora nu mai este posibilă 

o distincţie de tipul corect-gresit (aceste distincţii, mai simple, privesc, să 
zicem, momentele în care instrumentistului i se cere să cânte în afara 
ambitusului instrumentului său, lucru evident imposibil, sau pe cele în 
care i se cere instrumentistului să execute un procedeu imposibil pentru 
acel instrument, sau momente unde avem vădit de a face cu o simplă, 
vizibilă greşeală de transpozitie etc.). Alegerile care se vor face în temele 
de orchestrație, de la un anumit moment mai departe, privesc deja gustul, 
fantezia, imaginația, educaţia muzicală şi experienţa muzicală ale studen- 
tului respectiv deoarece, în orchestrație, (aproape) toate configuratiile 
instrumentale „sună”, mai bine sau mai rău, iar, uneori, deosebirile între 
ceea ce este bun sau ceea ce ar fi rău din punct de vedere orchestral tind 
să tina strict de un anumit subiectivism inevitabil. Mai departe, în acelaşi 
spirit, vom trata şi armonia figurată de la clarinet, compunând un al doilea 
„strat orchestral” după aceleaşi principii (fig. 12), pe care îl vom încre- 
dinta, din aceleaşi considerente, unui alt clarinetist. lată, aşadar, un pro- 
cedeu componistic simplu care ne permite să amplificăm — deocamdată, 
într-un mod pe cât de simplist pe atât de eficace însă — armonia noastră 
figurată, fapt care, în mod necesar, ne obligă să intervenim, în acelaşi fel, 
şi asupra celorlalte elemente ale sintaxei noastre monodice. 


fig. 10 

Prin forța împrejurărilor, vom fi obligaţi, în continuare, să prezen- 
tăm anumite elemente teoretice — care, în alte tratate de orchestrație, se 
încearcă a fi prezentate separat, distinct, pe cât posibil — oarecum interca- 
lat, deoarece metoda principală pe care am adoptat-o în organizarea pre- 
zentei materii are o bine pronunţată dimensiune practică. Mai exact, 
având în vedere faptul că, pentru noi, interesul principal stă în determi- 
narea studentului/studentei să orchestreze efectiv anumite exemple muzi- 
cale pentru pian, modalitatea de prezentare a materiei nu va putea fi rigu- 
ros delimitată după, să zicem, tabla de materii a tratatului de orchestrație a 
lui Rimski-Korsakov pentru că nu se poate imagina o partitură orchestrală 
completă, unde ar exista numai melodie sau numai armonie. 

Convingerea noastră este însă că, la finele lecturii atente a acestor 
pagini şi a exemplificărilor aferente, în memoria cititorului se vor „de- 
canta” profitabil datele care tin de tratarea orchestrală a melodiei, respec- 
tiv de tratarea orchestrală a armoniei, fapt oarecum „scuzabil” deoarece 
ținta noastră principală este - astfel cum am arătat — de o nuanţă pragma- 
tică intensă. Prezentele pagini ,,tintesc” spre practica muzicală — ştiut fiind 
faptul că, frecvent, în cariera muzicală a absolventului, pot apărea mo- 
mente în care acestuia/acesteia i se va cere să redacteze varii partituri de 
orchestră — şi, de asemenea, {їп cont de nivelul de pregătire mediu pe care 
îl are studentul/studenta la începutul parcurgerii acestei frumoase disci- 
pline muzicale. 

În continuarea elementelor arătate mai devreme, să abordăm din 
nou ceea ce am numit armonie placată, privind un nou exemplu muzical 
extras din aceeaşi carte a lui Rimski-Korsakov (fig. 13), la pag. 34 din 
vol. II, ex. nr. 25, fiind vorba de un fragment din actul al treilea al operei 
Pskoviteanca. Nu ne vor lăsa indiferenți aici nici măiastra conducere a 
melodiei, la octavă, la vl. I şi vl. H. nici meşteşugita armonie figurată de 
la лра şi vla. (interesant procedeu, în tremolo), nici pedala ținută la ctrbas 
şi aceea uşor figurata de la vlc. Atenţia ne va fi atrasă aici de armonia 

ținută (placată) de la primul flaut, de Іа cei doi clarineti şi cei patru corni. 
Inainte de a trece la „faza practică” a demersului nostru, trebuie să men- 
попат că, în ceea ce priveşte susținerea orchestrală a momentelor şi 
structurilor armonice, literatura teoretică este extrem de bogată (în lucra- 
rea lui Rimski-Korsakov pe care ne sprijinim, în bună măsură, actualele 
idei, sunt numeroase paginile şi exemplificările privind armonia în 
orchestră iar o lectură a lor şi o parcurgere a exemplelor sunt cât se poate 
de utile). Nu putem să facem aici decât o parțială şi succintă enumerare a 
celor mai generale principii, reiterând totodată afirmaţia că, de la un 
anumit prag în sus, judecatile privind orchestrarea unui pasaj muzical tin 
mai degrabă de gust decât de o sui generis corectitudine. Astfel, vom 
afirma că, în privinţa tuturor configuratiilor orchestrale, regulile deprinse 
la lecţiile de armonie se păstrează - nici aici nu vor fi recomandate du- 
blări de sensibile, de septime, de terţe etc., necesitățile acestora de a se 
rezolva corect trebuind, în măsura posibilităţilor, respectate. De aseme- 
nea, noţiunile asimilate anterior cu privire la caracteristicile timbrale 
generale şi la cele specifice unor anumite registre particulare ale instru- 
mentelor îşi găsesc aici deplină aplicativitate. De exemplu, într-o armonie 
compactă la suflătorii din alamă, ponderea unei trompete sau a unui 
trombon va fi asigurată de către doi corni (şi nu de unul singur) sau de un 
singur com care va trebui să susțină o notă într-un registru dinamic 
superior cu o treaptă (dacă trompetele şi trombonii vor cânta, de pildă, în 
forte, cornul nostru singur va trebui să cânte în fortissimo pentru a ne 
putea garanta, în cazul respectiv, o armonie echilibrată, completă). 

De aici va deriva o altă regulă conform căreia, într-un dublaj or- 
chestral — a cărui realizare va fi influenţată inevitabil de componenţa 
(dublă, triplă, cvadruplă) a compartimentelor noastre de suflători — dublă- 
rile, cel mai frecvent la unison dar şi adeseori la octave, se vor face astfel 
încât notele principale din acord să rămână în acelaşi echilibru inițial, din 
armonia noastră la trei sau patru voci. Cu alte cuvinte, dacă vom începe să 
dublăm, va trebui să încercăm să dublăm roate sunetele acordului în 
aceeaşi proporţie deoarece, nedublându-le identic, acordul va suna deze- 
chilibrat (în afară de cazurile când, bineînţeles, dorim să scoatem în relief 
una dintre notele acordului, deoarece ea participă, posibil, la o eventuală 
contramelodie); suntem aici în prezența unei pedale, susținute de ctrbas şi 
uşor figurate la vic.) — toate acestea sunt tot atâtea elemente de măiestrie 
orchestrală demne de preluat în temele noastre de orchestrație. Eficaci- 
tatea acestor procedee orchestrale de bun simţ este la vedere peste tot. 

fig. 13 


Nr. 25 Pskoviteanca (асы m) 


Următorul exemplu pe care îl vom studia — îl reproducem aici din 
nou pentru mai multă uşurinţă (fig. 14); este vorba de momentul din 
lucrarea lui Max Reger - este sugestiv pentru modalitatile de tratare 
orchestrală sofisticată a armoniei de tip figurat într-o pagină muzicală de 
tip variational. 

іп mod evident, fiind vorba de un gen variational, dimensiunea 
armonica figurata in tratarea aparatului orchestral va trebui sa fie la ea 
acasă. Exemplul este uşor de parcurs şi de înțeles deoarece suntem în 
prezența simultană atât a binecunoscutei teme mozartiene in La Major, 
prezentate ca atare, în terțe paralele, la un oboi si la un clarinet solişti, cat 
şi a dimensiunii sintactice variationale propriu-zise. Faţă de cvasi-lentoa- 
rea derulării temei propriu-zise, nu ne rămâne decât să admirăm scriitura 
gen „tril de ciocârlie” a flautilor într-o nuanţă extrem de discretă, desenele 
arpegiate ale violinelor, într-un inedit „conflict” între sempre senza 
sordino şi sempre con sordino, desfăşurat — cum altfel ! — in divisi, pizz. şi 
momentele de folosire orchestrală a unor triple corzi precum şi discretia 

prezenţei basului, la contrabas, la primul pupitru (i.e. — die Hălfte der 
Kontrabăsse), în pizz. Şi în pianissimo (se recomandă aşadar cursanților să 
parcurgă singuri partiturile oferite spre exemplificare deoarece, dincolo de 
un anumit nivel, explicaţiile teoretice devin pleonastice în raport cu 
prezenţa limpede a partiturii care, prin ea însăşi, este lămuritoare; vorbele 
riscă să devină astfel inutile şi, în nici un caz, nu pot înlocui studiul pe 
partitură şi/sau creionul şi radiera cursantului/cursantei). 

Am văzut până acum rolul specific şi determinant totodată al 
armoniei — deopotrivă în ipostaza sa în valori lungi şi în cea figurată — în 
susținerea orchestrală a unei sintaxe de tip monodie acompaniată, expri- 
mată într-un limbal preponderent tonal. 

În acest sens, repetăm, am ales să ne îndepărtăm puţin de 
modalitățile de structurare a studiului orchestratiei pe care le propune 
celebrul tratat de orchestrație al lui Rimski-Korsakov, în sensul de a 
insista pe aspectul practic al realizării efective, încă de la început, al 
unei pagini orchestrale. În mod evident, atâta vreme cât vorbim despre 
sintaxa de tip monodie acompaniată — unde identificăm cele trei 
elemente componente principale ale sale: linia melodică, cel mai adesea 
prezentată la sopran dar nu întotdeauna, basul, care se găseşte, cum este 
şi firesc, în bas, şi structura armonică, pe care am ales să o reprezentăm 
în două ipostaze distincte, cea în valori lungi şi cea de tip figurat(iv) — 
suntem obligaţi încă de la început să le aşezăm pe toate în pagina 
orchestrală. Încă o dată, insistăm asupra determinării diferențiate (ca 
regim de percepție, de concretete) a celor trei elemente: dacă putem 
izola şi sublinia nemjlocit, fizic, melodia şi basul (putem eventual 
încercui, pe partitură, notele care alcătuiesc aceste două elemente), 
structura armonică se desprinde numai în urma unei analize armonice, 
mai simple sau mai complexe, având aşa-dar un grad de abstractizare 
evident sporit fata de celelalte două elemente. Mai adăugăm aici faptul 
că realitatea paginilor cu portative nu ne prezintă întotdeauna exemple 
inconfundabile de monodii acompaniate. Faptul că limbajul tonal poate 
devia, mai mult sau mai puţin, către modalism şi/sau atonalism, faptul 
că se pot ivi — fiind necesar a fi orchestrate interesant - frânturi de 
contramelodie, faptul că structura armonică nu este întotdeauna 
neechivocă, conţinând uneori elemente de tip polifonic, toate acestea 
sunt elemente care, în abordarea noastră, nu trebuie să ne îndepărteze 
prea mult de modelele expuse pe scurt spre acceptare în prezentele 
pagini. 

Continuând să facem trimitere si să încercăm о raportare consec- 
ventă la capitolele de orchestrație după organizarea tablei de materii a lui 
Rimski-Korsakov, după ce anterior am insistat asupra susţinerii orches- 
trale a melodiei — deşi, în mod evident, nici armonia nu a fost complet 
lăsată deoparte — acum ne vom apleca mai mult asupra înveşmântării 
orchestrale a armoniei, a acordurilor (deşi, în mod evident, o succesiune 
de acorduri nu poate exclude faptul că, de pildă, sopranul, izocron cu ca- 
denta acordurilor, va fi condus, în mod firesc, după canoanele după care 
se conduc melodiile propriu-zise). 

Iată un exemplu grăitor de punere în pagina a unor armonii, pe care 
l-am preluat din Simfonia întâi op. 21 de Ludwig van Beethoven (exem- 
plul este preluat — fapt pentru care adresăm multe mulțumiri — după 
Edition Peters Leipzig, 1952; el este redat în fig. 15). Înainte de a studia 
modalitățile orchestrale în care Beethoven a înţeles să realizeze acorduri, 
sublinierea anumitor elemente inconfundabile de stilistică este de mare 
interes. Să observăm, aşadar, mai întâi faptul că Beethoven alege să în- 
ceapă prima sa simfonie — care este categoric scrisă în Do Major — cu un 
acord pe do care este însă cu septimă şi are rol clar (în sensul că se 
rezolvă) de septimă de dominantă pentru Fa Major. Mai mult, la distanță 
de două măsuri (în măsura a treia, timpul întâi) întâlnim un acord susținut 
pe o măsură întreagă de „dominanta dominantei” lui Do Major. Dacă 
astăzi asemenea procedee stilistice pot să ne apară ca fiind banale, la 
vremea respectivă, faptul demonstra o mare îndrăzneală creatoare. 
Beethoven îşi începe prima sa simfonie arătând parcă, încă de la primul 
acord că, spre deosebire de ceea ce s-a petrecut până la el, aici se vor 
schimba hotărâtor regulile jocului tonal determinând categoric formele de 
sonată. Mai mult, parcă nefiind suficient faptul că se începe o simfonie cu 
un prim acord unde tonica joacă rolul de septimă de dominantă pentru 
subdominanta tonalitatii de bază, în decurs de numai două măsuri, se 
produce un salt tonal de trei cvinte; faptul este, iarăşi, greu de imaginat 
pentru gustul epocii şi prefigurează categoric acel individualism — în 
sensul pozitiv al termenului — care va defini, printre altele, binecunoscuta 
abordarea romantică a muzicii vesteuropene. Folosind procedee clar reto- 
rice (înţelegem aici prin retorică — încercând să dăm o definiţie nerigu- 
roasă a termenului — acel compartiment al stilisticii în care, prin procedee 
specifice, multe dintre ele bine delimitate şi nominalizabile, îndeosebi în 
artele cuvântului dar şi în muzică, autorul insistă asupra unei intenții 
evidente ale sale, un accent major ataşându-se aici inducerii unei anumite 
impresii/reactii în ascultător), Beethoven vrea parcă să arate că, de aici 

încolo, simfonismul nu va mai fi ceea ce a fost până la el şi că traseele 
sale de evolutie vor viza, printre altele, spectaculoase modificari in sensul 
lărgirii cadrelor tonale ale formelor de sonata precum şi în sensul ,,spar- 
бегі” şi al altor convenţii instituite în muzica simfonică de până la el. 


fig. 15 

Alt gest stilistic beethovenian — de data aceasta, mai apropiat de 
elementele de orchestratie - il reprezinta specificarea fp din acordurile de 
pe timpul întâi din primele două măsuri. Mai exact, este vorba de vestitul 
fp beethovenian (există şi varianta sa pf) care se întâlneşte peste tot, chiar 
şi în partituri pentru pian unde, în mod evident (deşi există teoreticieni ai 
pianisticii care susțin că se pot gândi şi aplica o serie de procedee în 
sensul interpretării respectivei indicaţii din partitură), valoarea interpreta- 
tivă a semnului beethovenian rămâne la nivel de sugestie. De altfel, acest 
nivel, al sugerării unei anumite abordări, pline de dramatism — în sensul 
exacerbării unor contraste tematice, tonale, de densitate orchestrală etc. cu 
valenţe majore însă în expresivitate — este cel care se impune hotărâtor la 
înțelegere şi la interpretare în sensul limpede că, spre deosebire de o 
partitură mozartiană, de exemplu, unde discretia şi limpezimea unor vo- 
lute melodice sunt la ele acasă, în paginile beethoveniene, contrastul, di- 
namismul, tensiunile şi rezolvarea acestora îşi vor găsi un binemeritat loc 
principal. Nu este prea departe de adevăr afirmaţia acelor teoreticieni care 
văd, în creaţia beethoveniană, mai degrabă o creaţie de factură romantică. 

Revenind la monumentalul Principii de orchestrație de N. A. 
Rimski-Korsakov, vom arăta că principala idee care se degajă este aceea 
а inexistentei unui „reţetar” absolut de orchestrare corectă a armoniei. 
Ideea principală este necesitatea respectării unei corecte conduceri a vo- 
cilor armoniei — deprindere care se învață la cursul de armonie. Orchestra- 
tia nu face excepţie de la aceste reguli şi situația particulară a existenței а 
mult mai multor voci decât cele 3-4-5 voci dintr-o temă de armonie nu 
implică tolerarea unor neglijente în, de exemplu, conducerea corectă a re- 
zolvării sensibilelor, a întârzierilor, a evitării dublării tertelor (cu excep- 
{Ше binecunoscute, bineînțeles), a înţelegerii regimului notelor melodice 
etc. etc. Astfel, în exemplul beethovenian, subliniem mersul ireproşabil al 
vocilor în rezolvarea unor acorduri disonante (septimă de dominantă). 

Principiile orchestrării armoniei ascultă de legile acusticii — de care 
ascultă şi principiile armoniei. Astfel, distanțele în grav pot fi mai mari — 
aşa cum mai mare este şi spaţiul între armonicele inferioare — pe când, în 
acut şi în supraacut, hiatusurile între sunetele constitutive ale acordului 
trebuie, pe cât posibil, evitate deoarece alcătuirea orchestrală rezultată ar 
suna urât. De asemenea, anumite evidențe pe care le-am studiat la cursul 
de Teoria instrumentelor se impun şi aici. Astfel, se arată că, într-o alcă- 
tuire acordică echilibrată, unei trompete şi/sau unui trombon 1 se contra- 
pun nu câte un fagot sau un corn ci două instrumente de acelaşi fel, din 
raţiuni evidente ținând de puterea de penetrare a timbrului trompetei 

şi/sau a trombonului. Aşadar, şi în aceste pagini, cele trei criterii de 
evidentiere sonoră a unui element constitutiv, de data aceasta al armoniei, 
rămân în vigoare şi se aplică. 

Nu are sens să insistăm aici asupra unor formule — puţine — de pu- 
nere în pagină a armoniei şi a dublajelor pe care le prezintă Rimski- 
Korsakov; ele se pot consulta pur şi simplu în paginile lucrării respective. 
Mult mai eficientă este modalitatea de a prezenta pagini orchestrale de 
referință pentru problematica vizată şi de a le comenta — fapt care 
alcătuieşte, de altfel, substanța celebrului tratat de orchestrație invocat 
anterior. În acest sens, vom atrage atenţia, în pagina beethoveniană de mai 
sus, în primul rând, la impunerea timbrală a mersului unei melodii, simp- 
le, la sopran, obţinută printr-o susținere timbrală a flautului şi oboiului 
prim şi prin configurarea multiplei corzi, în pizz., a violinei întâi etc. Orice 
reductie pentru pian a respectivei pagini orchestrale va ajunge la câteva, 
puţine, acorduri unde sopranul şi linia sa melodică sunt evidente. La fel, 
evident este şi mersul basului, printr-o orchestrație la fel de eficientă. Cu 
alte cuvinte, orchestrarea unui şir de acorduri nu înseamnă simplificarea 
monodiei acompaniate în sensul desființării liniei melodice şi/sau a basu- 
lui. De asemenea, important de observat este şi următorul artificiu tim- 
bral. Mai exact, este de notorietate faptul că, în cazul unor orchestre mai 
putin ambitioase şi al unor dirijori mai neexperimentați, atacul simultan al 
aproape tuturor instrumentelor orchestrei simfonice, pe timpul întâi al 
primei măsuri, este frecvent dizgratios deoarece respectiva simultaneitate 
este foarte dificil de realizat, ea fiind înlocuită cu o neplăcută „dezlânare” 
a accentului respectiv. Artificiul orchestral, impus mai cu seamă în peri- 
oada romantică şi după aceea, constă în „coagularea” respectivului acord 
(sau a respectivelor acorduri) printr-o componentă de zgomot muzical, cel 
mai adesea dată de un instrument sau de mai multe instrumente de 
percuție. Aici, această componentă extra-muzicala provine din execuţia în 
pizzicato de la corzi, ştiut fiind faptul că această modalitate de atac are o 
componentă crescută de zgomot în rezultanta globală sonoră. Iată, din 
nou, modul concret, imediat în care intervin cunoştinţele deprinse anterior 
în explicarea unor elemente de orchestrație specifice. 

Revenind la pagina beethoveniană, avem un exemplu limpede de 
dispunere orchestrală suprapusă, această dispunere (reamintim că, în 
paginile anterioare, am definit prin dispunere orchestrală — sau prin alti 
termeni cu acelaşi înțeles, cum ar fi construcție orchestrală, repartizare 
orchestrală, configurație orchestrală etc. — acea repartizare efectivă, 
concretă, a diferitelor elemente ale monodiei acompaniate la diverse 

instrumente şi/sau grupuri de instrumente pe care am „fotografiat-o” în 
vederea exportării ei de la pagina orchestrală a lui Rimski-Korsakov din 
opera Noapte de mai la încercarea noastră orchestrală purtând asupra 
fragmentului dintr-o nocturnă de Chopin) fiind realizată prin aşezarea, 
îndeosebi la instrumentele de suflat din lemn, de sus în jos, a notelor 
flautilor deasupra notelor oboaielor, apoi a notelor oboaielor deasupra 
notelor clarinetilor şi a acestora din urmă deasupra notelor fagotilor. Tot 
aici reamintim că se mai pot întâlni dispuneri orchestrale încadrate — şi 
avem un exemplu tipic în pagina studiată din opera Noapte de mai de 
Rimski-Korsakov, cu referire la partiturile fagotilor şi a conului englez, 
unde cornul englez cântă între cei doi fagoti (această configuraţie 
orchestrală este posibilă şi recomandată datorită apropierii timbrale 
incontestabile între instrumentele menţionate, datorate folosirii anciilor 
duble) — precum şi dispuneri orchestrale încrucişate, acestea din urmă 
realizându-se printr-o aşezare unde, de sus în jos, vom întâlni flautul 1, 
apoi oboiul 1, apoi flautul 2, apoi oboiul 2 etc. Diversitatea acestor 
dispuneri orchestrale este foarte mare, bineînţeles, ele vor suna diferit, iar 
eficacitatea sonoră а intrebuintarii unui anumit tip de dispunere orches- 
trală în defavoarea altuia este discutabilă de 1а teoretician la teoretician. 
Pe scurt, dincolo de principiul general al unei corecte conduceri a vocilor, 
precum şi al preluării tuturor regulilor din tratatele de armonie, diversi- 
tatea schemelor orchestrale precum şi eficienţa sonoră a acestora se poate 
determina numai cu partitura în fata şi în urma unor audiții efective. 

Să mai luăm un alt exemplu orchestral beethovenian, de data 
aceasta din Simfonia a noua în re minor ор. 125, multumind din nou ed. 
Peters din Leipzig. Este vorba tot de primele măsuri ale acestei monu- 
mentale lucrări, mai exact de primul moment de tutti orchestral, urmând 
după superba acumulare treptată, în primele măsuri, a sonoritatilor şi a 
nuantelor (fig. 16). 

Înainte de a vorbi însă despre acest nou exemplu muzical, trebuie 
prezentat pe scurt termenul de tutti sau tutti general. El desemnează re- 
unirea tuturor instrumentelor orchestrei simfonice într-un moment, de 
cele mai multe ori, având indicaţii de nuanţă ridicată. Indiferent de alca- 
tuirea dublă, triplă sau cvadruplă a orchestrei simfonice, vom distinge un 
aşa-numit tutti mare — unde sunt participative toate instrumentele orches- 
trei simfonice - şi un aşa-numit tutti mic — unde compartimentul instru- 
mentelor de suflat din alamă este reprezentat incomplet, fie cu jumătăţi de 
efectiv la fiecare instrument, fie prin neparticiparea cornilor în prezența 
trompetelor şi trombonilor, fie prin neparticiparea acestora din urmă 

atunci când însă cornii, care sunt mai numeroşi, se desfăşoară plenar etc. 
etc. De asemenea, teoreticienii orchestratiei mai arată că suntem în pre- 
zenta unui tutti de orchestra chiar şi atunci când acordul, fiind, de exem- 
plu, in registrul mediu, face de prisos interventia flautului piccolo; mai pe 
scurt, tutti caracterizează un gest orchestral spectaculos, іп fortissimo, iar 
participarea tuturor instrumentistilor la acest gest orchestral spectaculos 
este necesara din ratiuni simple de eficienta. 

lată, aşadar, cât de eficient, de spectaculos, de dramatic este acest 
binecunoscut moment orchestral beethovenian — si vom incepe prin a 
distinge, de îndată, sublinierea prin tutti general a două tipuri de discurs 
sonor. Mai intâi, mersul la unison (bineînţeles, cu dublările indispensabile 
la octave inferioare şi superioare şi cu excepţiile de neînlăturat din 
partidele trompetelor şi timpanilor — practic, aceste abateri de la unison, 
impuse, prin forța împrejurărilor de tehnologia de construcţie a trompete- 
lor, care erau instrumente naturale în acele timpuri, şi a timpanilor — nu 
dau nici pe departe impresia auditivă că am fi în prezența a altceva decât a 
unei conduceri eficiente şi efective a discursului sonor la unison); apoi, pe 
ultimele două acorduri din pagina orchestrală reprodusă, o cadență auten- 
tică exemplară, în re minor. De observat, în ultimele două măsuri, este, în 
primul rând, durata bine comensurată a acordurilor — existența unor pauze 
de şaisprezecime între acorduri arată limpede că autorul a dorit ca acestea 
să fie auzite distinct, procedeu sugerat, din nou, de prezentele atât de 
beethovenienelor sforzati. Apoi, şi de această dată, suntem în prezenţa 
unui sopran clar prezentat, care este o continuare melodică firească a de- 
senului schiţat mai devreme, în unison. Observăm că, unui mers ascen- 
dent treptat al sopranului, îi corespunde un mers ireproşabil, descendent, 
din fundamentală în fundamentală, al basului. Aşadar, şi acest exemplu 
ne arată cât de bine îşi conduce Beethoven vocile acestei simple şi efi- 
ciente armonii, astfel încât, deşi avem de a face cu întreaga dimensiune a 
unui vast aparat orchestral (să nu uităm aici să atragem atenţia asupra pre- 
zentei unor corni in re şi în si bemol şi a unor trompete în re — repetăm, 
instrumente naturale pe vremea aceea, a căror lectură ne trimite din nou la 
materia expusă anterior şi ne subliniază apăsat necesitatea unei excelente 
stăpâniri a tehnicilor transpozitiei), acesta sună la fel de limpede ca o 
temă de armonie de şcoală, expusă (în fortissimo) la pian. 

Ne mai atrage atenţia, dincolo de aceeaşi dispunere suprapusă a 
instrumentelor de suflat din lemn, gestul spectaculos al corzilor, cu 
referire exactă la violinele întâi şi doi, care cântă, toate, o cvadruplă 
coardă urmată de o triplă coardă. Şi de această dată, cunoştinţele asimilate 

la Teoria instrumentelor ne vor arata са aceste acorduri sunt usor de 
intonat datorită folosirii corzilor libere (corzile mi si /а, in primul acord, 
corzile la şi re în al doilea acord). Revenind, se observă cum un gest 
instrumental deosebit de spectaculos — chiar dacă ne gândim numai la 
numărul mare de instrumentiști care, simultan, execută acest procedeu 
instrumentistic de efect — conferă un plus de dramatism unei cadente 
autentice pe re minor. 


fig. 16, 


113 


În fine, mai prezentăm о pagină orchestrală de interes (fig. 17), 
preluată de data aceasta din literatura românească de gen — este vorba de 
un moment din Șapte cântece pe versuri de Clement Marot de George 
Enescu, în versiunea orchestrală semnată de Theodor Grigoriu, mai exact, 
din cântecul Changeons propos, c'est trop chante d’amours..., pag. 40, 
într-o ediţie având copyright Enoch & Cie, 1972, pe care îl vom comenta 
pe scurt. Problemele de orchestratie ridicate de о pagina vocal-simfonica 
sunt, in linii mari vorbind si simplificand mult, subsumate problemelor pe 
care le ridică alăturarea voce — instrument. Astfel, cele două componente 
se găsesc fie în relație de dialog (deci primesc, într-o oarecare masură, о 
anumită egalitate), fie în relație de acompaniament (cel mai adesea, 
discursul pianului este subordonat liniei vocale, cam în acelaşi fel în care 
structura armonică dintr-o monodie acompaniată serveşte linia melodică a 
respectivei sintaxe muzicale). Orchestratia nu poate decât să preia rolul 
pianului din textul vocal-instrumental respectiv, meşteşugul orchestral 
trebuind însă căutat în altă parte aici. Este vorba de alegerea potrivită a 
unor instrumente, respectiv grupări de instrumente, pentru a nu deranja 
etosul particular al unei lucrări scrise pe versurile unui poet francez 
medieval însă care „respiră”, prin toţi porii, aerul rafinat al muzicii fran- 
сеге din /a belle époge. În acest sens, am ales o pagină orchestrală — de 
remarcat este aici faptul că, în josul paginii, este reprodus şi textul pentru 
pian, astfel încât demersul de comparaţie devine foarte lesnicios — 
suficient de „populată” pentru a ne permite unele observaţii cu valoare 
pedagogică adăugată. Astfel, la o primă şi superficială privire vom vedea 
са orchestratorul respectă peste tot înălțimile şi nuanțele compozitorului. 
Apoi, vom sublinia factura interesantă şi rafinată în care mersul pianului 
este divizat timbral — partitura mâinii drepte, de exemplu, este integral 
preluată de fl. J şi de c.i. dublate de vl. J in divisi şi de vla. în timp ce, la 
alămuri, doi cr. şi o ір. preiau numai valorile lungi. Fără a intra aici in 
multe detalii, trebuie spus că avem de a face cu o orchestrație de tip 
„cameral” — termenul este frecvent folosit în critica muzicală şi nu numai, 
făcând trimitere la sonorități discrete, opuse astfel unei masivitati de tip 
brahmsian, să zicem, la o densitate care permite frecvent audierea şi iden- 
tificarea unor timbruri izolate, particularitate folosită cu succes uneori 
pentru a îmbogăţi mult interesul coloristic al partiturii etc. — iar reuşita ei 
incontestabilă provine din ne-alterarea unui etos enescian interesant într-o 
partitură unde se cântă în franceza veche şi care sună mult a impresionism 
francez fin de siecle. 

Pentru a incheia, vom spune са orchestratia este un domeniu muzi- 
cal atat de vast incat notiunile deprinse aici reprezinta tot atat cat repre- 
zinta puterea sonoră a unei viori singure într-un fortissimo general. Tre- 
бше arătat că, în studiul orchestrație, întâlnim mai multe evidențe: a) de- 
prinderea secretelor orchestraţiei nu se încheie decât о dată cu cariera 
muzicală; b) în orchestrație, nu există reţete sigure, infailibile, deoarece 
simplificarea este, oarecum, contraproductivă in această frumoasă disci- 
plină muzicală; c) drumul ascendent în orchestrație este obligatoriu legat, 
în primul rând, de partiturile muzicale şi mai puţin de textele scrise cu 
cuvinte; d) există o evoluţie certă a artei orchestratiei, care răspunde, într- 
un fel specific, evoluţiei dimensiunii artistice a speciei umane, astăzi pre- 
dominantă fiind componenta tehnologică — mai exact, intruziunea covâşi- 
toare a sonoritatilor noi, generate pe computer şi asociate cu diversitatea 
peisajului mass-media şi a componentei de interactivitate din viata uma- 
nă, în timpul lucrului sau în dimensiunea /eisure, cu siguranță, modifică şi 
modul în care noi, astăzi şi în viitorul apropiat, vom aprecia dimensiunea 
timbral-orchestrală a oricărui moment sonor. 

Accentul principal cade, astfel cum am subliniat, pe practică şi pe 
stimularea fanteziei creatoare. Fantezia orchestrală este aici aceea care 
distinge între un bun profesionist şi unul mai putin chemat spre aceasta 
nobilă disciplină. Modalitatile de înveşmântare timbrală ale canti-lenei şi 
ale basului şi, mai ales, acelea de prezentare a armoniei în valori lungi şi a 
armoniei figurate sunt cele care deosebesc imediat locul de valoare de 
acela lipsit de interes. 

1. Recomandăm studiul a diverse pagini orchestrale, emblematice, 
în opinia noastră, pentru problemele descrise în curs. În acest sens, repro- 
ducem aici câteva interesante pagini orchestrale, arătând, pe scurt, şi 
unele elemente de maxim (dar nu şi unic) interes. Astfel, la fig. La, în 
primele măsuri din partea a doua a Simfoniei a opta în Fa Major op. 93 
de Beethoven, vom admira acordul „pulsatil” intonat la suflători, ca 
acompaniament (exemplu reprodus din Edition Peters, Leipzig); la fig. 
I.b., avem un exemplu de tutti general, reprodus, de asemenea, din vo- 
lumul al doilea al tratatului de Rimski-Korsakov, din opera „Fata de 
zăpadă” a aceluiaşi compozitor, la pag. 201; la fig. Le, avem о exempli- 
ficare a unor momente acordice dispuse pe întreaga ,,intindere” a orches- 
trei, preluate din Simfonia întâi în Do Major op. 21 de Beethoven, din 
partea a patra, la pagina 67, din Edition Peters; în fig. I.d., vom întâlni un 
interesant moment de dialog orchestral din Simfonia întâi în do minor op. 
68 de Johannes Brahms, din partea a patra, la pag. 122, din aceeaşi 
Edition Peters; în fig. L.e., avem penultima pagină din monumentala 
Simfonie a noua in re minor op. 125 de Ludwig van Beethoven, un extra- 
ordinar moment de apoteoză orchestrală (şi nu numai) а cărei realizare 
reprezintă un moment de referință pentru tutti-ul orchestral în fortissimo. 

fig. Lb. 
Nr..204 Fata de zăpadă (рог. 267) 

II. Pentru primele momente în care se vor folosi creionul şi radiera, 
recomandăm ca studentul/studenta să îşi exerseze cunoştinţele de orches- 
tratie orchestrand efectiv teme de armonie — sau, mai bine chiar, basuri 
şi/sau sopranuri cifrate — insistându-se astfel asupra corectitudinii condu- 
cerii vocilor în orchestra simfonică, în primul rând. Ulterior, se reecoman- 
dă са tema de armonie şi orchestrație astfel obținută să fie îmbogățită prin 
imaginarea (a nu se uita “faza intermediară” despre care am vorbit ante- 
rior!) unor formule ritmico-melodice de natură a dinamiza țesătura armo- 
nic-orchestrală în general. Libertatea de alegere este lăsată în totalitate 
studentului/studentei, cu simplele limitări privind, bineînțeles, sintaxele 
de tip monodie acompaniată, exprimată într-un limbaj preponderent tonal 
(determinat, de altfel, de tema de armonie inițială). 

III. Ulterior, se va trece la orchestrarea unor fragmente muzicale 
pentru pian, alese astfel încât să se subordoneze sintaxei de monodie 
acompaniată la care ne-am propus să ne limităm în acest curs. Din nou, să 
nu uităm avantajele recurgerii la aşa-numita „fază (etapă) intermediară”, 
înfăţişată drept moment de limpezire a intentionalitatii orchestrale. 

Se va orchestra, pentru început, fraza muzicală din fig. Ш.а., unde 
observăm o similitudine frapantă — şi neîntâmplătoare — cu textul chopi- 
шап initial. Reamintim obligativitatea de a se scrie nuanțe şi frazare 
pentru toate instrumentele care vor fi folosite aici. Recomandăm tratarea 
celor două motive (măsurile 1-2, respectiv 3-4) în mod diferit, în sensul 
unei îngroşări a orchestratiei în al doilea motiv deoarece logica muzicală 
a frazei pare să ne recomande aceasta. 

Se vor imagina mai multe ipostaze orchestrale astfel: a) o primă 
ipostază orchestrală unde nu apare armonie figurată, ea nefiind prezentă 
nici în textul-sursă; b) o a doua ipostază orchestrală unde armonia figurată 
apare la două instrumente într-un mod similar celui preluat de noi după 
exemplul din opera Noapte de mai; с) a treia ipostază orchestrală priveşte 
adăugarea unor noi instrumente participând la realizarea armoniei figurate 
într-o manieră asemănătoare celei descrise mai devreme, printr-o sui 
generis contrabalansare a grupurilor figurative de trei şi de şase subdivi- 
ziuni pe timp sau ре o pătrime cu punct — se recomană ca acest ,,joc”’ să îi 
revină motivului al doilea ca o „sporire orchestrală” având rol de sustine- 
re a valentelor textului muzical; а) a patra ipostază priveşte îngroşarea ar- 
moniei în valori lungi prin folosirea unor pachete de instrumente de suflat 
din lemn şi din alamă într-o manieră inspirată din fragmentul din opera 
Pskoviteanca de Rimski-Korsakov, reprodus mai sus, această fază putând 
fi sincronă cu aceea anterioară, asfel încât îngroşării orchestratiei pentru 
armonia figurată să îi corespondă prezenta îngroşare a armoniei placate. 

fig. Ша. 

Aceleaşi solutii/trepte se propun şi pentru orchestrarea următoare- 
lor două fragmente pentru pian, prezentate, de asemenea, tonal (dar şi cu 
unele interesante inflexiuni modale), într-o monodie acompaniată. Vom 
vedea astfel momente dintr-o partitură pentru pian de Franz Liszt (fig. 
IIIb.) unde este de interes prezentarea diferită — ca densitate pianistică — 
a aceleiaşi teme în primele patru măsuri şi în măsurile 9-13. Bineînţeles, 
se va cere о „rezolvare” orchestrală adecvată a acestei diversitati. 

In fig. Ш.с., o partitură pentru pian de Benjamin Britten — in 
special în primele patru măsuri — ne oferă un ingenios cadru tonal-modal 
de sintaxă de tip monodie acompaniată. 


fig. Ш.с. 

Aceste ipostaze nu sunt limitative, ci au mai degraba rol de reper; 
nimic nu îl (о) împiedică pe student/studenta să imagineze noi configu- 
ratii ritmice pentru armonia figurativă şi să le înlocuiască pe acelea deja 
prezentate (sau, eventual, să le lase se convietuiasca pe toate). Atragem 
atenția că, odată cu multiplicarea straturilor orchestrale destinate armo- 
niilor, vor fi necesare corelative creşteri pentru straturile orchestrale ale 
liniei melodice şi basului. De asemenea, este încurajată imaginarea unor 
contramelodii scurte şi insertarea lor în text. Nu deranjează mult depărta- 
rea — uneori majoră — de etosul celor 4 sau 8 sau 16 măsuri pentru pian, 
fiind stimulată aici imaginația şi creativitatea. De subliniat este faptul că 
toate aceste momente orchestrale se recomandă a fi realizate atât în ceea 
ce am descris ca fiind etape intermediare, cât şi în faza finală, a 

partiturilor propriu-zise pentru orchestra. Ca trăsătură generală, insistăm 
asupra faptului că este aici mult mai importantă „descătuşarea” imagina- 
Dei creatoare decât insistența asupra a tot felul de restricții — multe dintre 
ele justificate — izvorând din logica textului pentru pian. Se vor încuraja 
astfel partiturile orchestrale încărcate, „înalte” (în sensul de prezenţă acti- 
vă a cât mai multor instrumente) deoarece volumul de muncă subiacent 
reprezintă un declanşator sui generis pentru abordarea unor sintaxe 
muzicale mai complexe din punct de vedere orchestral. Modalitatile de 
stimulare a valentelor de compozitor din personalitatea fiecărui/fiecărei 
student/studente ies astfel la vedere în mod plenar. 

IV. Tipologia acestei materii presupune o insistentă relaţie între 
student şi partitura pentru orchestră; mai exact, nu putem vorbi despre o 
deprindere adecvată a orchestratiei în lipsa unui lung şir de audiții mu- 
zicale însoţite de lectura concomitentă a partiturii orchestrale respective 
(de aici, încă o dată, răzbate importanţa deosebită a studiului şi practicii 
transpozitiei — sunt idei pe care le-am repetat, aproape obsesiv, însă neîn- 
tâmplător, de-a lungul întregului curs). Aceste momente sunt, poate, cele 
mai valoroase în sensul deprinderii orchestratiei deoarece ele permit mu- 
zicianului tânăr pătrunderea în secretele laboratoarelor de creaţie ale unor 
maeştri în arta orchestratiei şi exploatarea inteligentă a unor varii efecte 
timbrale. De altfel, nu este întâmplătoare aprecierea orchestratiei — de 
către multi absolvenţi de facultate — ca fiind una dintre materiile cele mai 
„spectaculoase”, mai incitante, ale parcursului didactic muzical; pe de o 
parte, volumul de muncă este crescut iar rigoarea notatiei în hârtia cu 
multe portative poate părea constrângătoare, pe de altă parte însă, studen- 
tul comunică nemijlocit cu materia muzicală în forma ei pură, neprelucra- 
tă, iar fantezia creatoare operează la turație maximă, bucurându-se de 
limite laxe, însă, in mod înşelător, de permisivitati multiple, dar necesar a 
fi bine justificate, de un spaţiu de joacă pentru fantezie, dar şi pentru о 
rigoare de nivel superior. 

Ideea care ar condensa cel mai plastic cele arătate, pe scurt, mai 
Sus, este aceea de creativitate. 

